സമകാലിക പ്രശ്നങ്ങള്: പടിയിറങ്ങിപ്പോയ ദുരന്തവും പടി കയറി വന്ന ആശങ്കകളും .\nപടിയിറങ്ങിപ്പോയ ദുരന്തവും പടി കയറി വന്ന ആശങ്കകളും .\n2004 ല് ഇന്‍ഡ്യന് പ്രധാന മന്ത്രി ആകാന് ഏറ്റവും പറ്റിയ വ്യക്തി ആയിരുന്നു മന് മോഹന് സിംഗ്. ലോക പ്രസിദ്ധ സാമ്പത്തിക വിദഗ്ദ്ധന് എന്ന പേരു കേട്ട അദ്ദേഹം ഇന്‍ഡ്യയുടെ നാനാ വിധ പ്രശ്നങ്ങള് പരിഹരിക്കുമെന്നായിരുന്നു ലോകം പ്രതീഷിച്ചത്. അന്ന് ലോകം സാമ്പത്തിക മാന്ദ്യത്തില് അകപ്പെടുകയും. ഇന്‍ഡ്യന് സമ്പദ് രംഗം പരിക്കുകളൊന്നും ഇല്ലാതെ രക്ഷപ്പെടുകയും ചെയ്തു. അത് മന് മോഹന് സിംഗിന്റെ കഴിവിലുപരി ഇന്‍ഡ്യ തുടര്‍ന്നു പോന്ന നിയന്ത്രിത സമ്പദ് ഘടനകൊണ്ടു കൂടെ ആയിരുന്നു. സിംഗിന്റെ ഭാഗ്യം കൊണ്ട് സാമ്പത്തിക രംഗം മന്ദീഭവിച്ച പടിഞ്ഞാറന് നാടുകളില് നിന്നും വ്യവസായികള് ഇന്‍ഡ്യയില് മുതല് മുടക്കാന് വന്നു. ഇന്‍ഡ്യ സാമ്പത്തിക വളര്‍ച്ചയും നേടി. ഇടതു പക്ഷം നിയന്ത്രിച്ചിരുന്നതുകൊണ്ട് സിംഗിനു കടിഞ്ഞാണില്ലാതെ പായാന് സാധിച്ചില്ല. ചില ജനോപകാര നയങ്ങളും നടപ്പിലാക്കേണ്ടി വന്നു. ആണവ കരാറിന്റെ പേരില് ഇടതു പക്ഷം പിന്തുണ പിന്‍വലിച്ച ശേഷം ഒരിടത്തു നിന്നും സിംഗിനു നിയന്ത്രണം ഉണ്ടായില്ല. ആദ്യ അഞ്ചു വര്‍ഷം ഉണ്ടാക്കിയ നേട്ടങ്ങളുടെ പിന്‍ബലത്തില് രണ്ടാമതും അധികാരത്തില് വരാന് സാധിച്ചു. അതിനു ശേഷം ഇന്‍ഡ്യന് സാമ്പത്തിക രംഗം എല്ലാ തരത്തിലുള്ള ജനങ്ങള്‍ക്കും ഉപകാരപ്പെടുന്ന തരത്തില് വികസിപ്പിക്കുന്നതിനേക്കാള് കൂടുതലായി, ലോക ബാങ്കിനെയും അന്താരാഷ്ട്ര നാണയ നിധിയേയും സന്തോഷിപ്പിക്കാന് ആയിരുന്നു അദ്ദേഹം കൂടുതല് ശ്രമിച്ചത്. അതുകൊണ്ട് കുത്തക വ്യവസായികൾ ക്ക് ഇഷ്ടം പോലെ സൌജന്യം വാരി കോരി കൊടുത്തു. ജനങ്ങളുടെ ജീവിത ഭാരം കൂടുന്ന തരത്തില് വിലക്കയറ്റവും നാണയപ്പെരുപ്പവും ഉണ്ടായി. മന് മോഹന് സിംഗ് ജനങ്ങളില് നിന്നും ഓടി ഒളിച്ചു. വളരെ കുറച്ചു മാത്രം പൊതു ജനങ്ങളെയും മാദ്ധ്യമങ്ങളെയും അഭിമുഖീകരിച്ച സിംഗിനെ കോണ്‍ഗ്രസ് പാര്‍ട്ടിയും നിയന്ത്രിക്കാന് ശ്രമിച്ചില്ല. ആര്‍ക്കും എന്തും ആകാം എന്ന അവസ്ഥയിലേക്ക് ഭരണം മാറി. മന്ത്രിമാര് തന്നിഷ്ടം പോലെ കാര്യങ്ങള് ചെയ്തു. അതിന്റെ ഫലം ഇന്‍ഡ്യ കണ്ട ഏറ്റവും വലിയ ആഴിമതികളും ആയിരുന്നു. പ്രധാന മന്ത്രിയുടെ അധികാരം പ്രയോഗിക്കുന്നതില് നിന്നും സിംഗ് ഒളിച്ചോടി.\nഅഴിമതി ആരോപണങ്ങള് ഉണ്ടായപ്പോള് അദ്ദേഹം നിസംഗനായി ഇരുന്നു. എല്ലാം കോടതി തീരുമാനിക്കട്ടെ എന്ന് സീനിയര് മന്ത്രിമാര് പറഞ്ഞപ്പോള് സിംഗ അത് കേട്ടു തല കുലുക്കി. അതിനു പകരം പ്രധാന മന്ത്രിയുടെ അധികാരം ഉപയോഗിച്ച് ഇടപെട്ടിരുന്നു എങ്കില് കോണ്‍ഗ്രസ് പാര്‍ട്ടിക്ക് മുഖം രക്ഷിക്കാമായിരുന്നു. കുറഞ്ഞ പക്ഷം അഹിവിതമായി നല്‍കിയ കരാറുകളൊക്കെ റദ്ദ് ചെയ്ത് കുറച്ചെങ്കിലും അഭിമാനം കാത്തു സൂക്ഷിക്കാമായിരുന്നു. അത് ചെയ്യാതിരുന്നതിന്, അദ്ദേഹം നിരത്തിയ ന്യായീകരണം വ്യവസായ ലോകത്തിന്റെ ആത്മ വിശ്വാസം അത് തകര്‍ക്കുമെന്നായിരുന്നു. എന്നു വച്ചാല് ലോക ബാങ്കിന്റെയും അന്താരാഷ്ട്ര നാണയ നിധിയുടെയും അനിഷ്ടം ഉണ്ടാകുമായിരുന്നു എന്നാണ്.\nപ്രതിസന്ധികള് ഓരോന്നായി ഉണ്ടായപ്പോഴൊക്കെ സോണിയക്കും ലോക ബാങ്കിനും അഹിതമാകുമോ എന്നായിരുന്നു അദ്ദേഹത്തിന്റെ പേടി. അഴിമതിയുടെ കാര്യത്തില് അദേഹം ആത്മാര്‍ത്ഥമായി ഇടപെട്ടിരുന്നു എന്നതിനു തെളിവില്ല. അഴിമതികളൊക്കെ പര്‍ട്ടിയുടെ പ്രശ്നമാണ്, തന്റേതല്ല എന്ന രീതിയില് ആയിരുന്നു അദ്ദേഹം പെരുമാറിയതും.\nമന് മോഹന് സിംഗ് ഇന്‍ഡ്യന് പ്രധാന മന്ത്രി ആയത് കഴിവു കൊണ്ടു മാത്രമല്ല. സോണിയ ഗാന്ധിയുടെ വിശ്വസ്ഥന് എന്ന നിലയില് കൂടിയായിരുന്നു. എല്ലാവരാലും വെറുക്കപ്പെട്ടാണദ്ദേഹം പടിയിറങ്ങിപ്പോയത്. തെരഞ്ഞെടുപ്പു പ്രഖ്യപിക്കുന്നതിനു മുന്നെ കോണ്‍ഗ്രസ് പരാജയം സമ്മതിച്ചിരുന്നു. അതിന്റെ തെളിവായിരുന്നു മന്ത്രിമാരും എം പി മാരും മത്സര രംഗത്തു നിന്നും കൂട്ടത്തോടെ ഓടി രക്ഷപ്പെട്ടത്.\nസിംഗ് നയിച്ച6വര്‍ഷം കൊണ്ട് ഇന്‍ഡ്യ ലോകത്തെ മുന്നാമത്തെ സാമ്പത്തിക ശക്തി ആയി ഉയര്‍ന്നു. 1984 ലെ സിഖ് കൂട്ടക്കൊലക്ക് അദ്ദേഹം ഖേദം പ്രകടിപ്പിച്ചു. സിഖു ജനതയോട് മാപ്പു ചോദിച്ചു. വ്യക്തിപരമായി അദ്ദേഹം അഴിമതിക്കാരനാണെന്നു തോന്നുന്നില്ല. പക്ഷെ തന്റെ ചുറ്റും നടന്ന എല്ലാ അഴിമതികളും അദ്ദേഹം നിസംഗതയോടെ അവഗണിച്ചു. അപ്പോള് അതിന്റെ ഉത്തരവാദിത്തം നല്ല ഒരളവോളം അദ്ദേഹത്തിനുമുണ്ട്.\nക്രിമിനല് കേസുകളില് ശിക്ഷിക്കപ്പെടുന്ന ജന പ്രതിനിധികള്‍ക്ക് സ്ഥാനം നഷ്ടപ്പെടും എന്ന കോടതി വിധി ഉണ്ടായപ്പോള് സിംഗിന്റെ മന്ത്രി സഭ അതിനെ മറികടന്നത് ഒരു ഓര്‍ഡിനാന്‍സിലൂടെ ആയിരുന്നു. ഈ ഓര്‍ഡിനന്‍സ് രൂപപ്പെടുത്തിയതും മന്ത്രി സഭ അത് അംഗീകരിച്ചതും കോണ്‍ഗ്രസ് പ്രസിഡണ്ട് സോണിയ ഗാന്ധിയുടെയും വൈസ് പ്രസിഡണ്ട് രാഹുല് ഗാന്ധിയുടെയും പൂര്‍ണ്ണ സമ്മതത്തോടെ ആയിരുന്നു. പക്ഷെ അതേക്കുറിച്ച് വിശദീകരിക്കാന് വിളിച്ചു കൂട്ടിയ പത്രസമ്മേളനത്തിലേക്ക് ഓടിക്കയറി വന്ന് രാഹുല് ഗാന്ധി ആടിയ നാടകം മന് മോഹന് സിംഗിന്റെ മുഖം ആടച്ചു കിട്ടിയ അടി ആയിരുന്നു. അല്‍പ്പമെങ്കിലും ആത്മാഭിമാനമുണ്ടായിരുന്നെങ്കില് സിംഗ് അപ്പോള് തനെ രാജി വച്ചു പോകേണ്ടി ഇരുന്നു. അതി ദയനീയമായിരുന്നു അദ്ദേഹത്തിന്റെ അവസാന നാളുകള്.\nമന് മോഹന് സിംഗ് 10 വര്‍ഷം നടപ്പിലാക്കിയ നയങ്ങള്‍ക്കെതിരെ ഒറ്റ കോണ്‍ഗ്രസുകാരനും ഒരക്ഷരം ഉരിയാടിയിരുന്നില്ല. രാഹുല് ഗന്ധിയേയോ സോണിയ ഗാന്ധിയേയോ മന് മോഹന് സിംഗിനെയോ ആരും വിമര്‍ശിച്ചില്ല. പകരം പാദ സേവ ചെയ്യാന് മത്സരിക്കുകയായിരുന്നു. കോണ്‍ഗ്രസ് അതിന്റെ ചരിത്രത്തിലെ ഏറ്റവും ദയനീയ പരാജയം ഏറ്റുവാങ്ങിയപ്പോള് കുറെ ഏറെ പേര് വിമര്‍ശനവുമായി വന്നു. മന് മോഹന് സിംഗ് കോണ്‍ഗ്രസ് സര്‍ക്കാരിന്റെ നേട്ടങ്ങള് ജനങ്ങളില് എത്തിച്ചില്ല എന്നായിരുന്നു വയലാര് രവി പോലും പറഞ്ഞത്. അപ്പോള് വയലര് രവിക്കെന്തായിരുന്നു പണി? ഈ നേട്ടങ്ങളൊക്കെ, അങ്ങനെ വല്ലതുമുണ്ടെങ്കില്, ജനങ്ങളിലേക്കെത്തിക്കാന് അദ്ദേഹത്തിനു ശ്രമിച്ചു കൂടായിരുന്നോ? പ്രവാസി കാര്യമെന്ന പേരും പറഞ്ഞ് ലോകം മുഴുവന് വിനോദയാത്ര നടത്തിയിരുന്ന സമയത്ത് തന്റെ സര്‍ക്കാരിന്റെ ഏതെങ്കിലും ഒരു നേട്ടം ജനങ്ങളോട് പറയാന് ഇദ്ദേഹത്തിനു കഴിയാതെ പോയത് എന്തുകൊണ്ടാണ്? രമേഷ് ചെന്നിത്തല ഇപ്പോള് പറയുന്നു കോണ്‍ഗ്രസിന്റെ നയങ്ങളില് പാളിച്ചകളുണ്ടായി എന്ന്. കെ പി സി സി പ്രസിഡണ്ടായി ഇരുന്ന കാലത്തൊന്നും ഈ പാളിച്ചകള് അദ്ദേഹം കണ്ടില്ല. അന്നൊക്കെ യു പി എ സര്‍ക്കാരിന്റെ മഹത്വം കൊട്ടിപ്പാടി നടക്കുക ആയിരുന്നു ചെന്നിത്തല ഉള്‍പ്പടെയുള്ള കോന്തന് മാര് ചെയ്തിരുന്നത്.\nഇതില് രാഹുലിനെയോ സോണിയയെയോ മന് മോഹന് സിംഗിനെയോ മാത്രം കുറ്റം പറഞ്ഞിട്ട് കാര്യമില്ല. കോണ്‍ഗ്രസ് പാര്‍ട്ടി മൊത്തമായി മേടിച്ചെടുത്ത പരാജയമാണിത്. കല്‍ക്കരി ഇടപാടിലും2ജി സ്പെക്ട്രത്തിലും അഴിമതി ഉണ്ടെന്ന് സി എ ജി യും കോടതിയും പറഞ്ഞപ്പോള്, അഴിമതിയേ ഇല്ല എന്ന് കബില് സിബല് മുതല് ചെന്നിത്തല വരെയുള്ളവര് നാടു നീളെ പറഞ്ഞു നടന്നിരുന്നു.\nഅങ്ങനെ കോണ്‍ഗ്രസുകാരെല്ലാവരും കൂടെ മന് മോഹന് സിംഗിനെ ഇന്‍ഡ്യയുടെ ചരിത്രത്തിലെ ഏറ്റവും വെറുക്കപ്പെട്ട പ്രധാന മന്ത്രി എന്ന പട്ടം ചാര്‍ത്തി നല്‍കി പടിയിറക്കി വിട്ടു. അദ്ദേഹത്തോടെനിക്ക് സഹതാപം തോന്നുന്നു.\nസിംഗ് പടിയിറങ്ങിയപ്പോള്, പടി കയറി വന്നത് നരേന്ദ്ര മോദി ആണ്. അനേകം ആശങ്കകളും അദ്ദേഹത്തോടൊപ്പം പടി കയറി വന്നിട്ടുണ്ട്. അതില് പ്രധാനം ലോക മനസാക്ഷിയുടെ മുന്നില് അദ്ദേഹം ഒരു വിവാദ വ്യക്തി ആണെന്നതു തന്നെ. ഗുജറാത്ത് കൂട്ടക്കൊലയുടെ കറ അദ്ദേഹത്തിന്റെ കൈയ്യില് നിന്നും ഇതു വരെ മാഞ്ഞു പോയിട്ടില്ല. ഗുജറാത്ത് കലാപത്തിന്റെ കാര്യത്തിൽ സുപ്രീം കോടതി അദ്ദേഹത്തെ കുറ്റവിമുക്തനാക്കിയെന്ന് അനുയായികൾ അവകാശപ്പെടുന്നു. ഇത് ശരിയല്ല. ഹിന്ദുക്കൾക്ക് പ്രതികാരം ചെയ്യാൻ സമയം നൽകണം എന്ന് മോദി പറഞ്ഞതായി, ഗുജറാത്ത് കേഡറിലെ ഐ പി എസ് ഉദ്യോഗസ്ഥനായ ആർ ബി ശ്രീകുമാർ ഒരു സത്യവാംമൂലത്തിൽ വെളിപ്പെടുത്തിയിട്ടുണ്ട്. സുപ്രീം കോടതി നിയോഗിച്ച ഉന്നതതല അന്വേഷണ സംഘം മോദിയെ പ്രോസിക്യൂട്ട് ചെയ്യാനുള്ള തെളിവുകളില്ലെന്ന നിഗമനത്തിലാണെത്തിയത്. എന്നാൽ പ്രോസിക്യൂട്ടു ചെയ്യാനുള്ള തെളിവുണ്ടെന്ന് അമിക്കസ് ക്യൂറിയും അഭിപ്രായപ്പെട്ടു. ശ്രീപദ്മനാഭ സ്വാമി ക്ഷേത്ര വിഷയത്തില് അമിക്കസ് ക്യൂറി പറഞ്ഞത് അപ്പാടെ സ്വീകരിച്ച സുപ്രീം കോടതി പക്ഷെ, ഗുജറാത്ത് വിഷയത്തില് തങ്ങളെ സഹായിച്ച അമിക്കസ് ക്യൂറിയുടെ അഭിപ്രായം ഇതു വരെ സ്വീകരിച്ചിട്ടില്ല. . ഗുജറാത്ത് ഒരു പരീക്ഷണമായിരുന്നു എന്നും മറ്റ് ചിലരും പറഞ്ഞിട്ടുണ്ട്.\nമോദിയുടെ കീഴിലുള്ള ഗുജറാത്ത് പൊലീസ് ഫലപ്രദമായി അന്വേഷിക്കാതിരുന്ന പല സംഭവങ്ങളും, മനുഷ്യാവകാശ പ്രവർത്തകയായ ടീസ്റ്റ സെതൽ‌വാദ് നടത്തിയ ഇടപെടലിന്റെ ഫലമായി പ്രത്യേക സംഘം അന്വേഷിച്ചു. അതിനേത്തുടർ ന്ന് ചില കുറ്റവാളികളെ നിയമത്തിനു മുന്നിൽ കൊണ്ടുവരികയും ചെയ്തിട്ടുണ്ട്. ശിക്ഷിക്കപ്പെട്ടവരിൽ മോദിയുടെ മന്ത്രിസഭയിൽ അംഗമായിരുന്ന മായാ കൊഡ്‌നാനിയും സംഘ പരിവാർ സംഘടനകളിലെ ചില പ്രമുഖരും ഉൾപ്പെടുന്നു. അതു മാതമല്ല ടെഹൽക, കോബ്രാ പോസ്റ്റ് എന്നീ മാധ്യമങ്ങളിലൂടെ ബാബു ബജ്‌രംഗിയേപ്പോലുള്ള സംഘ പരിവാര് നേതാക്കള് മോദിയുടെ പങ്കിനേപ്പറ്റി വെളിപ്പെടുത്തിയിട്ടുമുണ്ട്. ഇതൊക്കെ വിരല് ചൂണ്ടുന്നത് കലാപത്തിൽ സംഘ പരിവാറിനും മോദിക്കും പങ്കുണ്ടെന്നു തന്നെയാണ്,. ഇതൊന്നും പക്ഷെ ഗുജറാത്തിലെ ജനങ്ങളെ ബി ജെ പിയെയും മോദിയെയും കുറിച്ച് മറിച്ചു ചിന്തിക്കാൻ പ്രേരിപ്പിച്ചിട്ടില്ല. ഇൻഡ്യ യിലെ 31% ജനങ്ങളും ഇതെല്ലാം അവഗണിക്കാൻ തയ്യാറാണെന്ന് ലോക് സഭാ തെരഞ്ഞെടുപ്പു ഫലം വ്യക്തമാക്കുന്നു. തെരഞ്ഞെടുപ്പ് വിജയത്തിന് ഒരു കുറ്റകൃത്യവും കഴുകിക്കളയാനാവില്ല. അതേസമയം വിചാരണയിലൂടെ തെളിയിക്കപ്പെട്ടിട്ടില്ലാത്തതുകൊണ്ട് മോദി ഇപ്പോഴും കുറ്റവാളിയുമല്ല. സംശയത്തിന്റെ ആനുകൂല്യത്തിലൂടെ അദ്ദേഹം രക്ഷപ്പെട്ടു നില്‍ക്കുന്നു.\nബി ജെ പിയിലെ തല മുതിര്‍ന്ന നേതാക്കളെ തഴഞ്ഞ് മോദിയെ പ്രധാന മന്ത്രി ആക്കിയത് ആര് എസ് എസിന്റെ കടും പിടുത്തം കൊണ്ടായിരുന്നു. അവരുടെ നിര്‍ബന്ധത്തിനു വഴങ്ങി മോദി അപ്രായോഗികവും ദൂരവ്യപകമായ പ്രത്യാഘാതങ്ങളുണ്ടാക്കാന് സാധ്യതയുള്ള ചില നയപരിപാടികള് പ്രകടന പത്രികയില് ഉള്‍പ്പെടുത്തി. അതില് പ്രധാനം അയോധ്യയിലെ രാമ ക്ഷേത്ര നിര്‍മ്മാണവും ഭരണഘടനയിലെ ആര്‍ട്ടിക്കിള് 370 ഉം ആണ്. ആര് എസ് എസ് നിയമം കയ്യിലെടുക്കാനുള്ള സാധ്യതയും തള്ളിക്കളയാന് ആകില്ല.\nമോദിയുടെ വിജയത്തിനു ചില പരിമിതികളുണ്ട്. ആര് എസ് എസ് ഉദ്ദേശിക്കുന്ന നിയമ നിര്‍മ്മാണങ്ങള്‍ക്ക് പാര്‍ലമെന്റില് മൂന്നില് രണ്ടു ഭൂരിപക്ഷം ആവശ്യമുണ്ട്. എന് ഡി എ ക്ക് അതില്ല. രാജ്യസഭയില് ഭൂരിപക്ഷമില്ലാത്തതുകൊണ്ട് സാധാരണ നിയമ നിര്‍മ്മാണത്തിനു പോലും മറ്റ് കക്ഷികളെ ആശ്രയിക്കേണ്ടി വരും. ഫലത്തില് മന് മോഹന് സിംഗിന്റെ സര്‍ക്കാരില് നിന്നും ഏറെ വിഭിന്നമാകില്ല മോദിയുടെ സര്‍ക്കാരും. സിംഗിന്റെ സാമ്പത്തിക നയങ്ങളൊക്കെ പിന്തുടരാന് കോണ്‍ഗ്രസ് മോദിക്ക് പിന്തുണ കൊടുക്കാനാണു സാധ്യത ഉള്ളത്. പക്ഷെ അതൊക്കെ രാഹുല് ഗാന്ധിയുടെ തീരുമാനം അനുസരിച്ചായിരിക്കും.സിംഗിന്റെ നയങ്ങള് ജന ജീവിതം ദുസഹമാക്കിയപ്പോള്, ജനങ്ങള് നല്‍കിയ തിരിച്ചടിയില് നിന്നും പാഠമുള്‍ക്കൊണ്ട് സാധാരണ ജനങ്ങളുടെ ക്ഷേമം മുന് നിറുത്തി പ്രവര്‍ത്തിക്കാന് രാഹുല് ഗാന്ധി തീരുമാനിച്ചാല് മോദിക്ക് ഏറെ കഷ്ടപ്പെടേണ്ടി വരും. മന് മോഹന് സിംഗ് ഇറക്കിയ ഓര്‍ഡിനന്‍സ് വലിച്ചു കീറി ചവറ്റുകുട്ടയിലെറിഞ്ഞ രാഹുലിന്, സിംഗിന്റെ നയങ്ങളും ചവറ്റു കുട്ടയിലെറിയാന് പ്രയാസമുണ്ടാകില്ല.\nമോദിയുടെ വിജയത്തിനു വേണ്ടി പ്രവര്‍ത്തിച്ചതും അതില് ഏറ്റവും കൂടുതല് സന്തോഷിച്ചതും കോര്‍പ്പറേറ്റ് ലോകമാണെന്നത് പ്രാധാന്യമര്‍ഹിക്കുന്നു. ഓഹരി കമ്പോളത്തിലെ ഉയര്‍ച്ച സൂചിപ്പിക്കുന്നത് അതാണ്. മോദി ഏറെ കൊട്ടിഘോഷിക്കുന്ന വികസനം സാധ്യമായത് മന് മോഹന് സിംഗ് കോര്‍പ്പറേറ്റുകള്‍ക്ക് വാരിക്കോരി കൊടുത്ത ആനുകൂല്യങ്ങള് പരമാവധി മുതലെടുത്തായിരുന്നു. അതുകൊണ്ട് മന് മോഹന് സിംഗിന്റെ നയങ്ങള് കൂടുതല് കാര്‍ക്കശ്യത്തോടെ നടപ്പിലാക്കാന് മോദി ശ്രമിക്കുമെന്നതില് തര്‍ക്കമില്ല. പക്ഷെ ഇപ്പോള് സാമ്പത്തിക വളര്‍ച്ച മന്ദഗതിയിലാണ്. വിലക്കയറ്റം ദുസഹമാണ്. പണപ്പെരുപ്പം പിടിച്ചാല് കിട്ടാത്ത വിധം കൈ വിട്ടു പോകുന്നു. വിദേശ നാണ്യ കരുതല് ശേഖരം കുറഞ്ഞിരിക്കുന്നു. ബാജ് പേയി അധികാരത്തില് വന്നപ്പോള് ഇതിനെയൊക്കെ നേരിട്ടത് പൊതു സ്വത്ത് തുച്ചമായ വിലക്ക് വിറ്റു തുലച്ചായിരുനു. എന്നിട്ട് ഇന്‍ഡ്യ തിളങ്ങുന്നു എന്ന തോന്നലുമുണ്ടാക്കി. പക്ഷെ ഇന്‍ഡ്യക്കാര് ഒരു തിളക്കവും കണ്ടിരുന്നില്ല. ഗുജറാത്ത് തിളങ്ങുന്നു എന്ന് മോദി പറയുന്നത് ദിവസം 11 രൂപ വരുമാനമുണ്ടെങ്കില് ഒരാള്‍ക്ക് സുഭിക്ഷമായി ജീവിക്കാം എന്ന നുണ പ്രചരിപിച്ചാണെന്നോര്‍ക്കുക. ഇനി ഇന്‍ഡ്യ തിളങ്ങുന്നു എന്നതിന്റെ രണ്ടാം ഭാഗം പ്രചരിപ്പിക്കുന്നത് ഏതു തരത്തിലുള്ള നുണ പ്രചരിപ്പിച്ചു കൊണ്ടായിരിക്കുമെന്നൊക്കെ കാത്തിരുന്നു കാണാം. സര്‍ക്കാരിന്റെ നയ പ്രഖ്യാപന പ്രസംഗം യാതൊരു തരത്തിലുള്ള പ്രത്യാശയും നല്‍കുന്നില്ല. എല്ലാ സര്‍ക്കാരുകളും കുറച്ചു വര്‍ഷങ്ങളായി പറയുന്ന പഴകി തേഞ്ഞ പ്രയോഗങ്ങള്‍ക്കപ്പുറം അതില് യാതൊന്നുമില്ല.\nകോര്‍പ്പറേറ്റ് പ്രീണനത്തോടൊപ്പം കോണ്‍ഗ്രസ് ചില ഇടതു പക്ഷ നയങ്ങളും നടപ്പാക്കിയിരുന്നു. ഭക്ഷ്യ സുരക്ഷപോലെയുള്ളവ ദരിദ്ര്യരേഖക്കു താഴെയുള്ളവര്‍ക്ക് അനുഗ്രഹവുമായിരുന്നു. ഈ അവസ്ഥ അപ്പാടെ മാറുകയാണിനി. തീവ്ര വലതു പക്ഷത്തേക്കാണ്, മോദിയുടെ പോക്ക്. ദിവസം 11 രൂപ വരുമാനമുണ്ടെങ്കില് ദരിദ്രനല്ല എന്നായിരുന്നു ഗുജറാത്തിലെ അദ്ദേഹത്തിന്റെ നിലപാട്. അദാനിയും അംബാനിയും കയ്യയച്ചു സഹയിച്ചിട്ടാണ്, മോദിക്ക് 3ഡി ഷോ പോലെ വലിയ കോലാഹലമുണ്ടാക്കി ജനങ്ങളുടെ കയ്യടി നേടി വോട്ടാക്കി മാറ്റി അധികാരത്തില് ഏറാന് സാധിച്ചത്. ഇവരെ പ്രീണിപ്പിക്കാതെ പറ്റില്ല. അതിനു നവ ലിബറല് നയങ്ങള് കാര്യക്ഷമമായി നടപ്പാക്കേണ്ടതുണ്ട്. അംബാനിക്കു വേണ്ടി ഗ്യാസു വില കൂട്ടേണ്ടി വരും. അത് വളം വൈദ്യുതി തുടങ്ങിയവയുടെ വില വലിയ തോതില് വര്‍ദ്ധിപ്പിക്കും. അതല്ല പക്ഷെ മോദിക്ക് പിന്തുണ കൊടുത്ത സാധാരണക്കാരായ ജനങ്ങള് ആഗ്രഹിക്കുന്നത്. അവര്‍ക്ക് വേണ്ടി എന്തു ചെയ്യാന് സാധിക്കും എന്നതാണു മോദി നേരിടാന് പോകുന്ന ഏറ്റവും വലിയ വെല്ലുവിളി. സാധാരണക്കാര്‍ക്ക് ഗുണകരമാകുന്ന തീരുമാനങ്ങളല്ല മോദി അധികാരം ഏറ്റെടുത്ത ഉടനെ പ്രഖ്യാപിച്ചത്. പ്രതിരോധ മേഘലയില് 100% വിദേശ നിക്ഷേപം സാധാരണക്കാരുടെ ഒരു പ്രശ്നവും പരിഹരിക്കില്ല. രാജ്യത്തിന്റെ പ്രതിരോധം വിദേശ ശക്തികള് നിയന്ത്രിക്കുന്ന അവസ്ഥയാണോ മോദിയും സംഘ പരിവാറും കൊട്ടിപ്പടി നടന്ന ദേശീയത? സോണിയ ഗാന്ധിയുടെയും എ കെ ആന്റണിയുടെയും രാജ്യ സ്നേഹം ചോദ്യം ചെയ്ത വ്യക്തിയായിരുന്നു മോദി എന്നോര്‍ക്കുക. പ്രതിരോധ മേഘലയിലെ 100% വിദേശ നിക്ഷേപം ഭാവിയിലേക്കുള്ള ചൂണ്ടു പലക ആയി കണ്ടാല് മതി. പ്രതിരോധം പോലെ തന്ത്ര പ്രധാനമായ ഒരു മേഘല വിദേശി ശക്തികള്‍ക്ക് തീറെഴുതി കൊടുക്കാന് മടി കാണിക്കാത്ത വ്യക്തി, മറ്റേത് മേഘലയും നിഷ്പ്രയാസം തീറെഴുതി കൊടുക്കുമെന്നതില് സംശയമില്ല.\nമോദിയുടെ നവ ലിബറല് നയങ്ങളെ കോണ്‍ഗ്രസ് എതിര്‍ക്കാന് സാധ്യത ഇല്ല. എതിര്‍ക്കാന് സാധ്യതയുള്ള ഇടതുപക്ഷം വളരെ ശുഷ്ക്കിച്ചും പോയി.\nഇന്ദിര ഗാന്ധിക്കു ശേഷം വ്യക്തി അധിഷ്ടിത രാഷ്ട്രീയവും വ്യക്തി പൂജയും തിരികെ വരുന്നു എന്നതും ഈ തെരഞ്ഞെടുപ്പിന്റെ ബാക്കി പത്രമാണ്. നരേന്ദ്ര മൊദിയെ ചുറ്റിപ്പറ്റി ഒരു hype തന്നെ രൂപപ്പെടുത്തിയിട്ടുണ്ട്. ഹര് ഹര് മോദി എന്നായിരുന്നു തെരഞ്ഞെടുപ്പു സമയത്തെ മുദ്രവാക്യങ്ങളില് ഒന്ന്. മോദി ആണ്, ഇന്‍ഡ്യയുടെ എല്ലാ പ്രശ്നങ്ങളും പരിഹരിക്കാന് അവതരിച്ച അവതാരമെന്ന തരത്തിലായിരുന്നു വിലക്കെടുത്ത മാദ്ധ്യമങ്ങളിലൂടെ പ്രചരിപ്പിച്ചത്. 60 മാസം തരൂ, ഇന്‍ഡ്യയെ മാറ്റി മറിക്കാം എന്നായിരുന്നു മോദി ജനങ്ങളോട് പറഞ്ഞത്. ഈ പ്രചണ്ഡമായ പ്രചരണം ബി ജെ പിക്ക് ഏറെ ഗുണം ചെയ്തിട്ടുണ്ട്. 2002 ലെ ഗുജറാത്ത് കൂട്ടക്കൊല ഒരു പരിധി വരെ മറക്കാന് അനേകം ഹുന്ദുക്കളെ പ്രേരിപ്പിച്ചത് ഈ പ്രചരണ തന്ത്രമായിരുന്നു. അതിന്റെ കൂടെ മുസാഫര് നഗറിലുണ്ടായ വര്‍ഗ്ഗീയ സംഘര്‍ഷം അമിത് ഷായേപ്പൊലുള്ളവര് അതി സമര്‍ദ്ധമായി മുതലെടുക്കുകയും ചെയ്തു. ഈ വര്‍ഗ്ഗീയ ധ്രുവീക്രണം ഉത്തര് പ്രദേശിലും ബിഹാറിലും ബി ജെ പി യെ സഹായിച്ചു. മാത്രമല്ല ഉയര്‍ന്ന ജാതിക്കാരുടെ വോട്ടുകള് ഉത്തര് പ്രദേശിലും ബിഹാറിലും ബി ജെ പിക്ക് അനുകുലമാക്കാന് മോദിക്കായി. അതിനു വേണ്ടി ബോധപൂര്‍വ്വം അദ്ദേഹം താന് പിന്നാക്ക ജാതിക്കാരനാണെന്ന വിവാദം ഉണ്ടാക്കി. കോണ്‍ഗ്രസ് ആ ചൂണ്ടയില് കൊത്തി. മോദി മുന്നോക്ക ജാതിക്കാരനാണെന്ന സത്യം അവര് ഇന്‍ഡ്യക്കാരോട് പറഞ്ഞു. മുന്നോക്ക ജാതിക്കാരുടെ സംശയം അതോടെ നീങ്ങി. അവര് മോദിയെ സന്തോഷത്തോടെ സ്വീകരിച്ചു. ഇന്നും താഴ്ന്ന ജാതിക്കാരെ പശുവിനേക്കാള് താഴെ കാണുന്ന ഉയര്‍ന്ന ജാതിക്കാര്‍ക്ക് മോദി അങ്ങനെ സ്വീകാര്യനായി മാറി.\nവികസന വാഗ്ദാനവും, കോര്‍പ്പറേറ്റ് പണ ശക്തിയും, വര്‍ഗ്ഗീയ ദ്രുവീകരണവും നേടി കൊടുത്ത വിജയമാണു മോദിയുടേത്. ആര് എസ് എസ് ഭരണത്തിന്റെ എല്ലാ തലങ്ങളിലും ഇടപെടുമെന്നത് തീര്‍ച്ചയാണ്. അവര് അധര വിലാപം നടത്തുന്ന സ്വദേശി വത്കരണവും മോദിയുടെ നവ ലിബറല് കോര്‍പ്പറേറ്റ് നയങ്ങളും തമ്മില് ഒരു ഏറ്റുമുട്ടലിലേക്ക് കാര്യങ്ങള് എത്തിച്ചേരാനുള്ള എല്ലാ സാധ്യതയുമുണ്ട്. അങ്ങനെ ഉണ്ടാകില്ല എന്ന ഒരു വിശ്വാസം കോര്‍പ്പറേറ്റുകളില് ഉണ്ടാക്കന് വേണ്ടി ആണ്, പ്രതിരോധ മേഘലയില് 100% വിദേശ നിക്ഷേപം അനുവദിക്കുമെന്ന് ആദ്യമേ തന്നെ മോദി പ്രഖ്യാപിച്ചതും. ആര് എസ് എസ് അത് എങ്ങനെ ഉള്‍ക്കൊള്ളുമെന്നൊക്കെ കണ്ടറിയണം.\nമോദിയെ സംബന്ധിച്ച് മറ്റൊരു വൈരുദ്ധ്യം കൂടി നേരിടേണ്ടി വരും. ബി ജെ പി എന്ന പാര്‍ട്ടിയുടെ നയം സംവരണത്തിനെതിരാണ്. അവര് മണ്ഡല് കമ്മീഷന് റിപ്പോര്‍ട്ട് നടപ്പിലാക്കുന്നതിനെ അതി ശക്തമായി എതിര്‍ത്തിരുന്നു. അന്ന് പക്ഷെ മോദിയുടെ ജാതി മുന്നോക്കമായിരുന്നു എന്നു കൂടെ ഓര്‍ക്കുക. വലിയ വിഭാഗം പിന്നാക്ക ജാതിക്കാര് ബി ജെ പി യില് നിന്നും അകലാന് കാരണം അതായിരുന്നു. പക്ഷെ മണ്ഡല് കമ്മീഷന്ന് റിപ്പോര്‍ട്ട് നടപ്പിലാക്കിയപ്പോള് മോദിയുടെ ജാതിയും അതിന്റെ ഗുണം അനുഭവിച്ചു. Other Backward Class എന്ന വിവക്ഷയില് ആയി. സംവരണത്തിന്റെ ആനുകൂല്യവും നേടി എടുത്തു. ഇത് വച്ചാണ്, മോദി സ്വയം പിന്നാക്കജാതിക്കാരനാണെന്ന് അവകാശപ്പെടുന്നതും മോദിക്കു വേണ്ടി ബി ജെ പി പ്രചരിപ്പിച്ചതും. ഇത് കുറച്ച് പിന്നാക്ക ജാതിക്കാരെ ബി ജെ പിയിലേക്ക് അടുപ്പിക്കുന്നതില് പ്രധാന പങ്കു വഹിച്ചിട്ടുണ്ട്.\nപട്ടിക ജാതി പട്ടിക വര്‍ഗ്ഗങ്ങളെ എങ്ങനെ ഉദ്ധരിക്കുമെന്ന് ബി ജെ പി പ്രകടന പത്രികയില് പറയുന്നില്ല. പക്ഷെ തോട്ടിപ്പണി നിറുത്തലാക്കുമെന്നു പറയുന്നുണ്ട്. അതല്‍പ്പം ചിരിക്കു വക നല്‍കുന്നുമുണ്ട്. 12 വര്‍ഷം മോദി ഉരുക്കു മുഷ്ടി കൊണ്ട് ഭരിച്ച് മഹാ സ്വര്‍ഗ്ഗമാക്കി എന്നവകാശപ്പെടുന്ന ഗുജറാത്തില് ഇപ്പോഴും തോട്ടിപ്പണി ഉണ്ടെന്നത് നല്‍കുന്ന സൂചന, ഇത് വെറും അധര വിലാപം മാത്രമായി അവശേഷിക്കും എന്നു തന്നെയാണ്. ഗുജറാത്തിലെ6കോടി ജനങ്ങള്‍ക്കാവശ്യമായ കക്കൂസുകള് നിര്‍മ്മിക്കാന് സാധിക്കാത്ത മോദി ഇന്‍ഡ്യയിലെ 120 കോടി ജങ്ങള്‍ക്ക് എങ്ങനെ കകൂസുകൾ നിര്‍മ്മിച്ചു നല്‍കും എന്നു കാണാന് ഏതായാലും കൌതുകമുണ്ട്.\nഇന്നും മനുസ്മൃതി താലോലിക്കുന്ന ബി ജെ പി എന്ന പാര്‍ട്ടിയും അതിന്റെ നേതാവായ മോദിയും എങ്ങനെ പട്ടിക ജാതികളുടെ പ്രശ്നങ്ങള് പരിഹരിക്കും എന്ന് മഷിയിട്ട് നോക്കേണ്ട അവശ്യമില്ല. മോദി എഴുതിയ ഒരു പുസ്തകം വായിച്ചാല് മാത്രം മതി. അദ്ദേഹം എഴുതിയ Karmayog എന്ന പുസ്തകത്തില് പറഞ്ഞിരിക്കുന്നത് ഇതാണ്.\n“At some point in time somebody must have got enlightenment in scavenging. They must have thought that it is their duty to work for the happiness of the entire society and the Gods.”\nഇതാണ്, തോട്ടിപ്പണി ചെയ്യുന്ന ദളിതരേപ്പറ്റി മോദിക്കുള്ള അഭിപ്രായം. അദ്ദേഹം ഈ പുസ്തകം പിന്‍വലിച്ച് ദളിതര് ഒരിക്കലും തോട്ടിപ്പണിയില് നിന്ന് ബോധോദയം നേടിയിട്ടില്ല എന്ന നഗ്ന സത്യം അംഗീകരിക്കുമോ? അതുണ്ടാകാന് വഴിയില്ല. പിന്നാക്കക്കാരാണെന്ന് വ്യാജ്യമായി പ്രചരിപ്പിക്കുന്ന മോദിയുടെ ഉള്ളിലും ഇന്നും ഒരു മനു കുടിയിരിക്കുന്നുണ്ട്. അത് ഗംഗയില് കുളിച്ചാലൊന്നും കഴുകി പോകില്ല.\nമനുവിനെ ആരാധിക്കുന്ന മോദിയെ ചുറ്റിപ്പറ്റി ഹൈന്ദവ വോട്ടുകളുടെ കേന്ദ്രീകരണമുണ്ടായിട്ടുണ്ട്. അത് ആശങ്ക ഉണ്ടാക്കുന്ന സത്യമാണ്. ന്യൂനപക്ഷ വിഭാഗത്തിൽ നിന്നുള്ള ഒറ്റ എം പി യും ബി ജെ പിയില് ഇല്ല. ആര് എസ് എസ് ആഗ്രഹിച്ചത് ഇതായിരുന്നു. പല മോദി ഭക്തരും ഇത് വലിയ നേട്ടമായി സമ്മതിക്കുന്നുമുണ്ട്. മുസ്ലിം വിദ്വേഷം പ്രചരിപ്പിച്ചാണിത് സാധ്യമാക്കിയതും. മുസ്ലിം വോട്ട് ബാങ്ക് എന്ന മിഥ്യ ആയിരുന്നു ഇവര് പ്രചരിപ്പിച്ചിരുന്നത്. ഇതേക്കുറിച്ച് യാതൊരു ധാരണയുമില്ലാത്ത അനേകം ഹിന്ദുക്കള് ഈ കെണിയില് വീണുപോയി.\nമോദിയുടെ ഒരു അനുയായി തെരഞ്ഞെടുപ്പു പ്രചരണ സമയത്ത് ഒരു കാര്യം പറഞ്ഞിരുന്നു. മോദിയെ എതിര്‍ക്കുന്നവര് പാകിസ്ഥാനിലേക്ക് പോകണം എന്ന്. പ്രശസ്ത സാഹിത്യകാരന് അനന്തമൂര്‍ത്തി മോദിയെ എതിര്‍ക്കുന്ന വ്യക്തിയാണ്. മോദി പ്രധാന മന്ത്രി ആയാല് ഇന്‍ഡ്യ വിട്ടുപോകും എന്ന് അദ്ദേഹമൊരിക്കല് പറഞ്ഞു. മോദി പ്രധാന മന്ത്രി ആയപ്പോള് ചില മോദി ഭക്തര് അദ്ദേഹത്തിന്, കൊളംബോ വഴി പാകിസ്താനിലേക്ക് വിമാന ടിക്കറ്റ് അയച്ച് കൊടുത്തു. രാജ പക്സെയും നവാസ് ഷെരീഫും മോദിയുടെ ചങ്ങാതിമാരായതുകൊണ്ടാണോ ഇത് ചെയ്തത് എന്ന് നിശ്ചയമില്ല. അതൊക്കെ അവരുടെ വിവരക്കേടെന്നു കരുതാം. പക്ഷെ അത് ചെയ്യരുതായിരുന്നു എന്ന് മോദി പറഞ്ഞതായി കേട്ടില്ല. അതിന്റെ അര്‍ത്ഥം അദ്ദേഹം മൌനമായി അതിനെ അനുകൂലിക്കുന്നു എന്നാണ്. ഇതൊക്കെ ആശങ്ക ഉണ്ടാക്കുന്ന കാര്യമാണ്.\nമറ്റൊരു ആശങ്ക ഗുജറാത്ത് മോഡലിനെ ചുറ്റിപ്പറ്റിയാണ്. മോദിയും സ്തുതി പാഠകരും അത് പ്രചരിപ്പിച്ചു. കോര്‍പ്പറേറ്റ് നിയന്ത്രിത മാദ്ധ്യമങ്ങള് അതേറ്റു പിടിച്ചു. പക്ഷെ അതെന്താണെന്ന ഒരു ചര്‍ച്ചയും ഒരിടത്തും ഉണ്ടായില്ല. സാമൂഹിക/മാനുഷിക വികസനത്തിന്റെ ഒരു parameter ലും ഗുജറാത്ത് മുന്നിലല്ല. കോര്‍പ്പറേറ്റുകളെ അകറ്റി നിറുത്തുന്ന കേരളം, കോര്‍പ്പറേറ്റുകളെ മാടി വിളിച്ച് സല്‍കരിക്കുന്ന ഗുജറാത്തിനേക്കാള് ഏറെ മുന്നിലാണ്. ഗുജറാത്തിലെന്തോ മഹത്തായതു നടന്നു എന്ന മിഥ്യയില് കെട്ടിപ്പൊക്കിയ ഒരു സ്വപ്നമാണ്, മോദി വിറ്റതും, മോദി ഭക്തര് പാടി നടന്നതും, അതേക്കുറിച്ച് അറിയാത്ത പലരും വിശ്വസിച്ചതും. 60 മാസം കൊണ്ട് ഇന്‍ഡ്യ മുഴുവന് ഗുജറാത്തു പോലെ ആക്കുമെന്ന മോദിയുടെ സ്വപ്നം കാത്തിരുന്നു കാണാം.\nഅഴിമതിയും കള്ളത്തരങ്ങളും മോദിക്ക് പ്രശ്നമല്ല എന്നതിന്റെ തെളിവായി രണ്ടു മൂന്നു സംഭവങ്ങളുണ്ടായിട്ടുണ്ട്. അഴിമതി ആരോപണത്തിന്റെ പേരില് ബി ജെ പി പ്രസിഡണ്ട് സ്ഥാനത്തു നിന്നും ഒഴിവാക്കിയ നിതിന് ഗഡ്കരിയെ മോദി തന്റെ മന്ത്രി സഭയില് ഉള്‍പ്പെടുത്തി. ബി ജെ പി അഴിമതി ആരോപിച്ച കോണ്‍ഗ്രസ് മന്ത്രി ആയിരുന്ന , റാവു ഇന്ദെര്‍ജിത് സിംഗിനെയും മോദി മന്ത്രിസഭയില് ഉള്‍പ്പെടുത്തി. മറ്റൊന്ന് ജെനറല് വി കെ സിംഗിന്റെ വിഷയമാണ്. അദ്ദേഹത്തിന്, ജനനതീയതി പ്രശ്നത്തില് സ്ഥാനക്കയറ്റം അവതാളത്തിലായി. ശരിക്കുള്ള ജനന തീയതി ഹാജരാക്കാന് ആവശ്യപ്പെട്ടപ്പോള് അദ്ദേഹം സുപ്രീം കോടതിയിലേക്കാണു പോയത്. അതിന്റെ കൂടെ മറ്റ് പല സൈനിക ഓഫീസര്‍മാര്‍ക്കെതിരെയും ആരോപണം ഉന്നയിച്ചു. ആഗ്രഹിച്ചത് നേടാന് സാധിക്കാതെ വന്നപ്പോള് അദ്ദേഹം നേരെ ബി ജെ പിയില് പോയി ചേര്‍ന്നു. തെരഞ്ഞെടുപ്പില് മത്സരിച്ച് എം പി ആയി. മോദി മന്ത്രിസഭയിലും ഉള്‍പ്പെടുത്തി. സദ് ഭരണം സദ് ഭരണം എന്ന് കൊട്ടിഘോഷിച്ചു നടക്കുന്ന മോദി ഇതുപോലെ വിവാദ വ്യക്തികളെ മന്ത്രിസഭയില് ഉല്‍പ്പെടുത്തിയത് ശുഭ സൂചകമല്ല.\nഒന്നാം യു പി എ സര്‍ക്കാരിനെ നിയന്ത്രിക്കുന്ന തരത്തിലുള്ള സ്വാധീനം ഇടതു പാര്‍ട്ടികള്‍ക്കുണ്ടായിരുന്നു. പക്ഷെ ഇന്ന് അവര് വളരെ ശുഷ്ക്കിച്ചു പോയിരിക്കുന്നു. ഇടതു പക്ഷവും ആം ആദ്മി പാര്‍ട്ടിയും ചേര്‍ന്നാല് പോലും പാര്‍ലമെന്റില് 15 അംഗങ്ങളേ ഉള്ളു. അവരുടെ ശബ്ദം ആരും വകവയ്ക്കുമെന്നും തോന്നുന്നില്ല. അതും സാധാരണക്കാരേ സംബന്ധിച്ച് ആശങ്കയുണ്ടാക്കുന്ന സ്തിതി വിശേഷമാണ്.\nഇടതു പക്ഷ പാര്‍ട്ടികള് പരാജയപ്പെട്ടു എന്നതിനേക്കാള് ആശങ്ക ഉണ്ടാക്കുന്നത് അതിനു ശേഷവും അവര് തമ്മില് കിടന്ന് അടി കൂടുന്നതാണ്. 2009 ല് ജനതാ ദളിനു സീറ്റു നിഷേധിച്ചപ്പോള് ഉണ്ടായ പ്രശ്നം ഇപ്പോള് ആര് എസ് പിക്ക് സീറ്റു നിഷേധിച്ചപ്പോള് ആവര്‍ത്തിച്ചു. ജനതാ ദള് വിട്ടുപോയപ്പോള് കോഴിക്കോടും വടകരയും ഇടതു പക്ഷത്തിനു നഷ്ടമായി. ആര് എസ് പി വിട്ടുപോയപ്പോള് ജയിക്കാമായിരുന്ന കൊല്ലവും, ആലപ്പുഴയും, മാവേലിക്കരയും നഷ്ടപ്പെട്ടു. പ്രേമ ചന്ദ്രനെ പത്തനം തിട്ടയില് മത്സരിപ്പിച്ചിരുന്നെങ്കില് ഒരു പക്ഷെ അവിടെയും ജയിക്കാമായിരുന്നു.\nപ്രേമ ചന്ദ്രനെ പരനാറി എന്നു വിളിച്ചാക്ഷേപിച്ച പിണറായി വിജയന് അദ്ദേഹം ജയിച്ചു കഴിഞ്ഞപ്പോള്, ചെറ്റ എന്നും വിളിച്ചു. ജാത്യാലുള്ളത് തൂത്താല് പോകില്ല എന്ന പഴം ചൊല്ലുപോലെ പിണറായി വിജയനെ ആര്‍ക്കും തിരുത്താന് ആകില്ല. അദ്ദേഹത്തിന്റെ നിഖണ്ഡുവില് ഇതുപോലെ അനേകം പദപ്രയോഗങ്ങളുണ്ട്. കേരളത്തിലെ ഇടതുപക്ഷത്തിന്റെ ഏറ്റവും വലിയ ശാപം അതാണ്. വിജയനേപ്പോലെ തരം താണ തരത്തിലാണിപ്പോള് ആര് എസ് പി നേതാവ് ചന്ദ്രചൂടനും പെരുമാറുന്നത്. ഇടതുപക്ഷത്തെ ഇഷ്ടപ്പെടുന്ന ജന മനസുകളില് ഇതൊക്കെ ആശങ്ക ഉണ്ടാക്കുമെന്നത് തീര്‍ച്ചയാണ്.\nഇനിയും അനേകം ആശങ്കകള് കടന്നു വരുന്നുണ്ട് . ഉത്തര് പ്രദേശില് ദളിത് പെണ്‍കുട്ടികള് ബലാല്‍സംഗം ചെയ്യപ്പെട്ട് കൊല്ലപ്പെടുന്നു. ഡെല്‍ഹിയില് ആഭിജാത ബലാല് സംഗം ചെയ്യപ്പെട്ടപ്പോള്, മെഴുകുതിരി കത്തിച്ച് ആശങ്ക അറിയിച്ച വരേണ്യ വര്‍ഗ്ഗം ഇപ്പോള് മെഴുകു തിരി കത്തിക്കാന് പോയിട്ട്, ഇതൊക്കെ കേട്ട ഭാവം പോലും പ്രകടിപ്പിക്കുന്നില്ല.\nകേരളത്തിലെ മുസ്ലിം അനാഥാലയങ്ങളിലേക്ക് ഉത്തരേന്ത്യയില് നിന്നും സനാഥരായ ആയിരക്കണക്കിനു കുട്ടികളെ കടത്തിക്കൊണ്ടു വന്നു എന്ന ഞെട്ടിപ്പിക്കുന്ന വിവരം ഇപ്പോള് പുറത്തു വന്നിട്ടുണ്ട്. വ്യാജ രേഖകളുണ്ടാക്കി, ഇതുപോലെ കുട്ടികളെ കൊണ്ടു വന്നതിനെതിരെ പോലിസ് കേസെടുത്തപ്പോള് മുസ്ലിം ലീഗെന്ന പാര്‍ട്ടിയും മുസ്ലിങ്ങള് ഭൂരിഭാഗവും ഹാലിളകിയ പോലെ പ്രതികരിച്ചു.\nഇനിയും ഒരാശങ്ക ഒരു വിവാഹത്തെ ചുറ്റിപ്പറ്റിയാണ്. ക്രിസ്ത്യാനി ആയ സിനിമ നടി അമല പോള് വിവാഹം ചെയ്യുന്നത് ഒരു ഹിന്ദുവിനെയാണ്. അതേ സംബന്ധിച്ച് കത്തോലിക്കാ സഭയില് ചെറുതല്ലാത്ത ഒരു പ്രതിസന്ധി ഉണ്ടായി. പണവും പ്രതാപവും പദവിയുമുള്ള ആളുകള്‍ക്ക് എന്തും ചെയ്യാന് സഭയുടെ തന്നെ സഹായമുണ്ടാകുന്നു. പക്ഷെ സാധാരണക്കാരെ ഉപദ്രവിക്കുന്നു, എന്നതാണാ പ്രശ്നം. അത് പക്ഷെ പൊതു സമൂഹത്തെ ഏതെങ്കിലും തരത്തില് ബാധിക്കുന്നു എന്നു തോന്നുന്നില്ല. എങ്കിലും ചില മാദ്ധ്യമങ്ങള് അതേക്കുറിച്ച് ദീര്‍ഘമായ ചര്‍ച്ചകള് പോലും നടത്തുകയുണ്ടായി. മാദ്ധ്യമങ്ങളുടെ പോലും അജണ്ട മാറിപ്പോകുന്നത് ആശങ്ക ഉണ്ടാക്കുന്നു. ഈ വിവാഹം ഒരു മിശ്ര വിവാഹമാണ്. അതിനെയൊക്കെ പ്രോത്സാഹിപ്പിക്കുകയല്ലേ വേണ്ടത്?\nഒരു ആശങ്ക കൂടി പരാമര്‍ശിച്ച് ഈ കുറിപ്പ് അവസാനിപ്പിക്കാം. അത് ശശി തരൂരിന്റെ ആശങ്കയാണ്. സുനന്ദ പുഷ്കര് ദുരൂഹ സാഹചര്യത്തില് മരിച്ചത് പല സന്ദേഹങ്ങളും ഉയര്‍ത്തിയിരുന്നു. തരൂരിന്, മെഹര് തരാറുമായി വഴിവിട്ട ബന്ധമുണ്ടെന്ന് സുനന്ദ പരസ്യമായി ആരോപണം ഉന്നയിച്ചിട്ടുണ്ട്. സുനന്ദയെ ഗാര്‍ഹിക പീഢനത്തിനിരയാക്കിയിട്ടുണ്ട് എന്നു സംശയിക്കാവുന്ന വിവരങ്ങളും പുറത്തു വന്നിട്ടുണ്ട്. പരസ്യമായി ഇവര് വാക്കു തര്‍ക്കങ്ങളില് ഏര്‍പ്പെട്ടതിനു സാക്ഷികളുമുണ്ട്. സുനന്ദ മരിച്ചപ്പോള് ബി ജെ പി തരൂരിനെതിരെ നിലപാടും എടുത്തിരുന്നു. ഇനിയും ഇതിന്റെ സത്യാവസ്ഥ പുറത്തു വന്നിട്ടില്ല. ബി ജെ പി ഭരിക്കുമ്പോള് വിശദമായ ഒരന്വേഷണത്തിനു സാധ്യതയുമുണ്ട്. അതൊക്കെ അറിയുന്ന തരൂര് മോദിയേയും മോദിയുടെ സര്‍ക്കാരിനെയും ചെറുതായൊന്നു പുകഴ്ത്തി. ആ പുകഴത്തല് ആശങ്കയില് നിന്നുണ്ടായതാണെന്നു തോന്നുന്നു. അതോ ഇനി "തിരുവനന്തപരത്തെ ബാര്‍സലോണ പോലെ വികസിപ്പിക്കുന്നത്" പൂര്‍ത്തിയാക്കാന് ഇനി ബി ജെ പിയിലേക്ക് നോട്ടമിടുന്നുണ്ടോ എന്തോ. അദ്ദേഹം രാഷ്ട്രീയ പ്രവേശനം ഉദ്ദേശിച്ചപ്പോള് ബി ജെ പിയില് ചേരുമെന്നായിരുന്നു ശ്രുതി. പക്ഷെ അന്ന് ഭരിച്ചിരുന്നത് കോണ്‍ഗ്രസായിരുന്നതുകൊണ്ട്, കോണ്‍ഗ്രസില് ചേര്‍ന്നു എന്നു മാത്രം. പാര്‍ട്ടി ഏതായാലും ജന സേവനമാണല്ലോ മുഖ്യം.\nPosted by kaalidaasan at 15:54\nവികസന വാഗ്ദാനവും, കോര്‍പ്പറേറ്റ് പണ ശക്തിയും, വര്‍ഗ്ഗീയ ദ്രുവീകരണവും നേടി കൊടുത്ത വിജയമാണു മോദിയുടേത്. ആര് എസ് എസ്, ഭരണത്തിന്റെ എല്ലാ തലങ്ങളിലും ഇടപെടുമെന്നത് തീര്‍ച്ചയാണ്. അവര് അധര വിലാപം നടത്തുന്ന സ്വദേശി വത്കരണവും മോദിയുടെ നവ ലിബറല് കോര്‍പ്പറേറ്റ് നയങ്ങളും തമ്മില് ഒരു ഏറ്റുമുട്ടലിലേക്ക് കാര്യങ്ങള് എത്തിച്ചേരാനുള്ള എല്ലാ സാധ്യതയുമുണ്ട്. അങ്ങനെ ഉണ്ടാകില്ല എന്ന ഒരു വിശ്വാസം കോര്‍പ്പറേറ്റുകളില് ഉണ്ടാക്കന് വേണ്ടി ആണ്, പ്രതിരോധ മേഘലയില് 100% വിദേശ നിക്ഷേപം അനുവദിക്കുമെന്ന് ആദ്യമേ തന്നെ മോദി പ്രഖ്യാപിച്ചതും. ആര് എസ് എസ് അത് എങ്ങനെ ഉള്‍ക്കൊള്ളുമെന്നൊക്കെ കണ്ടറിയണം\nകൊടിയുടെ നിറം മാറുന്നെവെന്നേയുള്ളു. നയങ്ങളിലെന്ത് വ്യത്യാസം?\n13 June 2014 at 05:29\nനയങ്ങളില് ഒരു വ്യത്യാസവും ഉണ്ടാകില്ല. ബി ജെ പിക്ക് മാറ്റമുണ്ടാകാന് യാതൊരു സാധ്യതയുമില്ല. തീവ്ര ഹിന്ദുക്കളെ സന്തോഷിപ്പിക്കാന് ഗംഗ ശുദ്ധീകരിക്കാനുള്ള സാധ്യതയുണ്ട്. ചിലപ്പോള് കോണ്‍ഗ്രസ് നയങ്ങള് മാറ്റിയേക്കും. അല്ലെങ്കില് നിലനില്‍പ്പുണ്ടാകില്ല.\nസര്‍ക്കാര് തീരുമാനത്തെ പരസ്യമായി വെല്ലുവിളിച്ചുകൊണ്ട് മന്ത്രി വി കെ സിംഗ് ഇറങ്ങിയിട്ടുണ്ട്. മന്ത്രിമാരൊന്നും പഠന സംഘവുമായി വിദേശത്തേക്കു പോകേണ്ട എന്ന് മോദി പറഞ്ഞിട്ടും, ഫുട്ട് ബോളിനേപ്പറ്റി പഠിക്കാന് ഗോവയില് നിന്നും ബി ജെ പി മന്ത്രിമാരും എം എല് എ മാരും സംഘമായി തന്നെ ബ്രസീലിലേക്ക് പോകുന്നു.\nഇതൊക്കെ സൂചിപ്പിക്കുന്നത് നയങ്ങളില് മാത്രമല്ല ശൈലിയിലും വലിയ വ്യത്യാസമില്ല എന്നാണ്.\nഅദ്വാനിയുടെയും ബാജ്പെയിയുടെയും കാലുകളൊക്കെ കിട്ടിയ അവസരത്തിലെല്ലാം പിടിച്ചിട്ടുള്ള മോദി ഇപ്പോള് തന്റെ കാല്, ആരും പിടിക്കേണ്ട എന്നു പറയുന്നു. കാലു പിടിച്ചു പിടിച്ച് അദ്വാനിയെ വലിച്ചു താഴെ ഇട്ടു. ആ ഗതി തനിക്കും വരുമോ എന്നായിരിക്കും ഭയം.\nമോദി നവാസ് ഷെരീഫുമായി കത്തുകള് കൈ മാറിത്തുടങ്ങി. കാഷ്മീരില് പതിവു പോലെ പാകിസ്താന് സൈനികര് വെടി ഉതിര്‍ക്കുന്നുമുണ്ട്. കോണ്‍ഗ്രസ് പാകിസ്ഥാനുമയി ചര്‍ച്ച നടത്തുന്നതിലേ മോദിക്കും ബി ജെപ്പിക്കും ഈര്‍ഷ്യ ഉണ്ടായിരുന്നുള്ളു. സ്വയം അത് ചെയ്യാന് യാതൊരു ഉളുപ്പും മോദിക്കില്ല.\nBJP is not like Congress, but it is like Communist party. if they don't like your statement, you may put in Jail. there will be big crowd supporting for that too..\nso beware of criticizing the current PM?\ncongress is full of money looting leaders. they made enough money in past 10 years. now its other groups turn :)\n13 June 2014 at 07:49\nമോദിയെ വിമര്‍ശിച്ചതിനു അധിക്ഷേപിച്ചതിനും ഒക്കെ കേരളത്തില് പലരെയും അറസ്റ്റ് ചെയ്തത് കമ്യൂണിസ്റ്റു പാര്‍ട്ടി അല്ലല്ലോ. കോണ്‍ഗ്രസ് പാര്‍ട്ടി അല്ലേ? മന് മോഹ സിംഗിനെയും സോണിയ ഗാന്ധിയേയും രാഹുല് ഗാന്ധിയേയും ഒക്കെ ബി ജെ പി കാര് ഏതൊക്കെ അധിക്ഷേപവാക്കുകള് ഉപയോഗിച്ചായിരുന്നു വിമര്‍ശിച്ചിരുന്നതെന്നോര്‍ക്കുക. അതിന്റെ പേരില് കേസെടുക്കുമായിരുന്നു എങ്കില് മോദിക്കെതിരെ വരെ കേസെടുക്കാമായിരുന്നു. പ്രശ്നം സഹിഷ്ണുതയുടേതാണ്. അരക്ഷിതരായിട്ടുള്ളവര് ആണെപ്പോഴും അസഹിഷ്ണുത കാണിക്കാറുള്ളത്.\nഇന്‍ഡ്യയിലെ കമ്യൂണിസ്റ്റു പാര്‍ട്ടി മുക്കുവന് അരോപിക്കുന്നതുപോലെ എന്തെങ്കിലും ചെയ്തിട്ടുണ്ടോ? ഇല്ലെന്നാണെനിക്ക് തോന്നുന്നത്. കേരളത്തിലും ബംഗാളിലും ത്രിപുരയിലും അവര് ദീര്‍ഘകാലം ഭരിച്ചിട്ടുണ്ട്. വിമര്‍ശിച്ചു എന്നും പറഞ്ഞ് ആരെയാണവര് ജയിലില് ഇട്ടിട്ടുള്ളത്?\nപക്ഷെ കോണ്‍ഗ്രസ് അതല്ല ചെയ്തതെന്നോര്‍ക്കുക. ഇന്ദിരയെ വിമര്‍ശിച്ചു എന്നും പറഞ്ഞല്ലേ അവര് അടിയന്തരാവസ്ഥ പ്രഖ്യാപിച്ചതും അനേകരെ പിടിച്ച് ജയിലില് ഇട്ടതും.\nമോദി ജയിലില് ഇടുകയാണെങ്കിലും സഹിക്കാവുന്നതേ ഉള്ളു. മോദിയെ വിമര്‍ശിച്ചാല് പാകിസ്ഥാനിലേക്ക് നാടു കടത്തും എന്നൊക്കെ അല്ലേ പറയുന്നത്. സോവിയറ്റ് യൂണിയനില് പോലും അന്യ രാജ്യത്തേക്കല്ല നാടു കടത്തിയിരുന്നത്. സൈബീരിയയിലേക്കായിരുന്നു.\nപണം അടിച്ചു മാറ്റുന്ന കാര്യത്തില് കോണ്‍ഗ്രസും ബി ജെ പിയും ഒരുപോലെ ആണ്. അതിലും ഗുരുതരമായ മറ്റൊരു പ്രശ്നമിപ്പോള് ഉണ്ട്. മോദി കാരണം രണ്ടു ഉപതെരഞ്ഞെടുപ്പുകള് വേണ്ടി വന്നിരിക്കുന്നു. ബി ജെ പിയിലെ 20 എം പി മാര് നിയമസഭാംഗങ്ങളാണ്. ഇവരൊക്കെ രാജി വയ്ക്കുമ്പോള് വീണ്ടും തെരഞ്ഞെടുപ്പു നടത്താന് എത്ര കോടി രൂപ പൊതു ഖജനാവിനു നഷ്ടമാകും എന്നോര്‍ക്കുക. അടിച്ചു മാറ്റുന്നതുപോലെ ഗൌരവുള്ളതാണീ ധൂര്‍ത്തും. ചെലവു ചുരുക്കലാണിപ്പോള് മോദിയുടെ മന്ത്രം. ഇത്രയേറെ അനാവശ്യ ചെലവുകള് വരുത്തി വച്ചിട്ട്, ചെലവു ചുരുക്കുന്നുഎന്നു പറയുന്ന കാപട്യം തിരിച്ചറിയപ്പെടാതെ പോകരുത്.\nകോണ്ഗ്രസ് സർക്കാർ രാജ്യത്തെ പണയവും വില്പനയുമായി തോന്നിയ പോലെ കൊണ്ടുനടന്നപ്പോൾ പെട്ടെന്ന് ഒരുല്വിളി,ഇപ്പോൾ ഇരങ്ങികൊടുത്താൽ രാജ്യ വില്പന വരുന്നയാൾ മുഴുമിച്ചു കൊള്ളും,പണയം വച്ചത് തിരിച്ചെടുക്കാതെ ജപ്തി ആവാൻ വിട്ടു കൊടുക്കയും ചെയ്യും മുതലാളിമാര്ക് സന്തോഷവും ഞമ്മക്ക് തല്കാലം തല്ലുകൊള്ളാതെ കുറച്ച് കാലം ഇറ്റലിയും സിങ്കപൂരും അമേരിക്കയും സ്വിട്സര്ലന്റും ഒക്കെ കരങ്ങിയടിച്ചു വുകയും ചെയ്യാം,അങ്ങിനെ മോഡി അധികാരത്തിൽ, മുതലാളുമാർ ആഘോശത്തിൽ,ലക്ഷണം കണ്ടിട്ട് മോഡി കോണ്‍ഗ്രസുകാരെ അധികനാൾ പുറത്ത് കറങ്ങ്ങ്ങാനനുവതിക്കുന്നത് മാതിരിയില്ല,അടുക്കള നടത്താൻ അബാനിയേ വിളിച്ചും പാറാവിനു ബോഫോയ്സിനെ ഏല്പിച്ചും നാട് നന്നേ ആക്കാനുള്ള ശ്രമം നടത്തുമ്പോൾ തന്നെ കോണകത്തിന്റെ അരയിലെ കെട്ട് മുറുക്കി ദേശസ്നേഹം കാട്ടാൻ തയ്യാരാവനമെന്ന പ്രസ്താവന കൊണ്ടാടുകയാണ് ചാനലുകൾ.കെട്ട് പൊട്ടുന്നത് വരെ നാണം മറച്ചാലും പോട്ടിയാൻ എന്ത് നാണം എന്ത് സ്നേഹം\n>>>>കോണകത്തിന്റെ അരയിലെ കെട്ട് മുറുക്കി ദേശസ്നേഹം കാട്ടാൻ തയ്യാരാവനമെന്ന പ്രസ്താവന കൊണ്ടാടുകയാണ് ചാനലുകൾ.<<<<\n2004 ല് മന് മോഹന് സിംഗ് പറഞ്ഞതും ഇതു തന്നെ ആയിരുന്നു. താന് ഉദേശിക്കുന്ന പരിഷ്കരണം മുന്നോട്ട് കൊണ്ടു പോകാന് പ്രജകള് പലതും ത്യജിക്കേണ്ടി വരുമെന്ന്. ഉദ്ദേശിച്ചത് സബ്സിഡിയും മറ്റ് സഹായ പദ്ധതികളും വേണ്ടെന്നു വയ്ക്കണമെന്നായിരുന്നു. സബ്സിഡികള് മിക്കതും എടുത്തു കളഞ്ഞു. എണ്ണ കമ്പനികല് തോന്നുമ്പോലെ വില കൂട്ടി. എന്നിട്ടം അവരുടെ നഷ്ടം ഇതു വരെ നികത്തപ്പെട്ടില്ല. മുതലാളിമാരുടെ നഷ്ടം നികത്തലായിരുന്നു., സിംഗിന്റെ പ്രധാന പ്രശ്നം. മോദിയും അതേ വഴിക്കു തന്നെ പോകും. അതാണിപ്പോള് ഇന്‍ഡ്യക്കാരോട് പറഞ്ഞതും. ഡീസല് വില നിയന്ത്രണം കൂടി എടുത്തു കളയാന് ആണു തീരുമാനം. അദാനിക്കും അംബാനിക്കും വേദനിക്കാതിരിക്കാന് വേണ്ടി സാധാരണക്കാര് പല ത്യാഗങ്ങളും സഹിക്കേണ്ടി വരും. അതാണു മോദി ഭക്തര് പാടി നടക്കുന്ന നല്ല നാളുകള്.\nമദ്ധ്യ പൂര്‍വദേശം വീണ്ടും കലുഷിതമാകുന്നു. എണ്ണ വില കൂടാന് എല്ലാ സാധ്യതയും ഉണ്ട്. മോദി ഉദ്ദേശിക്കുന്ന കടവില് വള്ളം അടുക്കാന് സാധ്യത കാണുന്നില്ല.\nഖജനാവു കാലി ആണെന്ന് മുന്‍കൂട്ടി തന്നെ പ്രഖ്യാപിച്ചിരിക്കുന്നു. ഖജനാവു നിറയ്ക്കാന് സാധാരണക്കാരെയും പാവങ്ങളെയും പിഴിയുമെന്നാണ്, മോദി പറഞ്ഞതിന്റെ സാരം. പണക്കാരെ തൊടില്ല.\nകേരളത്തിലെ മുസ്ലിം അനാഥാലയങ്ങളിലേക്ക് ഉത്തരേന്ത്യയില് നിന്നും സനാഥരായ ആയിരക്കണക്കിനു കുട്ടികളെ കൊണ്ടുവന്നത് മതം വളർത്താൻ തന്നെയല്ലെ ... അതും സർക്കാർ ഖജനാവിലെ കാശ് കൊണ്ട് ? ചുരുക്കി പറഞ്ഞാൽ ഇസ്ലാംമതത്തിനു ഭൂരിപക്ഷമാകാന് സര്‍ക്കാര് ചൊലവിൽ യത്തീംഖാനകൾ..\nതാങ്കൾ എഴുതിയപോലെ 'സനാഥരായ' കുട്ടികൾക്ക് അവരുടെ മതാപിതാക്കൾ ചിലവിനു കൊടുക്കട്ടെ...\nമുക്കം യത്തീംഖാനയിലെ അന്തേവാസികളായ കുട്ടികൾ വ്യാജരായ യത്തീംമുകൾ ആണു.\nവിമര്‍ശനങ്ങള് വന്നപ്പോൾ അതിനെ കാരുണ്യത്തിനുനേരെയുള്ള ക്രൂരതയായി പ്രചരിപ്പിക്കാന് മുസ്ലീം ലീഗ് കിണഞ്ഞു പരിശ്രെമിക്കുന്നത് നമ്മൾ കണ്ടതുമാണു.\nഒരു സമുദായത്തില് മാത്രം ഇത്രയേറെ യത്തീമുകള് എങ്ങനെയുണ്ടായി എന്ന് പരിശോധിച്ചാൽ മനസ്സിലാകും ശരീയത്തിന്റെ മഹിമ!! എങ്ങനെ മദ്ധ്യ പൂര്‍വദേശം വീണ്ടും കലുഷിതമാകാതെയിരിക്കും\nകൊല്ലുന്നവനും കൊല്ലപ്പെടുന്നവനും ഒരേ ദൈവത്തിന് സ്തുതി ചൊല്ലി സ്വർഗം പൂകാൻ തയ്യാറെടുക്കുന്ന വൈരുദ്ധ്യം നിലൽക്കുന്നിടത്തോളം കാലം ഭൂമിയിൽ സമാധാനം പ്രതീക്ഷിക്കണ്ട....\nസനാഥരെ തന്നെ ആണ്, ഉത്തരേന്ത്യയില് നിന്നും കൂട്ടമായി കേരളത്തിലേക്ക് കൊണ്ടു വന്ന് തട്ടിപ്പു നടത്തുന്നത്. ഇത് മതം വളര്‍ത്താനാണ്, എന്ന് എനിക്കഭിപ്രായമില്ല. ഇത് ഒരു വന് വ്യവസായത്തിന്റെ ഭാഗമാണ്. കേരളത്തിലെ മുസ്ലിങ്ങളില് ഇപ്പോള് അനാഥര് കുറവാണ്. അതിന്റെ കാരണം വിദ്യാഭ്യാസവും സാമൂഹ്യ പുരോഗതിയും നേടിയപ്പോള് നാലു കെട്ടലും മൊഴി ചൊല്ലലും കുറഞ്ഞു. മുസ്ലിം കുടുംബങ്ങളില് ഭൂരിഭാഗത്തിനും കെട്ടുറപ്പുണ്ടായി. അപ്പോള് ഈ യത്തീം ഖാനകള് നടത്തിക്കൊണ്ടു പോകാനുള്ള അനാഥരെ ഇവിടെ നിന്നും ലഭിക്കുന്നില്ല. യത്തീമുകളുടെ എണ്ണം കുറഞ്ഞാല് ഗള്‍ഫ് നാടുകളില് നിന്നും സാമ്പത്തിക സഹയം കുറയും. അതിനെ മറികടക്കാന് ഇവര് വളഞ്ഞ വഴിയിലൂടെ യത്തിമുകളെ ഉണ്ടാക്കുന്നു. യത്തീമുകളല്ലാത്തവരെ അങ്ങനെ യത്തീമുകളാക്കുന്നു.\nമുസ്ലിം ലീഗ് ഭരിക്കുന്ന തദ്ദേശ സ്വയം ഭരണ വകുപ്പ് ഈ തട്ടിപ്പിനു കൂട്ടു നില്‍ക്കുന്നുണ്ട്. പൊതു ഖജനാവിലെ പണം ഇതിനു വേണ്ടി ചെലവഴിക്കുന്നുമുണ്ട്. അത് പുറത്തായപ്പോള് ഇവര്‍ക്ക് നാണക്കേടുണ്ടാക്കി. അതിനപ്പുറം മറ്റൊന്നു കൂടെ ഉണ്ട്. ഇപ്പോള് കേന്ദ്രം ഭരിക്കുന്നത് ബി ജെ പി ആണ്. പല സംസ്ഥാനങ്ങള് ഉള്‍പ്പെട്ട ഈ വിഷയം സി ബി ഐ അന്വേഷിച്ചാല് ഒരു പക്ഷെ ലീഗിനിതുമായുള്ള ബന്ധം പുറത്തു വരും. അതാണവരെ പേടിപ്പിക്കുന്നത്. അതുകൊണ്ടാണ്, ഇതിനെ കാരുണ്യത്തിനുനേരെയുള്ള ക്രൂരതയായി പ്രചരിപ്പിക്കാന് മുസ്ലീം ലീഗ് ശ്രമിക്കുന്നതും.


ഐഎസ്എല്: ഡല്‍ഹി പോര് ബലാബലം... ജംഷഡ്പൂര് ലീഗില് തലപ്പത്ത് | The draw sends Jamshedpur to the top of points table with 11 points from seven games - Malayalam MyKhel\n» ഐഎസ്എല്: ഡല്‍ഹി പോര് ബലാബലം... ജംഷഡ്പൂര് ലീഗില് തലപ്പത്ത്\nഐഎസ്എല്: ഡല്‍ഹി പോര് ബലാബലം... ജംഷഡ്പൂര് ലീഗില് തലപ്പത്ത്\nUpdated: Sunday, November 4, 2018, 21:49 [IST]\nന്യൂഡല്‍ഹി: ഇന്ത്യന് സൂപ്പര് ലീഗ് (ഐഎസ്എല്) ഫുട്‌ബോള് ടൂര്‍ണമെന്റില് ജംഷഡ്പൂര്-ഡല്‍ഹി ഡൈനാമോസ് പോര് ഒപ്പത്തിനൊപ്പം. നാല് ഗോളുകള് പിറന്ന മല്‍സരത്തില് ഇരു ടീമും 2-2ന് സമനില പാലിക്കുകയായിരുന്നു. 39ാം മിനിറ്റില് സിഡോന്‍ച ഫെര്‍ണാണ്ടസിലൂടെ ജംഷഡ്പൂര് ആദ്യം മുന്നിലെത്തിയെങ്കിലും മൂന്ന് മിനിറ്റിനിടെ രണ്ട് ഗോളടിച്ച് ഡല്‍ഹി ഹോംഗ്രൗണ്ടില് തിരിച്ചുവരവ് നടത്തുകയായിരുന്നു. 55ാം മിനിറ്റില് ലാലിയന്‍സൂല ചാന്‍ഗറ്റെയും 58ാം മിനിറ്റില് അഡ്രിയ കാര്‍മോണ പെരസുമാണ് ഡല്‍ഹിക്കു വേണ്ടി ലക്ഷ്യംകണ്ടത്. 72ാം മിനിറ്റില് ലൂയിസ് എസ്പിനോസ അറോയോയുടെ തകര്‍പ്പന് ഹെഡ്ഡറിലൂടെ ജംഷഡ്പൂര് സമനില പിടിക്കുകയായിരുന്നു. മല്‍സരത്തില് ഡല്‍ഹിയേക്കാള് ഒരുപടി മുന്നില് നില്‍ക്കുന്ന പ്രകടനമാണ് ജംഷഡ്പൂര് കാഴ്ചവച്ചത്.\nടൂര്‍ണമെന്റിലെ അഞ്ചാം സമനിലയോടെ ജംഷഡ്പൂര് പോയിന്റ് പട്ടികയില് ഒന്നാം സ്ഥാനത്തേക്ക് കയറി. ഏഴ് മല്‍സരങ്ങളില് നിന്ന് രണ്ട് ജയവും അഞ്ച് സമനിലയും ഉള്‍പ്പെടെ 11 പോയിന്റുമായാണ് ജംഷഡ്പൂര് ലീഗില് ഒന്നാം സ്ഥാനത്തെത്തിയത്. അഞ്ച് മല്‍സരങ്ങളില് നിന്ന് 11 പോയിന്റാണ് നോര്‍ത്ത് ഈസ്റ്റ് യുനൈറ്റഡിനുള്ളത്. എന്നാല്, ഗോള്‍ശരാശരിയില് നോര്‍ത്ത് ഈസ്റ്റിനെ ജംഷഡ്പൂര് രണ്ടാം സ്ഥാനത്തേക്ക് പിന്തള്ളുകയായിരുന്നു. എന്നാല്, ടൂര്‍ണമെന്റിലെ ആദ്യ വിജയത്തിനായി ഡല്‍ഹിയുടെ കാത്തിരിപ്പ് നീളുകയാണ്. ഏഴ് മല്‍സരങ്ങളില് നിന്ന് നാല് സമനിലയും മൂന്ന് തോല്‍വിയും ഉള്‍പ്പെടെ നാല് പോയിന്റുമായി ലീഗില് എട്ടാം സ്ഥാനത്താണ് ഡല്‍ഹി.\nRead more about: football isl indian super league delhi dynamos jamshedpur fc match results football news ഫുട്‌ബോള് ഐഎസ്എല് ഇന്ത്യന് സൂപ്പര് ലീഗ് ഡല്‍ഹി ഡൈനാമോസ് ജംഷഡ്പൂര് എഫ്‌സി മല്‍സരഫലം ഫുട്‌ബോള് വാര്‍ത്തകള്\nStory first published: Sunday, November 4, 2018, 21:37 [IST]


മകനെ കാണുന്നത് ഗ്ലാസ് വിന്‍ഡോയ്ക്ക് അപ്പുറത്ത് നിന്ന് ; സുഹാസിനി\nമണിരത്‌നത്തിന്റെയും സുഹാസിനിയുടെയും മകന് നന്ദന് ഐസൊലേഷനില് പ്രവേശിച്ചു. ലണ്ടനില് നിന്ന് വന്നയുടനെയാണ് നന്ദന് ഹോം ക്വാറന്റൈനില് പ്രവേശിച്ചത്. നന്ദന് യൂറോപ്പിലുടനീളം സഞ്ചരിച്ചതായും കൊവിഡ് 19 ലക്ഷണങ്ങളൊന്നുമില്ലെങ്കിലും ഐസൊലേഷനില് പ്രവേശിച്ചതായും സുഹാസിനി വ്യക്തമാക്കി.\nമകനെ സുഹാസിനി കാണുന്നത് ഗ്ലാസ് വിന്‍ഡോയ്ക്ക് അപ്പുറം നിന്നാണ്. നന്ദന് ധരിക്കുന്ന വസ്ത്രങ്ങളെല്ലാം തിളച്ച വെള്ളവും ഡെറ്റോളും ഉപയോഗിച്ചാണ് കഴുകി വൃത്തിയാക്കുന്നത്. മാതൃകാപരമായ പെരുമാറ്റമാണ് സുഹാസിനിയുടേയും കുടുംബത്തിന്റെയുമെന്ന് സോഷ്യല്‍മീഡിയ വ്യക്തമാക്കുന്നു.


How does KSEB online payment site hacking affect consumers- കെ എസ് ഇ ബിയിലെ വിവര ചോര്‍ച്ച ഉപഭോക്താക്കളെ എത്രമാത്രം ബാധിക്കും? | Indian Express Malayalam\nkseb online payment data breach k hackers\nകാലഹരണപ്പെട്ട ഫ്രെയിംവര്‍ക്കുകള് ഉപയോഗിച്ച് ചെയ്തിട്ടുള്ള വെബ്‌സൈറ്റുകള് വളരെ പെട്ടെന്ന് തന്നെ ഹാക്ക് ചെയ്യാന് സാധിക്കും. കെഎസ്ഇബിയെ ഒരു സംഘം ലക്ഷ്യമിട്ടപ്പോള് അതിലെ സാഹചര്യം പുറത്തുവന്നു. എന്നാല്, ലക്ഷ്യം വയ്ക്കപ്പെടാത്ത ധാരാളം സര്‍ക്കാര് വെബ്‌സൈറ്റുകളുണ്ട്. അതിന്റെ അവസ്ഥ എന്താണ്\nUpdated: August 3, 2020 9:22:08 pm\nതിരുവനന്തപുരം: വിവരച്ചോർച്ചയെത്തുടർന്ന്, കെഎസ്ഇബിയുടെ ഓണ്‍ലൈന് പേയ്‌മെന്റ് സംവിധാനത്തിന്റെ ഭാഗമായ ക്വിക്ക് പേയില് സുരക്ഷാ സംവിധാനങ്ങള് ശക്തമാക്കിയിരിക്കുകയാണ്. കെ ഹാക്കേഴ്‌സ് എന്ന എത്തിക്കല് ഹാക്കര് ടീമാണു ക്വിക്ക് പേയിൽനിന്ന് വിവരങ്ങള് ചോര്‍ത്തി ശനിയാഴ്ച സോഷ്യല് മീഡിയയിലൂടെ പുറത്തുവിട്ടത്. ഇനി ഉപഭോക്താവ് ബില് ഓണ്‍ലൈനായി അടയ്ക്കുമ്പോള് കാപ്‌ച കോഡും മൊബൈല് നമ്പരില് ലഭിക്കുന്ന ഒടിപിയും നല്‍കണം.\nഉപഭോക്താവിന്റെ കണ്‍സ്യൂമര് നമ്പര്, പേര്, സെക്ഷന് ഓഫീസ്, എത്ര രൂപ അടയ്ക്കാനുണ്ട് എന്നീ വിവരങ്ങളാണ് കെ ഹാക്കേഴ്‌സ് ചോര്‍ത്തിയത്. കൂടുതല് വിവരങ്ങള് ലഭിച്ചിട്ടുണ്ടെന്നും എന്നാല് തങ്ങളത് പുറത്തുവിടുന്നില്ലെന്നുമാണ് കെ ഹാക്കേഴ്‌സ് ഇന്ത്യന് എക്‌സ്പ്രസ് മലയാളത്തോട് പറഞ്ഞത്. മൊബൈല് നമ്പര്, വിലാസം, ഇമെയില് പോലുള്ള വിവരങ്ങൾ തങ്ങള്‍ക്ക് ലഭിച്ചുവെന്ന് കെ ഹാക്കേഴ്‌സ് ഫേസ് ബുക്ക് മെസഞ്ചര് ചാറ്റില് പറഞ്ഞു. ഈ സംഭവം സര്‍ക്കാര് വെബ്‌സൈറ്റുകളിലെ സുരക്ഷ പാളിച്ചകള് ഒരിക്കല് കൂടെ പൊതുശ്രദ്ധയില് കൊണ്ടുവന്നു.\nRead Also: പീഡനക്കേസ് പ്രതി പരാതിക്കാരിയെക്കൊണ്ട് രാഖി കെട്ടിപ്പിക്കണമെന്ന് ഉത്തരവിട്ട് മദ്ധ്യപ്രദേശ് ഹൈക്കോടതി\nമൂന്ന് ലക്ഷം പേരുടെ വിവരങ്ങള് ചോര്‍ത്തിയെന്നും അഞ്ച് കോടി രൂപ വില ഈ വിവരങ്ങള്‍ക്ക് വരുമെന്നും കെ ഹാക്കേഴ്‌സ് ഫേസ് ബുക്കില് കുറിച്ചിരുന്നു. തങ്ങള്‍ക്ക് ലഭിച്ച വിവരങ്ങള് ഇല്കട്രോണിക്‌സ് ഉല്‍പന്നങ്ങളുടെ കമ്പനികള്‍ക്ക് ലഭിച്ചാല് അതുപയോഗിച്ച് ഉപഭോക്താക്കള്‍ക്ക് വിവിധ പ്രൊമോഷണല് ഓഫറുകള് നല്‍കാന് കഴിയുമെന്ന് കെ ഹാക്കേഴ്‌സ് പറഞ്ഞു.\nക്വിക് പേയില് ബില് അടയ്ക്കാന് കയറുമ്പോള് വ്യൂ യുവര് എല്‍ടി ബില്ലില് ക്ലിക്ക് ചെയ്ത് കണ്‍സ്യൂമര് നമ്പര് നല്‍കിയാല് അവസാനത്തെ ബില് അറിയാന് സാധിക്കും. ഇതുവരെയുള്ള സംവിധാനം അനുസരിച്ച് ആര്‍ക്കും ഒരു കണ്‍സ്യൂമര് നമ്പര് നല്‍കിയാല് ഈ ബില് ലഭിക്കുമായിരുന്നു.\n“ഈ ബില്ലിലാണ് ഉപഭോക്താവിന്റെ പേരും സെക്ഷന് ഓഫീസും എത്ര രൂപ അടയ്ക്കാനുണ്ട് എന്ന വിവരവും ലഭിക്കുന്നത്. പബ്ലിക്ക് ആയി ലഭ്യമായിട്ടുള്ള വിവരങ്ങളാണിത്. ഒരു വ്യക്തിക്ക് തന്നെ കണ്‍സ്യൂമര് നമ്പരുകള് മാറ്റി മാറ്റി നല്‍കിയാല് ഈ വിവരം ലഭ്യമാകും. കെ ഹാക്കേഴ്‌സിന്റെ ടീം ഒരു സോഫ്റ്റ് വെയര് ഉണ്ടാക്കിയശേഷം നമ്പരുകള് മാറ്റി നല്‍കി വിവരങ്ങള് ഒരുമിച്ച് ശേഖരിച്ചിരിക്കാം. അവ രഹസ്യമായ വിവരങ്ങളല്ല. മറിച്ച് കെ എസ് ഇ ബി പ്രസിദ്ധീകരിച്ച വിവരങ്ങളാണ്. ഈ വിവരങ്ങള് ചോര്‍ന്നത് കൊണ്ട് ഒരു വ്യക്തിക്കും പ്രശ്‌നങ്ങളുണ്ടാകുന്നില്ല,” രാം മഹേഷ് പറഞ്ഞു.\nകെഎസ്ഇബി വെബ്‌സൈറ്റില് വരുത്തിയ മാറ്റങ്ങള് എന്താണ്?\nകെ ഹാക്കേഴ്‌സ് വിഷയം പുറത്ത് വന്നതിനെ തുടര്‍ന്ന് വൈദ്യുത ഉപഭോക്താക്കള് പരിഭ്രാന്തരായിരുന്നുവെന്നും അതിനാല് കൂടുതല് സുരക്ഷാ സംവിധാനങ്ങള് ഏര്‍പ്പെടുത്താന് തീരുമാനിച്ചുവെന്നും കെ എസ് ഇ ബി ഡെപ്യൂട്ടി ചീഫ് എഞ്ചിനീയര് (ഐടി) സത്യരാജ് ജെ ഇന്ത്യന് എക്‌സ്പ്രസ് മലയാളത്തോട് പറഞ്ഞു. ഇനി ബില് അടയ്ക്കുമ്പോള് കാപ്ച കോഡ് കൂടാതെ ഒടിപിയും നല്‍കണം.\n“ബില് നമ്പരും ഫോണ് നമ്പരും കൊടുത്ത ശേഷം ഫോണ് നമ്പരിലേക്ക് ലഭിക്കുന്ന ഒടിപി ഉപയോഗിച്ചേ പണം അടയ്ക്കാന് സാധിക്കുകയുള്ളൂ. റെയില്‍വേ ടിക്കറ്റ് ഓണ്‍ലൈനായി റിസര്‍വ് ചെയ്യുമ്പോള് ടിക്കറ്റ് ലഭിക്കേണ്ട ആളുടെ ഫോണ് നമ്പര് കൊടുത്താല് മതി. സമാനമായി ബില് അടയ്ക്കുന്ന ആളുടെ നമ്പര് കൊടുത്താല് മതി. വാടകയ്ക്ക് താമസിക്കുന്ന ആള് വൈദ്യുതി കണക്ഷന് കൊടുക്കേണ്ടതില്ല. സ്വന്തം നമ്പര് കൊടുത്താല് മതി,” സത്യരാജ് പറഞ്ഞു.\nഇങ്ങനെ വിവരം എടുക്കാന് പറ്റുന്നത് കെ എസ് ഇ ബി ഡിസേബിള് ചെയ്തു. യൂസര് ഐഡിയും പാസ് വേഡും കൊടുത്ത് രജിസ്റ്റര് ചെയ്യുന്ന ആള്‍ക്ക് അയാളുടെ മാത്രം വിവരങ്ങള് എടുക്കാന് സാധിക്കുന്ന രീതിയിലേക്ക് മാറിയെന്നും രാം മഹേഷ് പറഞ്ഞു. എന്നാല് ഇക്കാര്യം തങ്ങള് പരിശോധിച്ച് നോക്കിയിട്ടില്ലെന്ന് കെ ഹാക്കേഴ്‌സ് പറഞ്ഞു.\nകെ എസ് ഇ ബിയുടെ വെബ്‌സൈറ്റ് ചെയ്തത് സ്വന്തം ജീവനക്കാര് ആണെന്നും ഔട്ട്‌സോഴ്‌സ് ചെയ്തിട്ടില്ലെന്നും രാം മഹേഷ് പറഞ്ഞു. ഒരു പക്ഷേ, വെബ്‌സൈറ്റ് ചെയ്യുന്നത് ഔട്ട്‌സോഴ്‌സ് ചെയ്യിപ്പിച്ച് അതിന്റെ ജോലി പിടിക്കാനുള്ള ശ്രമമായിരിക്കും ഇപ്പോഴത്തെ ഡാറ്റാ ചോര്‍ച്ചയുടെ പിന്നിലെന്നും രാം മഹേഷ് പറഞ്ഞു.\nഒരു വ്യക്തിയുടെ സ്വകാര്യതയെ ബാധിക്കാവുന്ന വിവരങ്ങള് ചോരുമ്പോഴാണ് വിവര ചോര്‍ച്ച ഗുരുതരമാകുന്നെതന്ന് യുഎസ്ടി ഗ്ലോബലിലെ സൈബര് സുരക്ഷാ വിഭാഗത്തിലെ ഹേമന്ത് ജോസഫ് പറഞ്ഞു. വ്യക്തിയുടെ ഫോണ് നമ്പരും വിലാസവും ബാങ്ക് വിവരങ്ങളും ചോരുമ്പോള് അതൊരു ഗുരുതരമായ പ്രശ്‌നമാണെന്ന് എത്തിക്കല് ഹാക്കര് കൂടിയായ ഹേമന്ത് പറഞ്ഞു.\n“അടിസ്ഥാനപരമായ സൈബര് ശുചിത്വം പാലിക്കാത്തത് കൊണ്ടാണ് ഇത് സംഭവിക്കുന്നത്. അതിന് കെഎസ്ഇബിയെ മാത്രം കുറ്റപ്പെടുത്തിയിട്ട് കാര്യമില്ല. വെബ്‌സൈറ്റുകളില് ഉപയോഗിക്കുന്ന പല ടൂള്‍സും മൂന്നാമതൊരു പാര്‍ട്ടി വികസിപ്പിക്കുന്നവയാണ്. അതിലെ വള്‍നറബിലിറ്റീസ് പരസ്യമായി അറിയാവുന്ന കാര്യമായിരിക്കില്ല. എന്നാല്, ഹാക്കേഴ്‌സിന് അത് കണ്ടെത്താന് കഴിയും. പക്ഷേ, ഡെവലപ്പേഴ്‌സിന് കുറച്ച് ലിമിറ്റേഷന്‍സ് ഉണ്ട്. അതിന് അവരെ കുറ്റപ്പെടുത്താന് കഴിയില്ല, സതീഷ് ബാബു പറഞ്ഞു.\nRead Also: Amazon Prime Day 2020: The best deals we’re expecting: ആമസോൺ പ്രൈം ഡേയിൽ പ്രതീക്ഷിക്കുന്ന ഏറ്റവും മികച്ച ഡീലുകൾ\nആരുടെ വിവരങ്ങള് ആര്‍ക്ക് എടുക്കാം എന്നതൊരു പ്രശ്‌നമാണെന്ന് കണ്‍സ്യൂമര് നമ്പരുകള് മാറ്റി കൊടുത്താല് മൂന്നാമതൊരാള്‍ക്ക് അവസാനത്തെ ബില് വിവരങ്ങള് ലഭ്യമാകുന്നതിനെ കുറിച്ച് ചോദിച്ചപ്പോള് അദ്ദേഹം പറഞ്ഞു.\n“അക്‌സസ് കണ്‍ട്രോള് ചെയ്യാനുള്ള ഫ്രെയിംവര്‍ക്ക് കോഡ് ശ്രദ്ധയില്ലാതെ ചെയ്താല് ഇത് സംഭവിക്കാം. കൂടാതെ, ഉപഭോക്താവിന് കൂടുതല് ബുദ്ധിമുട്ട് ഉണ്ടാകേണ്ടായെന്ന് കരുതി ബില് എടുക്കുന്നത് എളുപ്പമാക്കുന്നത് പുതിയ പ്രൈവസി നയങ്ങള്‍ക്ക് വിരുദ്ധമാണ്. എന്റെ ബില്ല് മറ്റൊരാള് കാണേണ്ടയെന്ന് ഒരാള് തീരുമാനിച്ചാല് അത് സംരക്ഷിക്കേണ്ടത് കെഎസ് ഇ ബിയാണ്,”സതീഷ് ബാബു പറഞ്ഞു.\nസമ്പൂര്‍ണ സുരക്ഷ ഉറപ്പാക്കാന് സാധിക്കുമോ?\n“തുടക്കത്തില് വെബ് സൈറ്റുകള് ചെയ്തപ്പോള് സര്‍ക്കാര് വകുപ്പുകള് സെക്യൂരിറ്റിയില് ശ്രദ്ധിച്ചിട്ടില്ല. ഒരു വാതില് മാത്രമുള്ള കോട്ടയെ പ്രതിരോധിക്കുമ്പോള് എല്ലാ ശക്തിയും ഉപയോഗിച്ച് ആ വാതിലിനെ സംരക്ഷിക്കും. പക്ഷേ, ആയിരം വാതിലുള്ള കോട്ടയാണെങ്കില് എവിടെ പോയി പ്രതിരോധിക്കും. അത്തരമൊരു സാഹചര്യമാണ് സൈബര് സെക്യൂരിറ്റിയിലുള്ളത്. സമ്പൂര്‍ണമായ സുരക്ഷ അസാധ്യമാണ്,” സതീഷ് ബാബു പറഞ്ഞു.\n“കാലഹരണപ്പെട്ട ഫ്രെയിംവര്‍ക്കുകള് ഉപയോഗിച്ച് ചെയ്തിട്ടുള്ള വെബ്‌സൈറ്റുകള് വളരെ പെട്ടെന്ന് തന്നെ ഹാക്ക് ചെയ്യാന് സാധിക്കും. കെഎസ്ഇബിയെ ഒരു സംഘം ലക്ഷ്യമിട്ടപ്പോള് അതിലെ സാഹചര്യം പുറത്തുവന്നു. എന്നാല്, ലക്ഷ്യം വയ്ക്കപ്പെടാത്ത ധാരാളം സര്‍ക്കാര് വെബ്‌സൈറ്റുകളുണ്ട്. അതിന്റെ അവസ്ഥ എന്താണെന്ന് അറിയില്ല,” സതീഷ് ബാബു പറഞ്ഞു.\n“പല വെബ്‌സൈറ്റുകളിലും പലപ്പോഴായി ഹാക്കിങ്ങുകള് നടന്നിട്ടുണ്ട്. പേയ്‌മെന്റുള്ളവയും അല്ലാത്തവയും ഹാക്ക് ചെയ്യപ്പെട്ടിട്ടുണ്ട്. പക്ഷേ, അവയെല്ലാം തിരിച്ചു വന്നിട്ടുണ്ട്. ഹാക്കിങ് തടയപ്പെടേണ്ടതാണ്. പക്ഷേ, എത്രത്തോളം ആളുകള് ഉപയോഗിക്കാതിരിക്കും എനിക്കറിയില്ല. ഇതേക്കുറിച്ച് അറിയാവുന്നവര് ഉപയോഗിക്കും. ആളുകള് ഏറ്റവും അധികം നോക്കുന്നത് സൗകര്യമാണ്. പിന്നൊരു വിഭാഗമുള്ളത്, ഇതേക്കുറിച്ച് ഒന്നും അറിയാത്തവരാണ്. അവര്‍ക്ക് അതിനെ പേടിയുണ്ടാകും.”\n“പലപ്പോഴും, ഒരു വെബ്‌സൈറ്റ് ചെയ്യുമ്പോള് അതില് അഞ്ച് ശതമാനം ജോലികള് പൂര്‍ത്തിയാക്കാതെ വിടും. സൈറ്റ് ലോഞ്ച് ചെയ്യേണ്ട ദിവസം നേരത്തെ നിശ്ചയിച്ചുണ്ടാകും. അതിന് അനുസരിച്ച് ജോലി തീര്‍ക്കുന്നത് മുതല് പല കാരണങ്ങള് ഉണ്ടാകും. അപ്പോഴെല്ലാം ചെയ്യാതെ വിടുന്നത് സുരക്ഷയുമായി ബന്ധപ്പെട്ട കാര്യങ്ങളാകും. കാരണം, വെബ്‌സൈറ്റ് പ്രവര്‍ത്തിക്കുന്നുണ്ടാകും. ഒരു തിരിച്ചടി വരുമ്പോള് മാത്രമേ പിന്നീട് ശ്രദ്ധിക്കുകയുള്ളൂ. സൈബര് സെക്യൂരിറ്റി ഓഡിറ്റിങ് നടത്തിയശേഷമേ വെബ്‌സൈറ്റുകള് റിലീസ് ചെയ്യാവൂ,” പേര് വെളിപ്പെടുത്താന് ആഗ്രഹമില്ലാത്ത അദ്ദേഹം പറഞ്ഞു.\nWeb Title: Kseb online payment data breach k hackers


പ്രപഞ്ചം – YERDU.COM\n⚡ അന്വേഷണം അവലോകനം നിഗൂഢത യെർഡു തിരയുക വീക്ഷണം\nഈ മഹാ പ്രപഞ്ചത്തിൽ ഒരു കുമിളപോലെ വന്നുപോകുന്നവരാണ് നാം. പ്രാപഞ്ചിക സമയത്തോത് വച്ച് നോക്കുമ്പോൾ ഒരു മില്ലി സെക്കൻഡിൽ പൊട്ടിമുളക്കുകയും വാടിത്തളർന്നു കരിഞ്ഞു പോവുകയും ചെയ്യുന്നവർ. ഈ ചെറിയ നിമിഷാർദ്ധത്തിലിരിന്നുകൊണ്ടാണ് മനുഷ്യൻ പ്രപഞ്ചോല്പത്തിയെക്കുറിച്ചും അതിന്റെ ഭാവിയെക്കുറിച്ചുമെല്ലാം വിചിന്തനം ചെയ്യുന്നതും, പരീക്ഷണ നിരീക്ഷണങ്ങൾ നടത്തുന്നതും.\nഇന്ത്യയിൽ തന്നെ ഇത്തരത്തിൽ ഒന്ന് ആദ്യമാണ്. മൂന്നാം പതിപ്പാണ് ഇത്. നിങ്ങളുടെ സ്വകാര്യ ലൈബ്രറിയിലേക്ക് ഒരു മുതൽക്കൂട്ടായിരിക്കും എന്ന് പ്രത്യാശിക്കുന്നു. ‘തീർത്തും അലസ വായനയ്ക്ക് എന്നാൽ തികച്ചും ഗൗരവചിന്തയ്ക്ക് ‘ എന്നതാണ് ഓരോ സൃഷ്ടിയുടെയും ഉന്നം.\nGod Is The Most Dangerous Creation Of Man\nNastik Nation Meme Book [ Pg 448 / Rs499 ]\nനാമെന്തെന്തു സിദ്ധാന്തങ്ങൾ അവതരിപ്പിച്ചാലും അതൊന്നും പ്രപഞ്ചത്തെ യാതൊരു തരത്തിലും സ്പർശിക്കുകയേയില്ല. വിശ്വം അതിന്റെ ഭൗതിക നിയമങ്ങൾക്കനുസരിച്ചു മനുഷ്യരെയും അവരധിവസിക്കുന്ന ഭൂമിയെയും അന്യഗ്രഹ ജീവികളെയും അവരുടെ അനേകായിരം ഗ്രഹങ്ങളെയും പൂർണമായി അവഗണിച്ചുകൊണ്ട് അതിന്റെ നിഗൂഢ പന്ഥാവുകളിലൂടെ നീങ്ങുകയാണ്. ബുദ്ധി ജീവികളുടെ അസ്തിത്വമോ അവരെ സംബന്ധിക്കുന്ന കാര്യങ്ങളോ പ്രപഞ്ചത്തിന്റെ വിദൂര സ്വപനങ്ങളിൽ പോലും കടന്നു വരുന്നില്ല.\nപല നക്ഷത്രങ്ങളുടെയും ഗ്രഹങ്ങളിൽ പൊട്ടിവിടരുന്ന കുമിളകൾ അപ്പപ്പോൾ തന്നെ പോയി മറയുകയാണല്ലോ. മനുഷ്യർക്കും അന്യഗ്രഹ ജീവികൾക്കും ഒരു തൃണത്തിന്റെയോ ഒരു ചെറു കണത്തിന്റെയോ പ്രസക്തിയോ സ്വാധീനമോ ഇല്ല. ഒരു പ്രത്യേക സാഹചര്യങ്ങളിൽ വിവിധയിനം പരമാണു സംയോജനം അനിവാര്യമായ ജീവോത്പത്തിയിലേക്കു നീങ്ങി. പ്രകൃതി നിർധാരണത്തിലൂടെയും അതിജീവനത്തിലൂടെയും വൈവിധ്യമാർന്ന ജീവിവർഗ്ഗങ്ങളുണ്ടായി. അവയെല്ലാം കാലക്രമത്തിൽ ഇല്ലാതായി അതതു ഗ്രഹ ദ്രവ്യത്തിൽ ലയിക്കും.\nജീവിജാലങ്ങളുണ്ടെങ്കിലും ഇല്ലെങ്കിലും പ്രപഞ്ചത്തിനൊന്നുമില്ല. മനുഷ്യന്റെ അന്വേഷണങ്ങളും നിരീക്ഷണങ്ങളും പുതിയ പുതിയ കണ്ടുപിടുത്തങ്ങളും അവന്റെ ഭൗദ്ധിക ആവശ്യമായി നിലകൊള്ളും. മനുഷ്യർ ജീവിക്കുന്നോ, മരിക്കുന്നോ, സഹിക്കുന്നോ, സന്തോഷിക്കുന്നോ എന്നൊന്നും പ്രകൃതി ചിന്തിക്കാറില്ല. മനുഷ്യരോ ജീവജാലങ്ങളോ ജന്മമെടുക്കണമെന്ന് അതിനു യാതൊരു ആഗ്രഹവുമില്ല . അവർ ഉണ്ടാകുന്നതും കലഹരണപ്പെടുന്നതും പ്രകൃതിയെ തെല്ലും ബാധിക്കുന്നില്ല. പ്രകൃതിക്ഷോഭങ്ങളും പകർച്ചവ്യാധികളും നാനാവിധ രോഗങ്ങളും പട്ടിണിയും അവരെ കൊന്നൊടുക്കുന്നു. സൂര്യനെ പ്രദക്ഷിണം വയ്ക്കുന്ന വലിയൊരു പാറക്കഷ്ണം ഭൂമിയുടെ ആകർഷണ വലയത്തിൽ പെട്ട് ഇങ്ങോട്ടു പതിച്ചാൽ തീർന്നു നാമും നമ്മുടെ സംസ്കാരവും.\nഭൂമി പണ്ടേ പോലെ സൂര്യനെ പ്രദക്ഷിണം വച്ച് മുന്നോട്ടു നീങ്ങും- മനുഷ്യർ വന്നുപോയതറിയാതെ. ഭൂമിയിലെ അസംസ്കൃത പദാർത്ഥങ്ങളുപയോഗിച്ചു നാം അംബരചുമ്പികൾ പടുത്തുയർത്തിയാലും അത്ഭുതകരമായ യന്ത്രങ്ങളും കമ്പ്യൂട്ടറുകളും നിർമ്മിച്ചാലും ശൂന്യാകാശത്തെയും സമുദ്രങ്ങളെയും കീഴടക്കി സഞ്ചരിച്ചാലും ഭൂമിയെയോ സൗരയൂധത്തിനെയോ പ്രാപഞ്ചത്തിനെയോ അത് ഒരു തരത്തിലും ബാധിക്കുന്നില്ല. മൊത്തം ദ്രവ്യത്തിൽ യാതൊരു മാറ്റവും ഉണ്ടാക്കുന്നുമില്ല. ഒരു രൂപത്തിൽ നിന്ന് മറ്റൊരു രൂപമായി മാറുകമാത്രമാണ് ചെയ്യുന്നത്. പ്രപഞ്ചത്തിൽ ‘ജീവൻ’ ക്ഷണിക്കാതെ കടന്നുവന്ന അഥിതിയാണ്.\nഎന്താണ് ധ്രുവദീപ്തി ? What is Aurora? ശാസ്ത്ര കൗതുകങ്ങൾ Episode #5| Dr. Sabu Jose\nഈ അഥിതി സൗരയൂഥത്തെക്കുറിച്ചും പ്രപഞ്ചത്തെക്കുറിച്ചും പരീക്ഷണങ്ങൾ നടത്തുന്നു. ശൂന്യാകാശത്തേക്കുപോലും റോക്കറ്റുകളും പ്രോബുകളുമയക്കുന്നു. കൂരിരുട്ടിൽ നിന്ന് ഒരു ചെറു വെട്ടം മിന്നിത്തെളിയുന്നു ഒരു നിമിഷ നേരത്തേക്ക് മാത്രം.\nINTERSTELLAR അറിയാത്തവർക്കു വേണ്ടി മാത്രം


ഖുൻഫുദ എയർപോർട്ട് പദ്ധതിക്ക് തറക്കല്ലിട്ടു | Malayalam News\nഖുൻഫുദ എയർപോർട്ട് പദ്ധതിക്ക് തറക്കല്ലിട്ടു\nഖുൻഫുദ എയർപോർട്ട് പദ്ധതിക്ക് ഖാലിദ് അൽഫൈസൽ രാജകുമാരൻ ശിലാസ്ഥാപനം നിർവഹിക്കുന്നു.\nജിദ്ദ - ഖുൻഫുദ എയർപോർട്ട് പദ്ധതിക്ക് തിരുഗേഹങ്ങളുടെ സേവകൻ സൽമാൻ രാജാവിന്റെ ഉപദേഷ്ടാവും മക്ക ഗവർണറുമായ ഖാലിദ് അൽഫൈസൽ രാജകുമാരൻ ശിലാസ്ഥാപനം നിർവഹിച്ചു. മക്ക ഗവർണറേറ്റ് അണ്ടർ സെക്രട്ടറി ഡോ. ഹിശാം അൽഫാലിഹ്, ജനറൽ അതോറിറ്റി ഓഫ് സിവിൽ ഏവിയേഷൻ പ്രസിഡന്റ് അബ്ദുൽഹകീം അൽതമീമി എന്നിവർ ചടങ്ങിൽ സംബന്ധിച്ചു. ഖുൻഫുദക്ക് വടക്ക് 25 കിലോമീറ്റർ ദൂരെ 2.4 ചതുരശ്രമീറ്റർ വിസ്തീർണമുള്ള സ്ഥലത്താണ് എയർപോർട്ട് നിർമിക്കുന്നത്. രണ്ടു വർഷത്തിനുള്ളിൽ എയർപോർട്ട് നിർമാണം പൂർത്തിയാക്കും. തീരമേഖലയിലെ അഞ്ചു ലക്ഷത്തോളം പേർക്ക് ഖുൻഫുദ എയർപോർട്ട് പ്രതിവർഷം പ്രയോജനപ്പെടും.\nന്യൂ തായിഫ് പദ്ധതി അടക്കം നിരവധി പദ്ധതികൾ മക്ക പ്രവിശ്യയിൽ നടപ്പാക്കിവരികയാണെന്ന് ഗവർണർ പറഞ്ഞു. ഫൈസലിയ പദ്ധതിക്ക് തിരുഗേഹങ്ങളുടെ സേവകൻ സൽമാൻ രാജാവ് അനുമതി നൽകിയിട്ടുണ്ട്. മക്കയിലും പുണ്യസ്ഥലങ്ങളിലും നിരവധി പുതിയ പദ്ധതികൾ ആസൂത്രണം ചെയ്തിട്ടുണ്ട്. ഇവ മക്ക റോയൽ കമ്മീഷന് സമർപ്പിച്ചിട്ടുണ്ട്. അനുമതി ലഭിച്ചാലുടൻ ഇവ നടപ്പാക്കി തുടങ്ങും. ഹറമൈൻ ഹൈസ്പീഡ് റെയിൽവെയും പുതിയ ജിദ്ദ എയർപോർട്ടുമാണ് മക്ക പ്രവിശ്യയിൽ സമീപ കാലത്ത് നടപ്പാക്കിയ പ്രധാന പദ്ധതികളിൽ ഏറ്റവും മുഖ്യമെന്നും ഖാലിദ് അൽഫൈസൽ രാജകുമാരൻ പറഞ്ഞു.\nSaudi qunfuda Airport khalid al faisal


Director Nirmal Sahadev about Prithviraj's dedication - Malayalam Filmibeat\n4 hrs ago ആ സൂപ്പര്‍താരത്തിന്‌റെ ആരാധികയായിരുന്നു ഞാന്, ഫാന്‍സ് യുദ്ധം നടത്തിയിട്ടുണ്ട്, സുധ കൊങ്കാര\nയുവതാരങ്ങളില് ഏറെ ശ്രദ്ധേയനായ താരമാണ് പൃഥ്വിരാജ്. വ്യത്യസ്തമായ സിനിമകളുമായിമുന്നേറുന്നതിനിടയിലാണ് താരം സംവിധായകനാവാന് പോവുകയാണെന്നറിയിച്ചത്. മോഹന്‍ലാലിനെ നായകനാക്കിയൊരുക്കുന്ന ലൂസിഫറിന്റെ ചിത്രീകരണം പുരോഗമിച്ച് വരികയാണ്. സിനിമയില് മാത്രമല്ല ജീവിതത്തിലും സ്വന്തം നിലപാടുകള് കൃത്യമായി വ്യക്തമാക്കിയാണ് ഈ താരം മുന്നേറുന്നത്. മോഹന്‍ലാലിനെ നായകനാക്കിയൊരുക്കുന്ന പൊളിറ്റിക്കല് ത്രില്ലറിന് തിരക്കഥയൊരുക്കിയത് മുരളി ഗോപിയാണ്. ഇന്ദ്രജിത്ത്, മഞ്ജു വാര്യര്, വിവേക് ഒബ്‌റോയി തുടങ്ങി വന്‍താരനിര തന്നെ ചിത്രത്തില് അണിനിരക്കുന്നുണ്ട്. ആശീര്‍വാദ് സിനിമാസിന്റെ ബാനറില് ആന്റണി പെരുമ്പാവൂരാണ് ചിത്രം നിര്‍മ്മിക്കുന്നത്.\nപൃഥ്വിരാജ് പ്രൊഡക്ഷന്‍സും സോണി പിക്‌ചേഴ്‌സും സംയുക്തമായി നിര്‍മ്മിക്കുന്ന സയന്റിഫിക് ചിത്രമായ നയനില് നായകനായി അഭിനയിക്കുന്നത് പൃഥ്വിരാജ് തന്നെയാണ്. കമലിന്റെ മകനായ ജെനൂസ് മുഹമ്മദാണ് ചിത്രം സംവിധാനം ചെയ്യുന്നത്. സിനിമയുടെ ചിത്രീകരണം ഇതിനോടകം തന്നെ പൂര്‍ത്തിയായെന്നുള്ള റിപ്പോര്‍ട്ടുകളാണ് പുറത്തുവന്നിട്ടുള്ളത്. നിര്‍മ്മല് സഹദേവ് സംവിധാനം ചെയ്ത ആക്ഷന് ചിത്രമായ രണത്തിന്റെ ഷൂട്ടിങ്ങും നേരത്തെ തന്നെ പൂര്‍ത്തിയായതാണ്. സിനിമയുടെ റിലീസിനായി അക്ഷമയോടെ കാത്തിരിക്കുകയാണ് സിനിമാപ്രേമികള്. ഇടയ്ക്ക് റിലീസ് തീയതി പ്രഖ്യാപിച്ചിരുന്നുവെങ്കിലും പിന്നീട് മാറ്റുകയായിരുന്നു. നീണ്ട കാത്തിരിപ്പിന് വിരാമമിട്ട് ചിത്രം സെപ്റ്റംബറില് പ്രേക്ഷകര്‍ക്ക് മുന്നിലേക്കെത്തുമെന്നുള്ള റിപ്പോര്‍ട്ടുകളാണ് ഒടുവിലായി ലഭിച്ചത്.\nസ്വന്തം സിനിമയുടെ ചിത്രീകരണത്തിരക്കുകള്‍ക്കിടയില് നിന്നും രണത്തിന്റെ ഡബ്ബിംഗിനായി ഓടിയെത്തിയ പൃഥ്വിയെക്കുറിച്ച് വാചാലനാവുകയാണ് സംവിധായകന്. നിര്‍മ്മാതാവും സംവിധായകനുമൊക്കെയായി ആകെ തിരക്കുകളുമായി കഴിയുന്നതിനിടയിലും താന് അഭിനയിച്ച സിനിമ കൃത്യമായി നീങ്ങണമെന്നുള്ള നിശ്ചയദാര്‍ഢ്യത്തിനും ഡെഡിക്കേഷനുമാണ് കൈയ്യടിയെന്നും സംവിധായകന് കുറിച്ചിട്ടുണ്ട്. പൃഥ്വിരാജിന്റെ മനോഹരമായൊരു ചിത്രവും സംവിധായകന് ഫേസ്ബുക്കിലൂടെ പങ്കുവെച്ചിട്ടുണ്ട്. ഇതിനോടകം തന്നെ അദ്ദേഹത്തിന്റെ പോസ്റ്റ് വൈറലായിട്ടുമുണ്ട്.\nRead more about: ranam prithviraj rahman isha talwar facebook മലയാളം സിനിമ പൃഥ്വിരാജ് ഫേസ്ബുക്ക് രണം ടീസര് ഇഷ തല്‍വാര് റഹ്മാന്\nDirector Nirmal Sahadev about Prithviraj's dedication


അസാപ്പില് ന്യൂ ജനറേഷന് കോഴ്സുകള് പഠിക്കാം | asap starting new courses for students| digital education\nJul 12, 2021, 03:34 PM IST\nഡിജിറ്റല് മേഖലയിലെ തൊഴിലവസരങ്ങള്‍ക്ക് അനുസൃതമായി യുവാക്കളെ പ്രാപ്തരാക്കുകയാണ് ഇതിലൂടെ ലക്ഷ്യമിടുന്നത്.\nഫോട്ടോ : പ്രദീപ് എന്.എം./ Mathrubhumi\nആഗോളതലത്തില് ഐ.ടി. മേഖലയില് ഒട്ടേറെ തൊഴിലവസരങ്ങളാണ് സൃഷ്ടിക്കപ്പെടുന്നത്. പലകാരണങ്ങളാല് ഇതിലേക്ക് എത്തിപ്പെടാന് വിദ്യാര്‍ഥികള്‍ക്ക് കഴിയുന്നില്ല. തൊഴിലവസരങ്ങളുള്ള ഗ്രാഫിക് ഡിസൈനിങ്, സൈബര് സെക്യൂരിറ്റി, ഫുള് സ്റ്റാക്ക് ഡെവലപ്പര്, ക്ലൗഡ് കംപ്യൂട്ടിങ്, ആര്‍ട്ടിഫിഷ്യല് ഇന്റലിജന്‍സ്, മെഷീന് ലേണിങ് തുടങ്ങിയ കോഴ്സുകള് വീടുകളിലിരുന്ന് പഠിക്കാന് അസാപ് (അഡീഷണല് സ്‌കില് അക്വിസിഷന് പ്രോഗ്രാം) അവസരം ഒരുക്കുന്നു. ആമസോണ്, അഡോബ് എന്നീ കമ്പനികള് നേരിട്ടാണ് കോഴ്സുകള് സംഘടിപ്പിക്കുന്നത്. ഡിജിറ്റല് മേഖലയിലെ തൊഴിലവസരങ്ങള്‍ക്ക് അനുസൃതമായി യുവാക്കളെ പ്രാപ്തരാക്കുകയാണ് ഇതിലൂടെ ലക്ഷ്യമിടുന്നത്.\nഅഡോബ് ഫോട്ടോഷോപ്പ്, ഇല്ലസ്ട്രേറ്റര്, പ്രിമിയര് പ്രോ, ആര്‍ട്ടിക്യുലേറ്റ് സ്റ്റോറി ലൈന് എന്നീ സോഫ്റ്റ്വെയറുകൾ പഠിക്കാം.\nഅഡോബാണ് കോഴ്സിന്റെ ട്രെയിനിങ് പാര്‍ട്ണര്. യോഗ്യതാ പരീക്ഷയിലൂടെ തിരഞ്ഞെടുക്കുന്ന 40 പേര്‍ക്കാണ് അവസരം. യോഗ്യത: ബിരുദം.\nക്ലൗഡ് കോണ്‍സെപ്റ്റുകള്, ആമസോണ് വെബ് സര്‍വീസ് സേവനങ്ങള്, സെക്യുരിറ്റി, ആര്‍ക്കിടെക്ചര് എന്നിവയെ പറ്റിയുള്ള പഠനം.\nയോഗ്യത: 2019, 2020, 2021, 2022 എന്നീ വര്‍ഷങ്ങളില് ബി.ടെക്., എം.ടെക്, ബി. എസ്സി., ബി.സി.എ., എം.സി.എ. വിജയിച്ചവര്.\nസൈബര് സെക്യൂരിറ്റി, സെക്യൂരിറ്റി ഓപ്പറേഷന് സെന്റര്, അനലിസ്റ്റ്\nസെക്യൂരിറ്റി ഓപ്പറേഷന്‍സ് സെന്ററില് ചേരുന്നതിനുള്ള ആദ്യപടിയാണ് സര്‍ട്ടിഫൈഡ് അനലിസ്റ്റ് പ്രോഗ്രാം. എന്‍ട്രി ലെവല്, ഇന്റര്‍മീഡിയറ്റ് ലെവല് എന്നീ വിവിധതലത്തിലുള്ള സെക്യൂരിറ്റി പ്രവര്‍ത്തനങ്ങള് നിര്‍വഹിക്കുന്നതില് പ്രാവീണ്യം നേടാം. ടയര് 1, ടയര്2അനലിസ്റ്റുകളായി ജോലി ചെയ്യുന്നവര്‍ക്കുവേണ്ടിയാണ് കോഴ്സ്.\nയോഗ്യത: 2019, 2020, 2021, 2022 എന്നീ വര്‍ഷങ്ങളില് ബി.ടെക്., എം.ടെക്., ബി.എസ്സി., ബി.സി.എ., എം.സി.എ. വിജയിച്ചവര്.\nഫുള് സ്റ്റാക് ഡെവലപ്പര്\nഡേറ്റ കൈകാര്യംചെയ്യുന്നതിനും അല്‍ഗോരിതങ്ങളും ബിസിനസ് ലോജിക്കും കോഴ്സ് പൂര്‍ത്തിയാക്കുന്നതിലൂടെ പഠിക്കാം.\nയോഗ്യത: 2019, 2020, 2021, 2022 എന്നീ വര്‍ഷങ്ങളില് ബി.ടെക്, എം.ടെക്, ബി. എസ്സി., ബി.സി.എ., എം.സി.എ. വിജയിച്ചവര്.\nആര്‍ട്ടിഫിഷ്യല് ഇന്റലിജന്‍സ് ആന്‍ഡ് മെഷീന് ലേണിങ്\nഎന്‍ജിനിയറിങ് ബിരുദത്തോടൊപ്പം ആര്‍ട്ടിഫിഷ്യല് ഇന്റലിജന്‍സ് പഠിക്കുന്നതിലൂടെ കോഴ്സ് കഴിഞ്ഞ് പുറത്തിറങ്ങുന്നവര്‍ക്ക് മാറുന്ന തൊഴില് സാഹചര്യങ്ങള്‍ക്ക് അനുസരിച്ച് സജ്ജരാകാന് കഴിയും. എന്.എസ്.ക്യു.എഫ്. അനുസൃതമായ ലെവല്7ആര്‍ട്ടിഫിഷ്യല് ഇന്റലിജന്‍സ് പഠിക്കാം.\nമെഷീന് ലേണിങ്ങിന്റെ അടിസ്ഥാന പാഠങ്ങളും ഡീപ് ലേണിങ്, റീ ഇന്‍ഫോഴ്സ്ഡ് ലേണിങ് തുടങ്ങിയ കാര്യങ്ങളും മനസ്സിലാക്കാം.\nContent highlights : asap government of kerala beginning new courses for students


Kannur Media – A 24X7 News Chennal\nA 24X7 News Chennal\nഅമ്മവിട്ടതോടെ അവസരങ്ങൾ ഇല്ലാതാക്കുന്നു…രമ്യ നമ്പീശൻ\nLeaveaComment on അമ്മവിട്ടതോടെ അവസരങ്ങൾ ഇല്ലാതാക്കുന്നു…രമ്യ നമ്പീശൻ\nകൊച്ചി:∙താരസംഘടനയായ അമ്മയിൽ നിന്നും രാജിവെച്ചതോടെ സിനിമ മേഖലയിൽ നിന്നും നേരിടുന്ന അടിച്ചമർത്തലുകളെ കുറിച്ച് മനസ് തുറന്നിരിക്കുകയാണ് നടി രമ്യ നമ്പീശൻ.കൊച്ചിയില് ഓള് ഇന്ത്യ ലോയേഴ്സ് യൂണിയന് സംഘടിപ്പിച്ച പരിപാടിയില് സംസാരിക്കുകയായിരുന്നു രമ്യ. നടൻ ദിലീപിനെ അമ്മ സംഘടനയിൽ തിരിച്ചെടുത്തതിൽ പ്രതിഷേധിച്ചായിരുന്നു രമ്യ നമ്പീശൻ ഉൾപ്പെടെ നാല് നടിമാർ അമ്മയിൽ നിന്ന് രാജി പ്രഖ്യാപിച്ചത്.ഭാവന, റിമ കല്ലിങ്കൽ, ഗീതു മോഹൻദാസ് എന്നിവരാണ് സംഘടന വിട്ട മറ്റു നടിമാർ. അക്രമിക്കപ്പെട്ട നടിക്ക് പിന്തുണ പ്രഖ്യാപിച്ച് കൊണ്ടായിരുന്നു ഇവരുടെ രാജി പ്രഖ്യാപനംഎന്നാൽ […]\nപട്ടാപ്പകല് സൂര്യനെ കാണാനില്ല: ഇരുട്ടുമൂടി നഗരം, എന്താണ് സംഭവിക്കുന്നതെന്നറിയാതെ എല്ലാവരും ഭയന്നുവിറച്ചു\nLeaveaComment on പട്ടാപ്പകല് സൂര്യനെ കാണാനില്ല: ഇരുട്ടുമൂടി നഗരം, എന്താണ് സംഭവിക്കുന്നതെന്നറിയാതെ എല്ലാവരും ഭയന്നുവിറച്ചു\nപെട്ടെന്ന് സൂര്യനെ കാണാതായാല് എങ്ങനെയിരിക്കും? നമ്മുടെ കാഴ്ച പോയതാണോയെന്ന് തോന്നാം. വെളിച്ചം പെട്ടെന്ന് നിലച്ചാല് ഇരുട്ടാകും.പട്ടാപ്പകലും ഇരുട്ടില് നില്‍ക്കേണ്ടിവരുന്ന അവസ്ഥ ചിന്തിച്ചിട്ടുണ്ടോ? ഇവിടെ അത്ഭുതപ്പെടുത്തുന്ന സംഭവം ഉണ്ടായി.പട്ടാപ്പകല് നാടിനെ മുഴുവന് ഇരുട്ടിലാക്കി സൂര്യന് മുങ്ങി. ഉത്തര ധ്രുവത്തോട് ചേര്‍ന്ന് കിടക്കുന്ന പ്രദേശമായ സൈബീരിയയിലാണ് സംഭവം. ആകാശത്ത് ഉദിച്ചുനിന്ന സൂര്യന് പെട്ടെന്ന് കാണുന്നില്ല. എല്ലാവരും ഇരുട്ടില് ഭയന്നുവിറച്ചു. ലൈറ്റിടാതെ പരസ്പരം ഒന്നും കാണാനാവാത്ത അവസ്ഥ. എന്താണ് സംഭവിക്കുന്നതെന്ന് ചിന്തിച്ച് എല്ലാവരും പരിഭ്രാന്തരായി.രാവിലെ 11.30 ന് അപ്രത്യക്ഷനായ സൂര്യന് രണ്ട് […]\nബ്രഹ്മചാരിയാണെന്ന് പറഞ്ഞ് വിവാഹം കഴിക്കാതെ ഇരുന്നാല് പണി കിട്ടും ;സംഭവം ഇങ്ങനെ\nLeaveaComment on ബ്രഹ്മചാരിയാണെന്ന് പറഞ്ഞ് വിവാഹം കഴിക്കാതെ ഇരുന്നാല് പണി കിട്ടും ;സംഭവം ഇങ്ങനെ\nബ്രഹ്മചാരിയാണെന്ന് പറഞ്ഞ് വിവാഹം കഴിക്കാതെ ഇരുന്നാല് ഡെന്‍മാര്‍ക്കില് പണി കിട്ടും. നേരത്തിനും കാലത്തിനും പെണ്ണ് കെട്ടിയില്ലെങ്കില് കഷ്ടമായിരിക്കും ഡെ•ാര്‍ക്കിലെ യുവാക്കളുടെ അവസ്ഥ. ഇവരെ പിടിച്ചുകെട്ടി ദേഹത്ത് കുരുമുളക് പൊടി വിതറുകയും ചെയ്യും. 30 വയസിനുള്ളില് കെട്ടിയില്ലെങ്കിലാണ് ഈ പ്രയോഗം.മുപ്പതാം പിറന്നാള് ദിനത്തില് തന്നെയായിരിക്കും കുടുംബാംഗങ്ങളും സുഹൃത്തുക്കളുമൊക്കെ പണിയൊപ്പിക്കുക. ചിലപ്പോള് തൂണില് കെട്ടിയിട്ടായിരിക്കും ഇവരുടെ ആക്രമണം. കസേരയില് ഇരുത്തി എഴുന്നേറ്റ് ഓടാനുള്ള അവസരമൊരുക്കുന്നവരും ഉണ്ട്. 25 വയസിനുമുമ്പ് പെണ്ണുകെട്ടിയിരിക്കണമെന്നതാണ് ഇവിടത്തെ അലിഖിത നിയമം.ഇത് ലംഘിക്കുന്നവര്‍ക്കും ശിക്ഷയുണ്ടെങ്കിലും ഇളവുണ്ടായിരിക്കും. കറുവാപ്പട്ട […]\nLeaveaComment on ഇത് പ്രണയം അല്ല കാമം ആണ് !!! ഒരു തരം മാനസിക രോഗം !! വിവാദം ആയി യുവതിയുടെ വീഡിയോ !!!\nഇത് പ്രണയം അല്ല കാമം ആണ് !!! ഒരു തരം മാനസിക രോഗം !! വിവാദം ആയി യുവതിയുടെ സംസാരം !!! ഇത് പ്രണയം അല്ല കാമം മൂത്ത് ഒരു തരം മാനസിക രോഗം ആണ് !! 45 ശതമാനം ആണ്‍കുട്ടികളും 35 ശതമാനം പെണ്‍കുട്ടികളും ഫോണ് സെക്‌സില് ഏര്‍പ്പെട്ടിട്ടുണ്ടെന്ന് തുറന്ന് സമ്മതിക്കുന്നു. എന്നാല് 15 ശതമാനം പെണ്‍കുട്ടികള് ഫോണ് സെക്‌സ് ചെയ്യാത്തവരാണ്.5 ശതമാനം ആണ്‍കുട്ടികള്‍ക്ക് ഫോണ് സെക്‌സ് എന്താണെന്ന് അറിയാത്തവരാണ്. ഫോണ് സെക്‌സിലേര്‍പ്പെടുന്നവര് 30 വയസിന് […]\nകൊട്ടിയൂർ പെൺകുട്ടിയുടെ പിതാവും കൂറുമാറി, അന്ന് പെൺകുട്ടിക്ക് 18തികഞ്ഞിരുന്നു\nLeaveaComment on കൊട്ടിയൂർ പെൺകുട്ടിയുടെ പിതാവും കൂറുമാറി, അന്ന് പെൺകുട്ടിക്ക് 18തികഞ്ഞിരുന്നു\nതലശേരി: കൊട്ടിയൂർ പീഢന കേസിൽ പെൺകുട്ടിയെ പള്ളി മേടയിൽ വയ്ച്ച് ഗർഭിണിയാക്കിയ ഫാ.റോബിന് അനുകൂലമായി ഇരയുടെ പിതാവും. രേഖകളിൽ ഉള്ളതല്ല പെൺകുട്ടിയുടെ യഥാർത്ഥ പ്രായമെന്ന് അച്ഛനും പറഞ്ഞു. ആ സമയത്ത് അവൾക്ക് 18 വയസ് കഴിഞ്ഞിരുന്നു. സംഭവത്തിൽ തനിക്ക് പരാതികൾ ആയി ഒന്നും പറയാനില്ലെന്നും പിതാവ് വ്യക്തമാക്കി. താൻ മുമ്പ് കൊടുത്ത മൊഴികൾ ശരിയല്ലെന്നും ഇപ്പോൾ പറയുന്നതാണ് ശരിയായ മൊഴിയെന്നും പറയുന്നു.പീഡനത്തിനിരയാവുമ്പോള് തനിക്ക് പ്രായപൂര്‍ത്തിയായിരുന്നെന്ന് പെണ്‍കുട്ടി ബുധനാഴ്ച കോടതിയില് മൊഴി നല്‍കിയിരുന്നു. ഉഭയസമ്മതപ്രകാരമായിരുന്നു ബന്ധമെന്ന് കോടതിയെ അറിയിച്ച […]\nLeaveaComment on രാജ്യത്തെ ആയിരക്കണക്കിന് ഫോണുകളിലേയ്ക്ക് ആധാര് നുഴഞ്ഞുകയറി; ആധാറിന്റെ ഹെല്‍പ് ലൈന് നമ്പര് സേവ് ചെയ്യാതെ നിങ്ങളുടെ ഫോണിലെത്തി\nആയിരക്കണക്കിന് സ്മാര്‍ട്ട് ഫോണുകളിലേയ്ക്ക് ആധാര് നുഴഞ്ഞുകയറിയെന്ന് ആരോപണം. ഇന്ന് രാവിലെ മുതലാണ് ആധാര് പലരുടേയും ഫോണുകളിലേയ്ക്ക് നുഴഞ്ഞുകയറിയത് ശ്രദ്ധയില്‍പ്പെട്ടത്. സേവ് ചെയ്ത നമ്പരുകളുടെ കൂട്ടത്തിലാണ് UIDAI (യുണീക് ഐഡന്റിഫിക്കേഷന് അതോറിറ്റി ഓഫ് ഇന്ത്യ) എന്ന പേരില് നമ്പര് പ്രത്യക്ഷപ്പെട്ടത്.ആധാറിന്റെ ഹെല്‍പ് ലൈന് നമ്പരാണ് നുഴഞ്ഞ് കയറ്റം നടത്തിയിരിക്കുന്നത്. ഇത് ഫോണ് ഉപഭോക്താക്കളെ ഞെട്ടിച്ചിട്ടുണ്ട്. പൗരന്റെ സ്വകാര്യതയിലേക്കുള്ള കടന്നുകയറ്റവും ജനങ്ങള്‍ക്ക് വിശ്വാസ നഷ്ടവും ഉണ്ടാക്കുന്ന സംഭവമായിട്ടാണ് പലരും ഈ നുഴഞ്ഞുകയറ്റത്തെ വിലയിരുത്തുന്നത്. ആധാറില് പേര് രജിസ്റ്റര് ചെയ്തവരുടെയും ചെയ്യാത്തവരുടേയും ഫോണുകളിലേക്ക് […]\nബീഹാറില് മുന് മന്ത്രിയുടെ മകന് ദുരൂഹ സാഹചര്യത്തില് മരിച്ച നിലയില്; മൃതദേഹം കണ്ടെത്തിയത് റെയില്‍വേ ട്രാക്കിനരികില്‍നിന്ന്\nLeaveaComment on ബീഹാറില് മുന് മന്ത്രിയുടെ മകന് ദുരൂഹ സാഹചര്യത്തില് മരിച്ച നിലയില്; മൃതദേഹം കണ്ടെത്തിയത് റെയില്‍വേ ട്രാക്കിനരികില്‍നിന്ന്\nപട്‌ന: ബീഹാര് മുന് മന്ത്രിയും ജെഡിയു എം.എല്.എയുമായ ബീമാ ഭാരതിയുടെ മകനെ മരിച്ച നിലയില് കണ്ടെത്തി. ദീപക്ക് കുമാറിനെ(21)യാണ് ദുരൂഹ സാഹചര്യത്തില് മരിച്ച നിലയില് കണ്ടെത്തിയത്. പട്‌നയ്ക്കടുത്തുള്ള റെയില്‍വേ ട്രാക്കിന് സമീപമാണ് മൃതദേഹം കണ്ടെത്തിയത്. വെള്ളിയാഴ്ച രാവിലെയാണ് സംഭവം.നളന്ദ മെഡിക്കല് കോളെജ് ആശുപത്രിക്കടുള്ള റെയില്‍വേ ട്രാക്കിനടുത്ത് നാട്ടുക്കാരാണ് മൃതദേഹം കണ്ടത്. ഉടന് പൊലീസിനെ വിവരമറിയിക്കുകയായിരുന്നു. തുടര്‍ന്നുള്ള പരിശോധനയില് തലയിലും തുടയിലും മുറിവുകളുണ്ട്. പ്രാഥമിക പരിശോധനയ്ക്ക് ശേഷം മൃതദേഹം പോസ്റ്റ്‌മോര്‍ട്ടത്തിന് അയച്ചു. വ്യാഴാഴ്ച രാത്രി ദീപക് കുമാര് കൂട്ടുകാര്‍ക്കൊപ്പം […]\nസെക്സ് ടോയ്സിന് ആവശ്യക്കാര് കൂടുന്നു; പിന്നില് ഈ സിനിമകളിലെ ചൂടന് രംഗങ്ങൾ\nLeaveaComment on സെക്സ് ടോയ്സിന് ആവശ്യക്കാര് കൂടുന്നു; പിന്നില് ഈ സിനിമകളിലെ ചൂടന് രംഗങ്ങൾ\nമുംബൈ: ഇന്ത്യയില് സെക്‌സ് ടോയ്‌സിന് ആവശ്യക്കാര് കൂടുന്നതായി പുതിയ റിപ്പോർട്ട്. അതിന് കാരണം മനുഷ്യന്റെ സ്വഭാവത്തെ ഏറ്റവുമധികം സ്വാധീനിക്കുന്ന ഒന്നാണ് സിനിമ. അതു തന്നെയാണ് ഇതിന്റെ ആവശ്യം കൂടിയതിന് പിന്നിൽ എന്നാണ് പുതിയ റിപ്പോർട്ടിൽ സൂചിപ്പിക്കുന്നത്.ബോളിവുഡ് ചിത്രങ്ങളായ വീര് ദി വെഡ്ഡിംഗിലേയും, ലസ്റ്റ് സ്റ്റോറിയിലേയും ചൂടന് രംഗങ്ങളാണ് സെക്‌സ് ടോയ്‌സിന് ആവശ്യക്കാരെ വര്‍ദ്ധിപ്പിച്ചതെന്നാണ് കണ്ടെത്തല്. പ്രത്യേകിച്ച് സ്ത്രീകള് ഉപയോഗിക്കുന്ന സെക്‌സ് കളിപ്പാട്ടങ്ങളുടെ വില്‍പ്പനയാണ് കുത്തനെ കൂടിയത് എന്നാണ് റിപ്പോര്‍ട്ടില് പറയുന്നത്.വീര് ദി വെഡ്ഡിംഗില് സ്വര ഭാസ്‌കര് അഭിനയിച്ച […]\nജസ്‌നയുടെ വീട്ടില് നിന്ന് മറ്റൊരു സിം കണ്ടെത്തി: ബൈബിളില് നിന്നാണ് സിം ലഭിച്ചത്…നിർണായക തെളിവുകൾ …\nLeaveaComment on ജസ്‌നയുടെ വീട്ടില് നിന്ന് മറ്റൊരു സിം കണ്ടെത്തി: ബൈബിളില് നിന്നാണ് സിം ലഭിച്ചത്…നിർണായക തെളിവുകൾ …\nപത്തനംതിട്ട: മുക്കൂട്ടുതറയിലെ ജസ്‌നയുടെ വീട്ടില് നിന്നും മറ്റൊരു സിം കണ്ടെത്തി. ബൈബിളില് രഹസ്യമാക്കി വെച്ചതു പോലെയായിരുന്നു സിം കാര്‍ഡ്. സര്‍ക്കാര് ഇക്കാര്യം ഹൈക്കോടതിയെ അറിയിച്ചു.ഇതോടെ ജസ്‌ന കേസ് അവസാന ഘട്ടത്തിലേക്ക് നീങ്ങുകയാണെന്നാണ് സൂചന. സിം കാര്‍ഡ് അന്വേഷണസംഘം വിശദമായി പരിശോധിക്കും. അന്വേഷണം അവസാന ഘട്ടത്തിലെത്തിയതോടെ വീണ്ടും ആണ് സുഹൃത്തിന് പോലീസ് ചോദ്യം ചെയ്തു. കേസില് നിര്‍ണായകമായേക്കാവുന്ന മൊഴികള് സുഹൃത്ത് പോലീസിനോട് വെളിപ്പെടുത്തിയെന്നാണ് വിവരം.ജസ്‌നയുടെ ഫോണ് പരിശോധിച്ചതോടെ ഇരുവരും തമ്മില് അടുത്ത ബന്ധമുണ്ടായിരുന്നതായി പോലീസ് കണ്ടെത്തിയിരുന്നു. ആയിരത്തോളം ഫോണ് […]\nLeaveaComment on കത്തെഴുതിയത് താന് തന്നെ’;ഉമ്മന് ചാണ്ടിയെ തള്ളി സരിത!..\nകൊച്ചി: കത്തെഴുതിയത് താന് തന്നെയാണെന്ന് സോളാർ വിവാദനായിക സരിത എസ് നായര്. സോളാര് കേസില് സരിതയുടെ കത്ത് ഗണേഷ് കുമാര് തിരുത്തിയെന്ന ഉമ്മന് ചാണ്ടിയുടെ പ്രസ്താവനയെ തള്ളിയാണ് സരിത രംഗത്ത് വന്നിരിക്കുന്നത് . സരിത നായരുടെ കത്തില് മൂന്നുപേജുകള് കൂട്ടിച്ചേര്‍ത്തത് ഗണേഷ് കുമാറെന്നാണ് കൊട്ടാരക്കര കോടതിയില് ഉമ്മന് ചാണ്ടി പറഞ്ഞത്. സരിതയുടെ കത്ത് 21 ൽ നിന്ന് 24 പേജ് ആയതിന് പിന്നിൽ കെബി ഗണേഷ്കുമാറാണ്മന്ത്രിസഭയിലേക്കു തിരിച്ചുവരാൻ കഴിയാത്തതാണു വിരോധത്തിനു കാരണമെന്നും കമ്മിഷനില് ഹാജരാക്കിയ സരിതയുടെ കത്തില് […]


ദിലീപിന്റെ നിര്‍ബന്ധം കൊണ്ടാണ് അന്ന് അത് ചെയ്തത്; ഡയലോഗ് തെറ്റിച്ചപ്പോള് ലാലേട്ടന് പറഞ്ഞത് ഇങ്ങനെ ; മനസ്സ് തുറന്ന് ഹരിശ്രീ അശോകന് പറയുന്നത് ഇതാണ്|\nദിലീപിന്റെ നിര്‍ബന്ധം കൊണ്ടാണ് അന്ന് അത് ചെയ്തത്; ഡയലോഗ് തെറ്റിച്ചപ്പോള് ലാലേട്ടന് പറഞ്ഞത് ഇങ്ങനെ ; മനസ്സ് തുറന്ന് ഹരിശ്രീ അശോകന് പറയുന്നത് ഇതാണ്\nBy Movie Seeks on June 4, 2018 Celebrity, Talk\nമലയാളികള് എന്നും ഓര്‍ത്തോര്‍ത്ത് ചിരിക്കുന്ന നിരവധി കഥാപാത്രങ്ങളെ സമ്മാനിച്ച താരമാണ് ഹരിശ്രീ അശോകന്. ഏത് കഥാപാത്രമായാലും അങ്ങേയറ്റം മനോഹരമായി അവതരിപ്പിച്ചാണ് അദ്ദേഹം മുന്നേറുന്നത്. പ്രേക്ഷകരെ കുടുകുടാ ചിരിപ്പിച്ച ഒട്ടേറെ രംഗങ്ങളില് ഈ താരം അഭിനയിച്ചിട്ടുണ്ട്. ദിലീപും ഹരിശ്രീ അശോകനും അടുത്ത സുഹൃത്തുക്കള് കൂടിയാണ്. ഇരുവരും ഒന്നിച്ചെത്തിയപ്പോഴാവട്ടെ പ്രേക്ഷകര് ഇരുകൈയ്യും നീട്ടി സ്വീകരിച്ചിട്ടുമുണ്ട്. ഇതുവരെയുള്ള സിനിമാജീവിതത്തിലെ രസകരമായ സംഭവങ്ങളെക്കുറിച്ച് അദ്ദേഹം അടുത്തിടെ തുറന്നുപറഞ്ഞിരുന്നു.\nതുടക്കകാലത്ത് അഭിനയിക്കുമ്പോള് ചില കാര്യങ്ങള് ഓര്‍ത്ത് ഡയലോഗ് തെറ്റിക്കാറുണ്ടെന്നും മമ്മൂക്കയും മോഹന്‍ലാലും പ്രചോദനം നല്‍കിയതോടെ എല്ലാം ശരിയായെന്നും നടന് പറഞ്ഞു. ദിലീപിന്റെ നിര്‍ബന്ധ പ്രകാരം അഭിനയിച്ച ഭിക്ഷക്കാരന്റെ വേഷം തന്റെ സിനിമാ ജീവിതത്തില് വഴിത്തിരിവുണ്ടാക്കിയെന്നും ഹരിശ്രീ അശോകന് പറഞ്ഞു.\nഹരിശ്രീ അശോകന്റെ വാക്കുകള്:\nപിജി വിശ്വംബരന് സംവിധാനം ചെയ്ത ചിത്രമാണ് പാര്‍വതിക്ക് പരിണയം. ആ സമയം ഞാന് കൊക്കരക്കോ എന്ന ചിത്രത്തില് അഭിനയിക്കുകയാണ്. ദിലീപിന്റെ നിര്‍ബന്ധ പ്രകാരമാണ് വിശ്വംബരന് സാറിന്റെ സിനിമയില് അഭിനയിക്കുന്നത്. കൊക്കരക്കോയില് മുഴുനീള കഥാപാത്രമായിരുന്നു. അതുകൊണ്ട് ഈ സിനിമയില് എനിക്ക് വലിയ താല്‍പര്യമുണ്ടായിരുന്നില്ല. ഒരു ഭിക്ഷക്കാരന്റെ റോളായിരുന്നു. മൂന്ന് സീനാണ് എനിക്കുണ്ടായത്. പാവപ്പെട്ട ഭിക്ഷക്കാരന് എന്തെങ്കിലും തരണേ എന്ന ഡയലോഗായിരുന്നു പറയേണ്ടത്. ഞാന് ഹമ്മ ഹമ്മ സോങിനെ ചേര്‍ത്ത് ഡയലോഗ് അവതരിപ്പിച്ചു. പൊട്ടിച്ചിരിയായിരുന്നു അവിടെയുണ്ടായത്. ആ സീന് എന്റെ സിനിമാ ജീവിതത്തിലെ പ്രധാന വഴിത്തിരിവായിരുന്നു.\nദിലീപ് എന്റെ സുഹൃത്ത് എന്ന് പറയാനാകില്ല, എന്റെ അനിയനെപ്പോലെയാണ്. എന്നോട് ഭയങ്കര ആരാധനയായിരുന്നു അവന്. കലാഭവനില് ഉണ്ടായിട്ട് പോലും അവന് ഹരിശ്രീ ട്രൂപ്പിലേക്ക് വരാന് കാരണം ഞാനാണ്. എന്നോടുള്ള ഇഷ്ടം കൊണ്ടാണ് അവന് വന്നത്.\nബാലേട്ടന് എന്ന സിനിമയിലാണ് മോഹന്‍ലാലിനൊപ്പം ഞാന് ആദ്യമായി അഭിനയിക്കുന്നത്. ഒരു ലോട്ടറി ടിക്കറ്റ് കടയിലാണ് ഷൂട്ട്. നല്ല നീളന് ഡയലോഗ് പഠിച്ചുവെച്ചിരുന്നു. എന്നാല് ഞാന് തെറ്റിച്ചുകൊണ്ടിരുന്നു. ചിത്രത്തിന്റെ സംവിധായകന് വിഎം വിനുവേട്ടന് എന്താ പറ്റിയെന്ന് ചോദിച്ചു. ഞാന് ഒന്നുമില്ലെന്ന് പറഞ്ഞു. നിറയെ ആള്‍ക്കാരാണ് ഷൂട്ട് കാണാനെത്തിയത്. അവരില് പലരും നല്ല കലാകാരന്മാരായിരിക്കും. ‘വിനുവേട്ട, ഇത്രയും ആള്‍ക്കാരില് പലരും എന്റെ ഡയലോഗ് വൃത്തിയായി മനസ്സില് പറയുണ്ടാകും. എന്നേക്കാള് നല്ല അഭിനേതാക്കളായിരിക്കും’. ഞാന് പറഞ്ഞു. ഇതുകേട്ട ലാലേട്ടന് ഇങ്ങനെയൊക്കെ ചിന്തിച്ചാല് നമുക്ക് ഒരിക്കലും അഭിനയിക്കാന് കഴിയില്ലെന്ന് പറഞ്ഞു. എല്ലാം മറന്ന് ഡയലോഗ് പറയാന് ആവശ്യപ്പെട്ടു. ഞാന് കൃത്യമായി തന്നെ ആ രംഗം ചെയ്തു. മമ്മൂക്കയും ഇക്കാര്യം എന്നോട് പറഞ്ഞിട്ടുണ്ട്.\nDileep Harishree Ashokan\nPrevious Articleകാമുകനൊപ്പം ഹോട്ടലിൽ രാത്രിയിൽ എത്തിയ നടി ക്യാമറകണ്ണിൽ പെട്ടപ്പോൾ…ദാ..കണ്ടില്ലേ\nNext Article നിങ്ങൾ പൈനാപ്പിള് കഴിക്കുന്നവരും ജ്യൂസ് കുടിക്കുന്നവരും ആണോ ; എങ്കിൽ ഇതാ വിദഗ്ധരുടെ അഭിപ്രായം അറിഞ്ഞ ശേഷം ആവാം സൂക്ഷിച്ചു ഇല്ലേ ആരോഗ്യത്തിനു പൈനാപ്പിള് പണിയാവും; ദാ..നോക്കാം


ഇംഗ്ലീഷ് മീഡിയം സ്കൂളുകളും കുറെ നിഗൂഢതകളും\nThu Dec 13 2018 10:43:08 GMT+0530 (IST)\nGuest Author| Updated On: 2016-10-26 13:10:47.0 | Location :\nകുട്ടികളുടെ അഡ്മിഷനു വേണ്ടി ഡൊണേഷൻ വാങ്ങുന്നത് സി.ബി.എസ്.ഇ നിയമാവലി പ്രകാരവും നമ്മുടെ കേന്ദ്രസംസ്ഥാന സര്‍ക്കാരുകൾ പാസാക്കിയ വിദ്യാഭ്യാസവകാശ നിയമപ്രകാരവും കുറ്റകരമാണ്. സ്‌കൂളിന്റെ അംഗീകാരം റദ്ദാക്കാം സ്‌കൂൾ മാനേജ്‌മെന്റിനെതിരെ കേസെടുക്കാം. പക്ഷെ കേരളത്തിലെ സ്‌കൂളുകളിൽ ഡൊണേഷൻ വാങ്ങുന്നത് പരസ്യമായാണ്. മന്ത്രിമാരുടെയും എം.എൽ.എ മാരുടെയും ഉന്നത പോലീസ് ഉദ്യോഗസ്ഥരുടെയും കയ്യിൽ നിന്ന് പോലും അവർ ഡൊണേഷൻ വാങ്ങുന്നു!\nഎഴുപതുകളിൽ ജനിച്ച ഏതൊരു മലയാളിയെയും പോലെ ശ്രീനിവാസനും മഷിത്തണ്ട് കൊണ്ട് മായ്ച്ച സ്ലേറ്റിൽ തറപറയെഴുതിയാണ് പഠിച്ചത്. ഇലാസ്റ്റിക്കിട്ട് കെട്ടിയ പുസ്തകങ്ങൾ കയ്യിലിട്ടു കറക്കി സ്‌കൂളിലേക്ക് പതിയെ നടന്നു പോയിരുന്ന, ഉച്ചക്ക് സ്‌കൂളിൽ നിന്ന് കിട്ടുന്ന ഉപ്പുമാവ് തിന്നിട്ടു സ്‌കൂൾ കിണറ്റിലെ വെള്ളം കോരിക്കുടിച്ചിരുന്ന, വൈകുന്നേരം ജനഗണമന മുഴുവനാകുന്നതിനു മുമ്പേ പുസ്തകമെടുത്തു വീട്ടിലെക്കൊടുന്ന വെറുമൊരു സാധാരണ വിദ്യാർഥി.\nനാട്ടിൻപുറത്തെ സ്‌കൂളിലും കോളേജിലുമായി പത്താം ക്ലാസും പ്രീഡിഗ്രിയും ഡിഗ്രിയും പാസായെങ്കിലും പഠിത്തം കഴിയുമ്പോൾ നേരെ ചൊവ്വേ ഒരു വാക്ക് ഇംഗ്ലീഷിൽ എഴുതാനോ പറയാനോ ഉള്ള കഴിവ് ശ്രീനിവാസനുണ്ടായിരുന്നില്ല. ജീവിതമാർഗ്ഗം അന്വേഷിച്ച് ഏറണാകുളത്തെത്തിയ ശ്രീനിവാസൻ ഇന്നൊരു തയ്യൽ കട നടത്തുന്നു. മോശമല്ല, കടയിൽ തരക്കേടില്ലാത്ത വരുമാനമുണ്ട്. ഡിഗ്രിക്കാരനായിട്ടും ഇംഗ്ലീഷ് കണ്ടാൽ വിയർക്കുന്ന തന്റെ അനുഭവം തന്റെ മകനുണ്ടാവരുത് എന്ന് കരുതി ശ്രീനിവാസൻ മകനെ പട്ടണത്തിലെ ഇംഗ്ലീഷ് മീഡിയം സ്‌കൂളിൽ ചേർത്തിരിക്കുന്നു.\nപ്രതിവർഷം നാൽപ്പതിനായിരത്തോളം രൂപയാണ് ഫീസ്. പിന്നെ യൂണിഫോം പുസ്തകങ്ങൾ, കുട, ഷൂസ്, മറ്റു സാമഗ്രികൾ, വണ്ടി വാടക ഇതെല്ലാം കൂടി വീണ്ടുമൊരു ഇരുപതിനായിരം രൂപ കൂടി ചെലവാകും.\nപക്ഷെ മോൻ ഏതു സിലബസിലാണ് പഠിക്കുന്നതെന്നു ശ്രീനിവാസനോട് ചോദിച്ചപ്പോൾ അറിയില്ല, ഇംഗ്ലീഷ് മീഡിയമാണ് എന്നായിരുന്നു മറുപടി!\nശ്രീനിവാസന് മാത്രമല്ല, ഇന്ന് മക്കളെ ഇംഗ്ലീഷ് മീഡിയം സ്‌കൂളിലയച്ചു പഠിപ്പിക്കുന്ന കേരളത്തിലെ ഭൂരിപക്ഷം മാതാപിതാക്കൾക്കും അറിയില്ല തങ്ങളുടെ മക്കൾ പഠിക്കുന്നത് സ്‌റേറ്റ് സിലബസിലാണോ, സി.ബി.എസ്.ഇയാണോ, ഐസിഎസ്ഇയാണോ, ഐ.ബിയാണോ, ഓപ്പൺ സ്‌കൂൾ ആണോ എന്നൊന്നും. ഇംഗ്ലീഷ് മീഡിയമാണെന്ന് മാത്രമറിയാം.\nസിലബസിന്റെ കാര്യത്തിൽ മാത്രമല്ല ഈ അജ്ഞത. സംസ്ഥാനത്തെ സ്വകാര്യ ഇംഗ്ലീഷ് മീഡിയം സ്‌കൂളുകൾ അതിന്റെ ഉടമസ്ഥർക്ക് തോന്നിയ പോലെ നടത്താനുള്ള അവകാശമുണ്ട് എന്നും സാധാരണ രക്ഷിതാക്കൾ കരുതുന്നു. സ്‌കൂൾ കെട്ടിടവും മറ്റു സൗകര്യങ്ങളും മാനേജുമെന്റ് തന്നെ നിർമ്മിക്കുന്നത് കൊണ്ട് ഫീസിന്റെ കാര്യത്തിലോ മറ്റു സംഭാവനകൾ വാങ്ങുന്ന കാര്യത്തിലോ ഇവരെ ചോദ്യം ചെയ്യാൻ പാടില്ല എന്നാണു ഭൂരിപക്ഷം രക്ഷിതാക്കൾ കരുതിയിരിക്കുന്നത്. ഒരു സ്വകാര്യ ഇംഗ്ലീഷ് മീഡിയം സ്‌കൂൾ തുടങ്ങാൻ പ്രത്യേകിച്ച് അനുമതിയോ ലൈസൻസോ ഒന്നും വേണ്ട എന്നുപോലും ചില രക്ഷിതാക്കൾ കരുതുന്നു.\nകേരളത്തിൽ 1,256 സ്‌കൂളുകൾക്കാണ് സി.ബി.എസ്. ഇ (Cetnral Board of Secondary Education) അഫിലിയേഷനുള്ളത് എന്നാണു തിരുവനന്തപുരത്തെ സി.ബി.എസ്.ഇ യുടെ റീജിയണൽ ഓഫീസിൽ ചോദിച്ചപ്പോൾ അറിയാൻ കഴിഞ്ഞത്. സ്‌റേറ്റ് സിലബസിൽ പ്രവർത്തിക്കുന്ന അൺ എയ്ഡഡ് സ്‌കൂളുകൾ ഇതിലുമധികം വരും. ഏകദേശം നാനൂറോളം സ്‌കൂളുകൾ ഐ.സി.എസ്.ഇ (Indian Certificate of Secondary Education) സിലബസിലും പിന്നെ നൂറോളം സ്‌കൂളുകൾ ഐ.ബി (International Baccalaureate) സിലബസിലും ഓപൺ സ്‌കൂൾ സിലബസിലുമായി പ്രവർത്തിക്കുന്നുണ്ട്. പിന്നെ ഇത്തരം ഒരു ബോർഡിലും അഫിലിയേഷൻ ഇല്ലാതെ തീർത്തും അനധികൃതമായി വേറെയും നിരവധി സ്‌കൂളുകൾ സംസ്ഥാനത്ത് പ്രവർത്തിക്കുന്നുണ്ട്. ഈയടുത്ത് വിവാദത്തിൽ അകപ്പെട്ട കൊച്ചിയിലെ പീസ് സ്‌കൂൾ തന്നെ ഉദാഹരണം.\nഇങ്ങനെ വിവിധ ബോർഡുകളിൽ അഫിലിയേഷൻ ഉള്ളതും ഇല്ലാത്തതുമായി സ്വകാര്യ മേഖലയിൽ ഏകദേശം നാലായിരത്തോളം അൺ എയ്ഡഡ് സ്‌കൂളുകളാണ് ഇന്ന് കേരളത്തിൽ പ്രവർത്തിക്കുന്നത്. മത സമുദായ സംഘടനകളുടെ ഉടമസ്ഥതയിലാണ് ഈ സ്‌കൂളുകളിൽ ഭൂരിപക്ഷവും. പക്ഷെ ഇപ്പോൾ മദ്യ വ്യവസായികളും റിയൽ എസ്റ്റേറ്റ് ഭീമന്മാരും വരെ സ്‌കൂളുകൾ ആരംഭിക്കുന്നു. വാസ്തവത്തിൽ കേരളത്തിൽ അതിവേഗം വളർന്നു കൊണ്ടിരിക്കുന്ന ഒരു വ്യവസായവുമാണ് ഈ അൺ എയ്ഡഡ് സ്‌കൂളുകൾ.\nകേരളത്തിൽ ഒരു അൺ എയ്ഡഡ് സ്‌കൂൾ ആരംഭിക്കാൻ സംസ്ഥാന വിദ്യാഭ്യാസ വകുപ്പിന്റെ എൻ.ഒ.സി. (non objection certificate) ലഭിച്ചിരിക്കണമെന്നാണ് ചട്ടം. ട്രാവൻകൂർ കൊച്ചിൻ ലിറ്റററി, സയന്റഫിക് ആൻഡ് ചാരിറ്റബിൾ ആക്ട് പ്രകാരം രജിസ്ടർ ചെയ്ത സൊസൈറ്റികൾക്കാണ് സാധാരണയായി സ്‌കൂൾ തുടങ്ങാനുള്ള അനുമതി ലഭിക്കുക. കർശനമായ വ്യവസ്ഥകളോടെയാണ് ഈ എൻ.ഒ.സി നൽകപ്പെടുന്നത്. ലാഭേച്ഛയോടെ വിദ്യാലയം നടത്തരുത് എന്ന് തുടങ്ങി ഇരുപതു കുട്ടികൾക്ക് ഒരു ശുചിമുറി ഉണ്ടായിരിക്കണം എന്നു വരെയുള്ള നിർദ്ദേശങ്ങൾ ഈ എൻ.ഒ.സിയിൽ ഉണ്ട്. ഇതിനേക്കാൾ കർശനമാണ് സി.ബി.എസ്.ഇ യുടെ നിയമങ്ങൾ. സി.ബി.എസ്.ഇ ബൈലോയിൽ പറയുന്ന ഏതാനും കാര്യങ്ങൾ താഴെ കൊടുക്കുന്നു.\nവിദ്യാർഥികളുടെ എണ്ണത്തിന് ആനുപാതികമായി ടോയ്‌ലെറ്റ്, കുടിവെള്ളം മറ്റു സാനിറ്റേഷൻ സൗകര്യങ്ങൾ എന്നിവ ആൺകുട്ടികൾക്കും പെൺകുട്ടികൾക്കും പ്രത്യേകമായി ഒരുക്കേണ്ടതാണ്. ഇരുപതു കുട്ടികൾക്ക് ഒരു ശുചിമുറി എന്നതാണ് കണക്ക്.\nഓരോ ക്ലാസ് റൂമിനും മിനിമം എട്ടു മീറ്റർ നീളവും ആറുമീറ്റർ വീതിയും ഉണ്ടായിരിക്കേണ്ടതാണ്. ക്ലാസിൽ മുപ്പത്തിയാറ് കുട്ടികളിൽ കൂടാൻ പാടില്ല.\nഓരോ സ്‌കൂളിലും ഭിന്നശേഷിയുള്ള കുട്ടികൾക്ക് സഹായകമായ വിധത്തിൽ റാമ്പുകൾ ഉണ്ടായിരിക്കണം. ലിഫ്റ്റിൽ ഭിന്നശേഷിയുള്ളവർക്കായി ഓഡിറ്ററി സിഗ്‌നലുകൾ വേണം. അതായതു ബഹുനിലകളിൽ പ്രവർത്തിക്കുന്ന സ്‌കൂളുകളിൽ നിർബന്ധമായും ലിഫ്റ്റ് വേണം.\nകുടിവെള്ളം, അഗ്‌നി സുരക്ഷ, ഗതാഗത സുരക്ഷ തുടങ്ങിയ വിഷയങ്ങളിൽപ്പെട്ട അധികാരികളിൽ നിന്നുള്ള സർട്ടിഫിക്കറ്റുകൾ അതതു സമയങ്ങളിൽ വാങ്ങിയിരികണം.\nടെക്സ്റ്റ് ബുക്കോ പഠന സഹായികളോ അല്ലാത്ത 1500 പുസ്തകങ്ങളെങ്കിലും സ്‌കൂൾ ലൈബ്രറിയിൽ ഉണ്ടായിരിക്കേണ്ടതാണ്. ആവശ്യത്തിനുള്ള മാസികകളും പത്രങ്ങളും വരുത്തിയിരിക്കണം. വിവിധ വിഷയങ്ങളിൽ മിനിമം പതിനഞ്ചു മാസികകൾ എങ്കിലും വേണം എന്നാണു നിയമം.\nഓരോ സ്‌കൂളും അധ്യാപകർക്ക് വർഷത്തിലൊരിക്കൽ മിനിമം ഒരാഴ്ചയെങ്കിലും നീളുന്ന ട്രെയിനിംഗ് പ്രോഗ്രാം നിർബന്ധമായും നടത്തിയിരിക്കണം.\nരണ്ടാം ക്ലാസ് വരെ സ്‌കൂൾ ബാഗോ ഹോം വർക്കോ പാടില്ല, അതിനു ശേഷവും കുട്ടികൾ സ്വയം വിശകലനം ചെയ്തു പഠിക്കുന്ന പഠന രീതിക്ക് ഊന്നൽ നല്ക്കണം. മാർക്ക് കൊടുത്തു ജയിപ്പിക്കലോ തോൽപ്പിക്കലോ പാടില്ല.\nസ്‌കൂളിൽ നിന്നുള്ള വരുമാനം ട്രസ്ടിലോ മാനേജിംഗ് കമ്മിറ്റിയിലോ ഉൾപ്പെട്ട യാതൊരു വ്യക്തിയും കൈവശപ്പെടുത്താൻ പാടില്ല. സ്‌കൂളിൽ നിന്നും അധിക വരുമാനം ഉണ്ടായാൽ അത് സ്‌കൂളിന്റെ ആവശ്യങ്ങൾക്കും വിദ്യാഭ്യാസ ആവശ്യങ്ങൾക്കും മാത്രം ചെലവാക്കണം. സ്‌കൂളിന്റെ വരവുചെലവ് കണക്കുകൾ ഓഡിറ്റ് ചെയ്ത് അധികൃതർക്ക് സമർപ്പിക്കണം. അതിന്റെ ഒരു കോപ്പി CBSEക്കും അയച്ചു കൊടുക്കണം.\nസ്‌കൂളിലെ അഡ്മിഷന് യാതൊരുവിധ ഡോണേഷനോ ക്യാപ്പിറ്റേഷൻ ഫീസോ വാങ്ങാൻ പാടില്ല. അഡ്മിഷന് കുട്ടിയേയോ മാതാപിതാക്കളെയോ യാതൊരു തരത്തിലും ഇന്റർവ്യൂ ചെയ്യാൻ പാടില്ല. അങ്ങിനെ ഏതെങ്കിലും സ്‌കൂളുകൾ ചെയ്തതായി റിപ്പോർട്ട് കിട്ടിയാൽ ആ സ്‌കൂളിന്റെ അംഗീകാരം നഷ്ടപെടും.\nട്യൂഷൻ ഫീസ് അല്ലാതെ മറ്റൊരു വിധത്തിലുമുള്ള ഡൊണേഷനോ പാരിതോഷികങ്ങളോ സ്‌കൂൾ മാനേജ്‌മെന്റ് രക്ഷിതാക്കളിൽ നിന്നും ആവശ്യപ്പെടാൻ പാടില്ല. ട്യൂഷൻ ഫീസ് തന്നെ സ്‌കൂളിലെ സൗകര്യങ്ങുടെ അടിസ്ഥാനത്തിലായിരിക്കണം നിശ്ചയിക്കേണ്ടത്. പി.ടി.എ യുമായോ പി.ടി.എ ഇല്ലെങ്കിൽ രക്ഷിതാക്കൾ തെരഞ്ഞെടുക്കുന്ന പേരന്റ്‌സ് റെപ്രസെന്റേറ്റീവുമാരുമായോ ചർച്ച നടത്തി മുഴുവൻ രക്ഷിതാക്കളെയും ബോധ്യപ്പെടുത്തിയതിന് ശേഷമേ ഫീസുകൾ നിശ്ചയിക്കാനും വർദ്ധിപ്പിക്കാനും പാടുള്ളൂ. (സ്‌കൂളിൽ പി.ടി.എ വേണമെന്ന് സി.ബി.എസ്.ഇ നിഷ്‌കർഷിക്കുന്നില്ല, പാടില്ല എന്ന് വിലക്കുന്നുമില്ല. എന്നാൽ സ്‌കൂൾ മാനേജ്‌മെന്റ് കമ്മിറ്റിയിൽ ഓരോ തരത്തിലും മിനിമം ഒന്നെന്ന നിലയിൽ രക്ഷിതാക്കളാൽ തെരഞ്ഞെടുക്കപ്പെട്ട പേരന്റ്‌സ് റെപ്രസെന്റേറ്റീവുമാർ നിർബന്ധമായും ഉണ്ടായിരിക്കേണ്ടതാണ്.\nPersons with disabilities Act 1995 പ്രകാരം ഭിന്നശേഷിക്കാരായ കുട്ടികൾക്കു സാധാരണ സ്‌കൂളിൽ പഠിക്കുന്നതിന് ആവശ്യമായ എല്ലാ സൗകര്യങ്ങളും ഒരുക്കണം.\nസ്‌കൂൾ മാനേജുമെന്റ് അംഗങ്ങളുടെ ബന്ധുക്കൾ സ്‌കൂളിന്റെ ഹെഡ്മാസ്റ്റർ/പ്രിൻസിപ്പാൾ തസ്തികകളിൽ ഇരിക്കാൻ പാടില്ല.\nസ്‌കൂൾ നടത്തിപ്പ് ധനസമ്പാദനത്തിനല്ല, സാമൂഹിക സേവനത്തിനു മാത്രമാണെന്ന് സത്യവാങ്മൂലം നല്കണം.\nഓരോ വിഷയത്തിലും CBSE നിശ്ചയിച്ച യോഗ്യത ഉള്ളവരെ വേണം അധ്യാപകരായി നിയമിക്കാൻ. (ഈ യോഗ്യതകൾ CBSE Bylaw വിൽ വിവരിച്ചു പറഞ്ഞിട്ടുണ്ട്.) അധ്യാപകർ സ്ഥിരം നിയമനം ആയിരിക്കണം. താത്കാലിക അധ്യാപകരെ യാതൊരു കാരണവശാലും നിയമിക്കാൻ പാടില്ല.\nഈ അധ്യാപകർക്ക് അതേ കാറ്റഗറിയിൽ പെട്ട സർക്കാർ അധ്യാപകരുടെ അതേ സ്‌കെയിലിലുള്ള ശമ്പളവും മറ്റാനുകൂല്യങ്ങളും നല്കണം. ശമ്പളം ബാങ്ക് വഴി മാത്രമേ നല്കാൻ പാടുള്ളൂ. പണമായി നല്കാൻ പാടില്ല.\nസ്‌കൂളിനോടനുബന്ധിച്ചു മറ്റു സ്ഥാപനങ്ങളോ സ്‌റോറുകളോ കൊമേഴ്‌സ്യൽ സംരംഭങ്ങളോ പ്രവർത്തിക്കാൻ പാടില്ല. ലാഭം പ്രതീക്ഷിച്ച് ഉല്പ്പന്നങ്ങളോ സേവനങ്ങളോ സ്‌കൂളിനുള്ളിൽ വില്ക്കുന്നത് കുറ്റകരമാണ്.\nഇങ്ങനെ കർശനമായ വ്യവസ്ഥകളാണ് സി.ബി.എസ്.ഇയും ഗവണ്മെന്റും നിഷ്‌കർഷിക്കുന്നത്. മറ്റു ബോർഡുകൾക്കും സമാനമായ വ്യവസ്ഥകളും നിയമങ്ങളുമുണ്ട്.\nഎന്നാൽ കേരളത്തിലെ ഒരു അൺഎഡയ്ഡഡ് സ്‌കൂൾ പോലും ഈ നിയമങ്ങൾ പാലിക്കുന്നില്ല എന്നതാണ് വാസ്തവം. കുട്ടികളുടെ അഡ്മിഷനു വേണ്ടി ഡൊണേഷൻ വാങ്ങുന്നത് സി.ബി.എസ്.ഇ നിയമാവലി പ്രകാരവും നമ്മുടെ കേന്ദ്രസംസ്ഥാന സര്‍ക്കാരുകൾ പാസാക്കിയ വിദ്യാഭ്യാസവകാശ നിയമപ്രകാരവും കുറ്റകരമാണ്. സ്‌കൂളിന്‍റെ അംഗീകാരം റദ്ദാക്കാം. സ്‌കൂൾ മാനേജ്‌മെന്റിനെതിരെ കേസെടുക്കാം. പക്ഷെ കേരളത്തിലെ സ്‌കൂളുകളിൽ ഡൊണേഷൻ വാങ്ങുന്നത് പരസ്യമായാണ്. മന്ത്രിമാരുടെയും എം.എൽ.എമാരുടെയും ഉന്നത പോലീസ് ഉദ്യോഗസ്ഥരുടെയും കയ്യിൽ നിന്ന് പോലും അവർ ഡൊണേഷൻ വാങ്ങുന്നു!\nഈ വർഷമാദ്യം കൊച്ചിയിലെ ഒരു സ്‌കൂളിലെ അമിത ഫീസിനും ഭീമമായ ഡൊണേഷനുമെതിരെ അവിടുത്തെ രക്ഷിതാക്കൾ ഒരു അസോസിയേഷൻ രൂപീകരിക്കുകയും കേരളാ ഹൈക്കോടതിയിൽ ഒരു റിട്ട് പെറ്റീഷൻ ഫയൽ ചെയ്യുകയുമുണ്ടായി. ഈ കേസിലെ കൗണ്ടർ അഫിഡവിറ്റിൽ പ്രസ്തുത സ്‌കൂൾ തങ്ങൾ യാതൊരു തരത്തിലുമുള്ള ഡൊണേഷനും സ്‌കൂൾ അഡ്മിഷന് വേണ്ടി വാങ്ങുന്നില്ല എന്നും സ്‌കൂളിനോടനുബന്ധിച്ചു നടത്തുന്ന കിന്റർ ഗാർട്ടനിൽ അഡ്മിഷൻ നല്കുന്നതിനു മാത്രമാണ് ഡൊണേഷൻ സ്വീകരിക്കുന്നതെന്നുമാണ്.\nനമ്മുടെ നാട്ടിലെ സ്‌കൂൾ വിദ്യാഭ്യാസം ആരംഭിക്കുന്നത് എൽ.കെ.ജി യിലാണ്. എല്ലാ അൺ എയ്ഡഡ് സ്‌കൂളുകളിലും കിന്റർ ഗാർഡൻ ഒരവിഭാജ്യഘടകമാണ് താനും. സ്വാഭാവികമായും ഒരു കുട്ടിയെ സ്‌കൂളിൽ ചേർക്കുക എന്നാൽ കിന്റർ ഗാർഡനിൽ ചേർക്കുക എന്നാണർത്ഥം. ഇവിടെ നല്ലൊരു സ്‌കൂളിൽ ഒരു കുട്ടിയെ കിന്റർ ഗാർഡനിൽ ചേർക്കണമെങ്കിൽ അമ്പതിനായിരം മുതൽ ഒന്നര ലക്ഷംവരെ ഡൊണേഷൻ നൽകേണ്ടി വരുന്നു. ഇത് നിയമവിരുദ്ധമല്ല എന്നതാണ് തമാശ. കാരണം കിന്റർ ഗാർഡൻ സി.ബി.എസ്.ഇ യുടെയോ വിദ്യാഭ്യാസ നിയമങ്ങളുടെയോ പരിധിയിൽ വരുന്നില്ല. അതിനാൽ തന്നെ പരസ്യമായി ഡൊണേഷൻ വാങ്ങുന്നതിന് അവർക്ക് സാങ്കേതികമായി നിയമ തടസവുമില്ല. അതിനാൽ ഈ ഡൊണേഷന് അവർ രസീതിയും നൽകും.\nവാസ്തവത്തിൽ ഉയർന്ന ക്ലാസുകളിൽ അഡ്മിഷൻ നല്കുമ്പോഴും സ്‌കൂളുകൾ ഡൊണേഷൻ വാങ്ങുന്നുണ്ട്, പക്ഷെ അത് യാതൊരു വിധ രസീതിയും നൽകാതെ രഹസ്യമായാണ് വാങ്ങാറുള്ളത് എന്ന് മാത്രം. സംസ്ഥാനത്തെ ചുരുക്കം ചില സ്‌കൂളുകൾ ഡൊണേഷനായി വാങ്ങിയ തുകയിൽ ഒരു ഭാഗം കുട്ടി സ്‌കൂൾ വിദ്യാഭ്യാസം അവസാനിപ്പിച്ചു പിരിഞ്ഞു പോകുമ്പോൾ തിരിച്ചു നല്കാറുണ്ട്. എന്നാൽ ഭൂരിപക്ഷം സ്‌കൂളുകളിലും ഒരിക്കൽ നല്കിയാൽ ഈ ഡൊണേഷൻ തുക തിരിച്ചു കിട്ടുന്നതല്ല.\nഭീമമാണിവിടുത്തെ കച്ചവടം. കേരളത്തിൽ മൂന്നു ലക്ഷം കുട്ടികൾ ഓരോ വർഷവും അൺഎയ്ഡഡ് സ്‌കൂളുകളിൽ ചേരുന്നുണ്ട്. ഗ്രാമ പ്രദേശങ്ങളിലെ സ്‌കൂളുകളിൽ ഇരുപതിനായിരം മുതൽ അമ്പതിനായിരം വരെയാണ് ഡൊണേഷനെങ്കിൽ പട്ടണ പ്രദേശങ്ങളിൽ അത് അമ്പതിനായിരം മുതൽ രണ്ടു ലക്ഷം വരെയാണ്. അതായത് ഒരു സ്‌കൂളിനു ശരാശരി അമ്പതിനായിരം എന്ന കണക്കെടുത്താലും പ്രതി വർഷം കേരളത്തിലെ രക്ഷിതാക്കൾ മക്കളെ സ്‌കൂളിൽ ചേർക്കാൻ ഈ അൺഎയ്ഡഡ് സ്‌കൂളുകളിൽ നിയമവിരുദ്ധ ഡൊണേഷനായി നല്കുന്നത് ഏകദേശം നാലായിരം കോടി രൂപയാണ്! ഏതാണ്ട് ഇതേ തുക ഫീസിനത്തിലും ഈ സ്‌കൂളുകൾ പിരിച്ചെടുക്കുന്നു.\nഅതേപോലെയാണ് അധ്യാപക നിയമനം. മിക്ക സ്‌കൂളുകളിലും കുട്ടികളെ പഠിപ്പിക്കുന്ന അധ്യാപകർക്ക് സി.ബി.എസ്.ഇയൊ ഐ.സി.എസ്.ഇയൊ നിഷ്‌കർഷിക്കുന്ന നിലവാരമോ അതിന്റെ പകുതിയോ പോലുമില്ല. മാസ്‌റ്റർ ഡിഗ്രി വേണ്ടിടത്ത് ടി.ടി.സിക്കാർ പഠിപ്പിക്കുന്നു.\nഇവർക്ക് ശമ്പളം നല്കുന്നതിലുമുണ്ട് കള്ളത്തരം. മിക്കവാറും എല്ലാ സ്‌കൂളിലും രണ്ടു ശമ്പള രജിസ്ടർ ഉണ്ട്. ഒന്ന് ഗവണ്മെന്റിനെയും സി.ബി എസ്.ഇ യെയുമൊക്കെ ബോധിപ്പിക്കാനുള്ള കള്ള രജിസ്റ്റർ. മറ്റൊന്ന് യഥാർത്ഥ ശമ്പള രജിസ്ടർ. അധ്യാപകർ ഒപ്പിടുന്നത് ഉയർന്ന ശമ്പളം രേഖപ്പെടുത്തിയ ആദ്യത്തെ രജിസ്‌റ്ററിൽ ആയിരിക്കും. എന്നാൽ അവർക്ക് കൈയിൽ കിട്ടുന്നത് രണ്ടാമത്തെ രജിസ്‌റ്ററിൽ രേഖപ്പെടുത്തിയ നാമമാത്രമായ തുകയുമായിരിക്കും. അധ്യാപകരെ ഒരിക്കലും ഇത്തരം സ്‌കൂളുകൾ സ്ഥിരപ്പെടുത്തുകയില്ല. തോന്നുമ്പോൾ പിരിച്ചു വിടുകയും ചെയ്യും.\nമറ്റൊന്ന് ഈ സ്‌കൂളുകൾ സർക്കാരിൽ സമർപ്പിക്കുന്ന കണക്കിലുള്ള വെട്ടിപ്പാണ്. മുകളിൽ രക്ഷിതാക്കൾ കേസിന് പോയതായി പരാമർശിച്ച സ്‌കൂൾ കഴിഞ്ഞ പത്ത് വർഷങ്ങളിൽ സർക്കാരിനു സമർപ്പിച്ച ഓഡിറ്റ് റിപ്പോർട്ട് രക്ഷിതാക്കൾ വിവരാവകാശ നിയമ പ്രകാരം രജിസ്ട്രാർ ഓഫീസിൽ നിന്നും എടുക്കുകയുണ്ടായി. ആ റിപ്പോർട്ട് പ്രകാരം രണ്ടായിരത്തിലധികം കുട്ടികൾ പഠിക്കുന്ന ആ സ്‌കൂളിന്റെ കഴിഞ്ഞ രണ്ടു വർഷത്തെ വരവ് വെറും എൺപതു ലക്ഷം രൂപയ്ക്കടുത്താണ്. പക്ഷെ ഇതേ സ്‌കൂൾ കോടതിയിൽ സമർപ്പിച്ച അഫിഡവിറ്റ് പ്രകാരം ഒരു വർഷം ആറര കോടി രൂപ ഫീസിനത്തിൽ കളക്റ്റ് ചെയ്യുന്നുണ്ട് എന്ന് സമ്മതിക്കുന്നു. അതായത് അഞ്ചരക്കോടി രൂപയ്ക്ക് മേൽ ഇവിടെ കണക്കില്ലാതെ പോകുന്നു. സംസ്ഥാനത്തെ ഏതു സ്‌കൂളിന്റെ കാര്യമെടുത്താലും ഇതുതന്നെ സ്ഥിതി.\nഇതിനു പുറമേ ഉയർന്ന വിലയ്ക്ക് പാഠപുസ്തകങ്ങൾ, യൂണിഫോം മുതലായവ നല്കി രക്ഷിതാക്കളെ കബളിപ്പിക്കുന്നതും ഇത്തരം സ്‌കൂളുകളിൽ പതിവാണ്. പാഠപുസ്തകങ്ങൾക്ക് എപ്പോഴും വളരെ ഉയർന്ന വിലയായിരിക്കും ഇത്തരം സ്‌കൂളുകളിൽ. അത് പ്രസാധകരും സ്‌കൂളും ചേർന്നുള്ള ഒരു ഒത്തുകളിയാണ്. രക്ഷിതാക്കൾക്ക് ചോദിക്കുന്ന പണം നല്കുക എന്നതല്ലാതെ വേറെ വഴിയൊന്നുമില്ല.\nമുകളിൽ പറഞ്ഞ ശ്രീനിവാസനെപോലെയുള്ള മാതാപിതാക്കളുടെ മക്കളെ ഇംഗ്ലീഷ് മീഡിയത്തിൽ അയച്ചു പഠിപ്പിക്കണം എന്ന ഒരൊറ്റ ആഗ്രഹത്തെ ചൂഷണം ചെയ്തു സംസ്ഥാനത്തെ ഇംഗ്ലീഷ് മീഡിയം സ്‌കൂളുകൾ ഫീസിനത്തിൽ മാത്രം പിരിക്കുന്നത് ഏതാണ്ട് ഒരുലക്ഷത്തി എഴുപതിനായിരം കോടി (1700,000,000,000) രൂപയാണ്. ഡൊണേഷൻ മറ്റ് സംഭാവനകൾ, സ്‌പെഷ്യൽ ഫീസ് എന്നിവ വേറെ. ഇത്തരം സ്‌കൂളുകളെ നിയന്ത്രിക്കാൻ സർക്കാരിനോ കോടതിക്കോ സാധ്യമാണോ? അല്ലെന്നതാണ് ഇതുവരെയുള്ള അനുഭവം. കാരണം മിക്ക ഇംഗ്ലീഷ് മീഡിയം സ്‌കൂളുകളും മൈനോരിറ്റി സ്റ്റാറ്റസ് സർട്ടിഫിക്കറ്റ് ഉള്ളവയാണ്. നമ്മുടെ നിയമം അനുസരിച്ച് മൈനോറിറ്റി സ്റ്റാറ്റസ് സർട്ടിഫിക്കറ്റ് ലഭിക്കണമെങ്കിൽ സ്‌കൂൾ ഏതെങ്കിലും പള്ളിയുടെയോ മതന്യൂനപക്ഷ സ്ഥാപനത്തിന്റെയോ ഉടമസ്ഥതയിൽ ആയിരിക്കണം എന്ന് നിർബന്ധമില്ല. സ്‌കൂൾ നടത്തുന്ന കമ്മിറ്റിയിലെ അംഗങ്ങളിൽ അമ്പതു ശതമാനം പേരെങ്കിലും ന്യൂനപക്ഷ മതത്തിൽപ്പെട്ടവർ ആയിരുന്നാൽ മതി. അതായത് ക്രിസ്ത്യനോ മുസ്ലീമോ ആയ ഒരേ കുടുംബത്തിലെ അംഗങ്ങൾ ചേർന്ന് ഒരു സൊസൈറ്റി രജിസ്റ്റർ ചെയ്തു ഒരു സ്‌കൂൾ തുടങ്ങിയാൽ പോലും അതിനു മൈനോരിറ്റി സ്റ്റാറ്റസ് സർട്ടിഫിക്കറ്റ് നിസ്സാരമായി ലഭിക്കും. ഭരണഘടന ന്യൂനപക്ഷങ്ങൾക്ക് നല്കുന്ന പ്രത്യേക അവകാശങ്ങൾ പ്രകാരം കേരളത്തിലെ വിദ്യാഭ്യാസ നിയമമോ കേന്ദ്ര ഗവൺമെന്റ് പാസാക്കിയ വിദ്യാഭ്യാസവകാശ നിയമമോ ഈ സ്‌കൂളുകൾക്ക് ബാധകമല്ല.\nഇത്രയൊക്കെ ചൂഷണം നടന്നിട്ടും വീണ്ടും എന്തുകൊണ്ട് മാതാപിതാക്കൾ തങ്ങളുടെ മക്കളെ ഇത്തരം സ്‌കൂളിൽ അയയ്ക്കുന്നു എന്നൊരു ചോദ്യം സാധാരണ ഉയരാറുണ്ട്. ഒന്നാമത്തെ കാരണം രക്ഷിതാക്കളുടെ അജ്ഞതയും പൊങ്ങച്ചവും അവകാശ ബോധമില്ലായ്മയുമാണ്. രണ്ടാമത്തെ കാരണം വാസ്തവത്തിൽ കേരളത്തിലെ പല രക്ഷിതാക്കൾക്കും ഇതല്ലാതെ വേറെ മാർഗ്ഗമില്ല എന്നതാണ്.\nസംസ്ഥാനത്തെ പൊതു വിദ്യാഭ്യാസ രംഗത്തിന്റെ നട്ടെല്ല് സർക്കാർ സ്‌കൂളുകളല്ല. ഏറ്റവുമധികം സ്‌കൂളുകളുള്ള എറണാകുളം ജില്ലയിൽ ഗവൺമെന്റ് ഹൈസ്‌കൂളുകളുടെ എണ്ണം വെറും എഴുപത്തിനാല് മാത്രമാണ്. എന്നാൽ സ്വകാര്യ എയ്ഡഡ് സ്‌കൂളുകൾ ഇതിന്റെ മൂന്നിരട്ടിയോളമുണ്ട്. ഇതിനു പുറമെയാണ് ഇപ്പോൾ കൂൺപോലെ മുളച്ചു പൊങ്ങുന്ന അൺ എയ്ഡഡ് സ്‌കൂളുകൾ.\nവാസ്തവത്തിൽ ഇന്ന് പല എയ്ഡഡ് സ്‌കൂളുകളും അടച്ചുപൂട്ടലിന്റെ വക്കിലാണ്. കേരളത്തിലെ 5,137 സ്‌കൂളുകൾ അൺഇക്കണോമിക് എന്ന് പ്രഖ്യാപിച്ച് അടച്ചു പൂട്ടാൻ കാത്തിരിക്കുകയാണ്. നഗരങ്ങളിലെ കണ്ണായ സ്ഥലങ്ങളിലാണ് മിക്ക എയ്ഡഡ് സ്‌കൂളുകളും സ്ഥിതി ചെയ്യുന്നത്. എയ്ഡഡ് സ്‌കൂളിനായി സർക്കാർ നല്കുന്ന നാമമാത്രമായ ഗ്രാൻഡിനേക്കാൾ സ്‌കൂളിരിക്കുന്ന സ്ഥലത്തിന്റെ വിപണി സാദ്ധ്യതകൾ ഇന്ന് മിക്ക സ്വകാര്യ സ്‌കൂൾ മാനേജ്‌മെന്റിനെയും പ്രലോഭിപ്പിക്കുന്നു.\nസ്‌കൂൾ അടച്ചുപൂട്ടി അവിടെ ഷോപ്പിംഗ് മാളോ തിയേറ്ററോ ഹോട്ടലോ പണിയുന്നതിനായി സ്‌കൂൾ നഷ്ടത്തിലാക്കി പൂട്ടിക്കാൻ പല മാനേജ്‌മെന്റുകളും ശ്രമിക്കുന്നു. മലാപ്പറമ്പിലും കിനാലൂരും ഒക്കെ നമ്മൾ ഇതിന്റെ മാതൃകകൾ കണ്ടതാണ്. വരും വർഷങ്ങളിൽ കൂടുതൽ സ്‌കൂളുകൾ ഈ മാതൃക പിന്തുടർന്നു രംഗത്ത് വരും.\nഈ ഒഴിവിലാണ് അൺ എയ്ഡഡ് സ്‌കൂളുകൾ തഴച്ചു വളരുന്നത്. കൊച്ചി നഗരത്തിൽ ജീവിക്കുന്ന ഒരു രക്ഷിതാവിനെ സംബന്ധിച്ച് തന്റെ വീടിനടുത്ത് ഒന്നോ രണ്ടോ സർക്കാർ സ്‌കൂൾ ആണുള്ളതെങ്കിൽ ഇരുപതോ ഇരുപത്തഞ്ചോ അൺ എയ്ഡഡ് സ്‌കൂളുകൾ ഉണ്ടാവും എന്നതാണ് സ്ഥിതി. സ്‌കൂൾ ബസും പകിട്ടുള്ള കെട്ടിടവും മറ്റു സൗകര്യങ്ങളും ഒക്കെ കാണിച്ച് ഈ സ്‌കൂളുകൾ രക്ഷിതാക്കളെ പ്രലോഭിപ്പിക്കുന്നു. മധ്യവർഗ്ഗ മലയാളിയുടെ പൊങ്ങച്ചം കൂടിയാവുമ്പോൾ ഈ സ്‌കൂളുകൾക്ക് കാര്യം എളുപ്പമാവുന്നു. ഉയർന്ന ഫീസ് വാങ്ങുന്നുവെന്നല്ലാതെ ഈ സ്‌കൂളുകളിലെ പഠന നിലവാരത്തിനു പ്രത്യേകിച്ച് മേന്മയൊന്നും ഇല്ലതാനും.\nശ്രീനിവാസനെപോലുള്ളവർ യഥാർത്ഥത്തിൽ ഇരകളാണ്. സൗജന്യവും സാർവത്രികവുമായ വിദ്യാഭ്യാസം ഒരു കുട്ടിയുടെ അവകാശമാണ് എന്ന് നിയമമുള്ള ഈ നാട്ടിൽ ഇയാൾ തന്റെ സമ്പാദ്യത്തിലെ സിംഹ ഭാഗവും മക്കളുടെ വിദ്യാഭ്യാസത്തിനു ചെലവാക്കുന്നു. ഇത്തരം സ്‌കൂളുകളെ നിയന്ത്രിക്കേണ്ടത് സർക്കാരാണ് എന്ന് ഇടപ്പള്ളി കാമ്പയിൻ സ്‌കൂളിനെതിരെ രക്ഷിതാക്കൾ നല്കിയ കേസിൽ വിധി പറഞ്ഞു കൊണ്ട് ബഹുമാനപ്പെട്ട ഹൈക്കോടതി വ്യക്തമാക്കിയതാണ്.\nമുണ്ടശേരിയുടെ വിദ്യാഭ്യാസ ബില്ല് മൂലം ഒരിക്കൽ കത്തിയെരിഞ്ഞതാണ് നമ്മുടെ നാട്. അതിനാൽ തന്നെ ശതകോടികളുടെ വ്യവസായം നടക്കുന്ന ഈ രംഗത്ത് നിയന്ത്രണങ്ങൾ ഏർപ്പെടുത്താൻ ജാതിമത താൽപര്യങ്ങൾക്ക് വഴങ്ങാത്ത, അസാമാന്യ ഇച്ഛശക്തിയുള്ള ഒരു ഭരണകൂടം ഇവിടെ ഉണ്ടാവേണ്ടിയിരിക്കുന്നു. അതുണ്ടാവും എന്ന് പ്രതീക്ഷിക്കുക മാത്രമാണ് ഒരു സാധാരണ പൗരന് തല്ക്കാലം ചെയ്യാൻ കഴിയുക.


കോഓർഡിനേറ്റർ, Author at TheMessiah\nHome » Archives for കോഓർഡിനേറ്റർ\nമുഹമ്മദ് നബി(സ) യുമായുള്ള വിവാഹം നടക്കുമ്പോൾ ആയിഷ(റ) യുടെ പ്രായം ആറ് ആയിരുന്നോ?\nഇസ്ലാമിക അധ്യാപനങ്ങൾ സുവ്യക്തമാണ്. ശാരീരികമായി പക്വത പ്രാപിച്ച പുരുഷനും സ്ത്രീയും തമ്മിൽ പരസ്പര സമ്മതത്തോടെ വിവാഹം കഴിക്കുന്നതിനെയാണ് ഇസ്ലാം അനുവദനീയമാക്കിയിട്ടുള്ളത്.\nContinue Readingമുഹമ്മദ് നബി(സ) യുമായുള്ള വിവാഹം നടക്കുമ്പോൾ ആയിഷ(റ) യുടെ പ്രായം ആറ് ആയിരുന്നോ?\nഅബ്ദുൽ ലത്തീഫ് സാഹിബ് ഒരു മാതൃക വിട്ടുകൊണ്ടാണ് പോയത്. അത് ജമാഅത്ത് അനുകരിക്കേണ്ടിയിരിക്കുന്നു. മൽഫൂസാത്ത്6: 224 വംശം ഹദ്റത്ത് ദാതാ ഗഞ്ച് ബഖ്ശ് (റഹ്) യുടെ വംശം. പാരമ്പര്യമായി ജന്മികളായ അദ്ദേഹത്തിന്റെ കുടുംബത്തെ സര്‍ക്കാരും ആദരിച്ചിരുന്നു. ശഹ്‌സാദ…\nContinue Readingശഹ്‌സാദ അബ്ദുൽ ലത്തീഫ് സാഹിബ് ശഹീദ് (റ)\nലോകത്തിലെ പ്രഥമ ദേവാലയം ഹദ്റത്ത് നബി തിരുമേനി(സ)യ്ക്ക് ഏകദേശം 2800 വർഷങ്ങൾക്ക് മുമ്പാണ് ഹദ്റത്ത് ഇബ്റാഹിം നബി(അ)ന്റെ കാലഘട്ടം. അദ്ദേഹം നൂഹ് (അ)ന്റെ സന്തതിപരമ്പരയിൽ പെട്ടയാളാണ്. സ്വദേശം ഇറാഖാണെങ്കിലും പിന്നീട് മിസ്റിലൂടെ അവസാനം തെക്കൻ പാലസ്തീനിൽ എത്തിച്ചേരുകയും അവിടെ വാസമുറപ്പിക്കുകയും ചെയ്തു.…


പ്രവാസികള്‍ക്ക് ഇലക്‌ട്രോണിക് പോസ്റ്റല് വോട്ട് ഏര്‍പ്പെടുത്താമെന്ന് കേന്ദ്ര തിരഞ്ഞെടുപ്പ് കമ്മീഷന് | Padayali\nDecember 02 08:26 2020 by Vadakkan\tPrint This Article\nന്യൂഡല്‍ഹി: പ്രവാസി ഇന്ത്യക്കാര്‍ക്ക് ഇലക്‌ട്രോണിക് പോസ്റ്റല് വോട്ട് സംവിധാനം ഏര്‍പ്പെടുത്താന് തയ്യാറാണെന്ന് കേന്ദ്ര തിരഞ്ഞെടുപ്പ് കമ്മീഷന് വ്യക്തമാക്കി. ഇക്കാര്യത്തില് തീരുമാനമെടുക്കാന് കമ്മീഷന് കേന്ദ്ര സര്‍ക്കാരിന്റെ അനുമതി തേടി.\nകേരളത്തിലടക്കം അടുത്ത വര്‍ഷം നടക്കാനിരിക്കുന്ന അഞ്ച് നിയമസ നിയമസഭാ തിരഞ്ഞെടുപ്പുകളില് പുതിയ സംവിധാനം ഏര്‍പ്പെടുത്താനാണ് ആലോചന. ഇതിന് സാങ്കേതികമായും ഭരണപരമായും സജ്ജമാണെന്ന് തിരഞ്ഞെടുപ്പ് കമ്മീഷന് കേന്ദ്ര നിയമമന്ത്രാലയത്തെ അറിയിച്ചു. ഇതിന്റെ പ്രായോഗിക വശങ്ങള് പരിശോധിച്ച് തീരുമാനമെടുക്കുമെന്ന് മുഖ്യതിരഞ്ഞെടുപ്പ് ഓഫീസര് ടിക്കാറാം മീണ അറിയിച്ചു.\nവോട്ട് ചെയ്യാന് ആഗ്രഹിക്കുന്ന പ്രവാസി ഇന്ത്യക്കാരന് തിരഞ്ഞെടുപ്പ് വിജ്ഞാപനം പുറത്തു വന്ന് അഞ്ച് ദിവസത്തിനുള്ളില് റിട്ടേണിങ് ഓഫീസറെ അറിയിക്കണം. തുടര്‍ന്ന് ബാലറ്റ് പേപ്പര് ഇമെയില് വഴി വോട്ടര്‍ക്ക് അയയ്ക്കും. ബാലറ്റ് പേപ്പറിന്റെ പ്രിന്റൗട്ട് എടുത്ത് വോട്ട് രേഖപ്പെടുത്തിയ ശേഷം താമസിക്കുന്ന രാജ്യത്തെ ഇന്ത്യന് സ്ഥാനപതി കാര്യാലയത്തിന്റെ സാക്ഷ്യ പത്രത്തോടൊപ്പം തിരികെ അയയ്ക്കാം.\nപോസ്റ്റല് വോട്ടുകള് അതത് മണ്ഡലത്തില് കൃത്യമായി എത്തുന്നന്നതിന്റെ ഉത്തരവാദിത്വം ചീഫ് ഇലക്ടറല് ഓഫീസര്‍മാര്‍ക്കായിരിക്കും. ഇലക്‌ട്രോണിക് പോസ്റ്റല് വോട്ട് ചെയ്യാനുള്ള മാര്‍ഗരേഖ തിരഞ്ഞെടുപ്പ് കമ്മീഷന് നിയമമന്ത്രാലയത്തെ അറിയിച്ചിട്ടുണ്ട്.\nനിലവില് പോസ്റ്റല് വോട്ട് സര്‍വീസ് വോട്ടര്‍മാര്‍ക്ക് മാത്രമേയുളളൂ. ഇത് പ്രവാസി ഇന്ത്യക്കാര്‍ക്കും ബാധകമാക്കണമെങ്കില് കേന്ദ്ര സര്‍ക്കാര് 1961ലെ തിരഞ്ഞെടുപ്പ് നടത്തിപ്പ് ചട്ടത്തില് ഭേദഗതി കൊണ്ടു വരണം. ഇതിന് പാര്‍ലമെന്റിന്റെ അംഗീകാരം ആവശ്യമില്ല. 2014ല് വ്യവസായിയും മലയാളിയുമായ ഡോ ഷംസീര് വയലില് സുപ്രീം കോടതിയില് സമര്‍പ്പിച്ച പൊതു താത്പര്യ ഹര്‍ജി ആണ് പ്രവാസി വോട്ട് യാഥാര്‍ത്ഥ്യമാക്കുന്നതില് നിര്‍ണായക പങ്ക് വഹിച്ചത്.\nകേരളത്തില് ഏഴുപേര്‍ക്ക് കൂടി കോവിഡ്; നാലുപേര് രോഗമുക്തരായി 0\nആറാം ക്ലാസ് വിദ്യാര്‍ത്ഥിനി തൂങ്ങി മരിച്ച നിലയില്; മരണത്തില് ദുരൂഹത 0\nകുട്ടികളെ തനിച്ചാക്കുന്നവരെ ശിക്ഷിക്കാനായി നിയമം വരുന്നു 0


ബസ് യാത്രാ നിരക്ക് കുത്തനെ ഉയര്‍ത്തി; തമിഴ്നാട് സര്‍ക്കാറിനെതിരെ പ്രതിപക്ഷം ശക്തമായ സമരത്തിലേക്ക് | Gramajyothi News\nബസ് യാത്രാ നിരക്ക് കുത്തനെ ഉയര്‍ത്തി; തമിഴ്നാട് സര്‍ക്കാറിനെതിരെ പ്രതിപക്ഷം ശക്തമായ സമരത്തിലേക്ക്\nJanuary 27, 2018 2:46 pm Published by : Web Desk\nചെന്നൈ: ബസ് യാത്രാ നിരക്ക് കുത്തനെ ഉയര്‍ത്തിയ തമിഴ്നാട് സര്‍ക്കാരിനെ നടപടിക്കെതിരെ പ്രതിപക്ഷ കക്ഷികള് പ്രക്ഷോഭത്തിന്. നിരക്ക് വര്‍ധിപ്പിച്ച മുഖ്യമന്ത്രി കെ.പളനിസാമിക്ക് അധികാരത്തില് തുടരാന് അവകാശമില്ലെന്നും രാജിവച്ച് വീട്ടില് പോകണമെന്നും ഡി.എം.കെ വര്‍ക്കിംഗ് പ്രസിഡന്റ് എം.കെ സ്റ്റാലിന് ആവശ്യപ്പെട്ടു. പ്രതിപക്ഷം ഇന്നു മുതല് ശക്തമായ സമരത്തിന് ഒരുങ്ങുകയാണ്.\nബസ് ചാര്‍ജ് ഒരിക്കല് വര്‍ധിപ്പിച്ചാല് അത് കുറയ്ക്കാന് കഴിയില്ല. അതിനാല് ജനവിരുദ്ധ നയം സ്വീകരിച്ച മുഖ്യമന്ത്രി രാജിവയ്ക്കുകയാണ് വേണ്ടതെന്ന് സ്റ്റാലിന് ആവശ്യപ്പെട്ടു. സര്‍ക്കാര് നടപടി ‘സാഡിസ്റ്റ്’ ആണെന്നും സ്റ്റാലിന് കുറ്റപ്പെടുത്തി.\nകഴിഞ്ഞയാഴ്ചയാണ് സംസ്ഥാനത്തെ സര്‍ക്കാര്-സ്വകാര്യ ബസ് നിരക്ക് വര്‍ധിപ്പിച്ച സര്‍ക്കാര് ഉത്തരവിറക്കിയത്. 20 ശതമാനം മുതല് 54% ശതമാനം വരെ നിരക്ക് വര്‍ധനവാണ് ഉണ്ടായത്. ആറു വര്‍ഷത്തേക്കാണ് നിരക്ക് വര്‍ധന.\nപുതിയ നിരക്ക് പ്രകാരം പത്തു കിലോമീറ്റര് വരെയുള്ള മിനിമം യാത്രയ്ക്ക് ഉണ്ടായിരുന്ന കൂലി അഞ്ച് രൂപയില് നിന്ന് ആറു രൂപയായി വര്‍ധിപ്പിച്ചു. (20% വര്‍ധനവ്). 30 കിലോമീറ്റര് യാത്രയ്ക്ക് ഈടാക്കിയിരുന്ന 33 രൂപ നിരക്ക് 51 രൂപയായാണ് വര്‍ധിപ്പിച്ചത്. 54.54% വര്‍ധനവാണ് വന്നത്. ഇതുവഴി 3,600 കോടി രൂപയുടെ അധിക വരുമാനമാണ് ബസ് ഉടമകള്‍ക്ക് ലഭിക്കുക. നിരക്ക് വര്‍ധന ആവശ്യപ്പെട്ട് സ്വകാര്യ ബസുകള് അനിശ്ചിതകാല സമരത്തിലായിരുന്നു.


സിൽവർ ലൈനിന് ചെലവ് കൂടില്ല ; നിതി ആയോഗ് ചോദ്യം ഉന്നയിക്കുന്നത് സ്വാഭാവികമാണെന്നും മറുപടി നൽകിയെന്നും കെ റെയിൽ അധികൃതർ | Kerala | Deshabhimani | Saturday Nov 28, 2020\nസംസ്ഥാന സർക്കാരിന്റെ സിൽവർലൈൻ അർധ അതിവേഗ റെയിൽപാതയുടെ ചെലവ് സംബന്ധിച്ച നിതി ആയോഗിന്റെ നിരീക്ഷണത്തിന് കെ റെയിൽ മറുപടി നൽകി. രൂപരേഖ പ്രകാരം പദ്ധതി ചെലവ് 65000 കോടി രൂപയാണ്. പദ്ധതി ഉടൻ ആരംഭിച്ച് അഞ്ച് വർഷംകൊണ്ട് പൂർത്തികരിച്ചാൽ ചെലവിൽ മാറ്റം വരില്ല. നിർമാണച്ചെലവ് കിലോമീറ്ററിന് 120 കോടി രൂപ എന്ന രൂപരേഖയിലെ വിലയിരുത്തൽ മറ്റു പദ്ധതികളെ അപേക്ഷിച്ചു കുറവാണെന്നാണ് നിതി ആയോഗ് ചൂണ്ടിക്കാട്ടിയത്. സിൽവർ ലൈൻ പദ്ധതിയെ ഡൽഹി– മീററ്റ് റാപ്പിഡ് റെയിൽ ട്രാൻസിറ്റ് പദ്ധതിയുമായാണ് നീതി ആയോഗ് താരതമ്യപ്പെടുത്തിയത്. അതിന്റെ ചെലവ് കിലോമീറ്ററിന് 370 കോടിയാണ്. എന്നാൽ സിൽവർ ലൈൻ ഹൈസ്‌പീഡ് പദ്ധതിയല്ല. അർധ അതിവേഗ പദ്ധതിയാണ്. ആകാശ പാത നഗരങ്ങളിൽ മാത്രമാണ്.\nഭൂമി ഏറ്റെടുക്കാനുള്ള ചെലവ് കുറച്ചു കാണിച്ചെന്ന നിരീക്ഷണത്തിനും അടിസ്ഥാനമില്ല. ദേശീയപാത വികസനവുമായാണ് ഇതിനെ നിതി ആയോഗ് താരതമ്യം ചെയ്‌തത്. പക്ഷേ മറ്റു പദ്ധതികൾക്കെന്നപോലെ സിൽവർ ലൈനിന് വൻതോതിൽ ഭൂമി ഏറ്റെടുക്കേണ്ട. സ്ഥലമെടുപ്പ് ഒഴിവാക്കാനും ചെലവു കുറയ്‌ക്കാനുമാണ് നഗരങ്ങളിൽ ആകാശപാതയായി ആസൂത്രണം ചെയ്‌തത്. തൃശൂർ മുതൽ കാസർകോട് വരെ നിലവിലുള്ള റെയിൽ പാതയ്‌ക്ക് സമാന്തരമായിട്ടാണ് സിൽവർ ലൈൻ പാത. ഇതിലൂടെ നിർമാണചെലവ് കുറയ്‌ക്കാനും ഭൂമി ഏറ്റെടുക്കൽ ബാധ്യത ലഘൂകരിക്കാനും സാധിക്കും.\nപദ്ധതി റിപ്പോർട്ട് സമർപ്പിച്ചുകഴിഞ്ഞാൽ നിതി ആയോഗ് അത് നിരീക്ഷണം നടത്തുകയും ചോദ്യങ്ങൾ ഉന്നയിക്കുന്നതും സ്വാഭാവികമാണെന്നും നിരീക്ഷണങ്ങൾക്ക് മറുപടി നൽകിയിട്ടുണ്ടെന്നും കെ റെയിൽ അധികൃതർ പറഞ്ഞു. പദ്ധതി പൂർണമായും ഹരിത ചട്ടം പാലിച്ചായിരിക്കും.\nനാലുമണിക്കൂറിൽ തിരുവനന്തപുരത്തുനിന്ന് കാസർകോടുവരെ യാത്ര ചെയ്യാവുന്ന പദ്ധതിക്ക് സൗരോർജമാണ് ഉപയോഗിക്കുക. പാതയിലുടനീളവും സ്റ്റേഷനടക്കമുള്ള കെട്ടിടങ്ങളിലും സോളാർ പാനൽ സജ്ജീകരിക്കും.\nsilver line semi highspeed rail\nഅതിവേഗ റെയിൽ പാത: നെൽപ്പാടങ്ങളിൽ ആകാശപാത പരിഗണിക്കും\nഅലൈൻമെന്റിന്റെ പേരിൽ വിവാദമുണ്ടാക്കാൻ മനോരമ ; അർധ അതിവേഗ റെയിൽ വൈകിപ്പിക്കാൻ നീക്കം


ഓരോ വർഷവും അങ്ങാടിക്കുരുവികളുടെ എണ്ണം കുറയുയുന്നു; കാരണക്കാർ നാം തന്നെ! | Where have the sparrows gone?\nഓരോ വർഷവും അങ്ങാടിക്കുരുവികളുടെ എണ്ണം കുറയുന്നു; കാരണക്കാർ നാം തന്നെ!\nമനോരമ ലേഖകൻ March 20, 2019 11:41 AM IST\nനാഗരികവൽക്കരണത്തിനൊപ്പമാണ് അങ്ങാടിക്കുരുവികളുടെയും വളർച്ച.\nമനുഷ്യർക്കൊപ്പം വളർന്നുവന്ന അങ്ങാടിക്കുരുവികളെ നാം തന്നെയാണ് ഇല്ലാതാക്കുന്നതും.\nലോകത്തിൽ ഏറ്റവുമധികം പ്രദേശങ്ങളിൽ കാണപ്പെടുന്ന പക്ഷിയെന്ന വിശേഷണം ഒരുപക്ഷേ അങ്ങാടിക്കുരുവിക്കായിരിക്കും. ലോകമെമ്പാടും തങ്ങളുടെ കോളനികൾ സ്ഥാപിക്കാനായി പടയ്ക്കു പുറപ്പെട്ട യൂറോപ്യന്മാർക്കൊപ്പമായിരുന്നു അങ്ങാടിക്കുരുവികളുടെയും യാത്ര. എത്തിപ്പെട്ടയിടങ്ങളിലെല്ലാം അവ വളർന്നു പെരുകി. ഇന്ന് ഇന്ത്യ, വടക്കേഅമേരിക്ക, ഓസ്ട്രേലിയ, ന്യൂസീലൻഡ്, യുറോപ്പ് തുടങ്ങി ഭൂമിയിലെ മൂന്നിൽ രണ്ടു ഭാഗങ്ങളിലും അങ്ങാടിക്കുരുവികളുടെ സാന്നിധ്യമുണ്ട്.\n∙ ചൈന, ഇൻഡോചൈന, ജപ്പാൻ, സൈബീരിയയിലെയും ഓസ്ട്രേലിയയിലെയും ചില ഭാഗങ്ങൾ, ആഫ്രിക്കൻ ഉഷ്ണമേഖല, തെക്കേഅമേരിക്കയുടെ വടക്കൻ ഭാഗങ്ങൾ തുടങ്ങിയ പ്രദേശങ്ങളിൽ അങ്ങാടിക്കുരുവികളില്ല.\n∙ നാഗരികവത്കരണത്തിനൊപ്പമാണ് അങ്ങാടിക്കുരുവികളുടെയും വളർച്ച. മെഡിറ്ററേനിയൻ മേഖലയിലാണ് ഇവയുടെ ഉത്പത്തിയെന്നാണു കരുതുന്നത്. വൻകരകളും വൻദ്വീപുകളും കീഴടക്കി മുന്നേറിയ സംഘങ്ങൾക്കും കച്ചവടക്കാർക്കുമൊപ്പം ഈ കുഞ്ഞിക്കിളികളും കൂട്ടൂകൂടി. അവയ്ക്ക് ആവശ്യമുള്ള ഭക്ഷ്യധാന്യങ്ങൾ സുലഭമായി ലഭിച്ചു. ഏതു കാലാവസ്ഥയിലും ജീവിക്കാമെന്നു കൂടിയായതോടെ ലോകത്ത് ഏറ്റവുമധികം കൃത്യമായി വിതരണം ചെയ്യപ്പെട്ട പക്ഷിയായി അങ്ങാടിക്കുരുവി. ഒരുദാഹരണം നോക്കാം: 200 വർഷം മുൻപ് വടക്കേ അമേരിക്കൻ ഭൂഖണ്ഡത്തിൽ ഒരൊറ്റ പ്രദേശത്തും അങ്ങാടിക്കുരുവികളുണ്ടായിരുന്നില്ല. എന്നാൽ ഇന്ന് ആ ഭൂഖണ്ഡത്തിലാകെ അനൗദ്യോഗിക കണക്കുപ്രകാരം 15 കോടിയോളം വരും കുരുവികളുടെ എണ്ണം!\n∙ താമസിക്കാനുള്ള കൂട് ഉൾപ്പെടെ മനുഷ്യന്റെ പ്രവർത്തനങ്ങളോട് ചേർന്നാണ് അങ്ങാടിക്കുരുവികൾ തയാറാക്കിയെടുത്തത്. കൊടുംകാടുകളിലോ പുൽപ്രദേശങ്ങളിലോ മരുഭൂമികളിലോ, മരങ്ങൾ തിങ്ങിനിറഞ്ഞയിടങ്ങളിലോ ഒന്നും അങ്ങാടിക്കുരുവികളെ കാണാനാകില്ല. പകരം ഫാമുകളിലും വീടുകളിലും ഇലക്ട്രിക് പോസ്റ്റുകളിലും പാർക്കുകളിലുമൊക്കെയായി നഗരപ്രദേശങ്ങളാണ് ഇഷ്ടയിടം.\n∙ അങ്ങാടിക്കുരുവി തങ്ങളുടെ വീട്ടിൽ കൂട് കൂട്ടുന്നത് ഭാഗ്യമാണെന്നാണ് തെക്കേ ഇന്ത്യയിലെ ചിലയിടങ്ങളിൽ ജനം കരുതിയിരുന്നത്. മുൻകാലങ്ങളിൽ നഗരങ്ങളിലും ഗ്രാമപ്രദേശങ്ങളിലുമുള്ള വീടുകളിലും ചന്തകളിലും ഇവ സുലഭമായിരുന്നു. ‘വീട്ടിൽ താമസിക്കുന്നത്’ എന്ന് ലാറ്റിൻ ഭാഷയിൽ അർഥം വരുന്ന domesticus എന്ന പേര് അങ്ങാടിക്കുരുവിയുടെ ശാസ്ത്രനാമ(Passer domesticus)ത്തോടൊപ്പം ചേർന്നതും അങ്ങനെയാണ്.\n∙ നെല്ലും വിത്തുകളും അടുക്കളയിൽ നിന്നു തള്ളുന്ന ഭക്ഷ്യമാലിന്യങ്ങളും ചന്തയിൽ ചിതറിക്കിടക്കുന്ന ഗോതമ്പും അരിയുമൊക്കെയായി എന്തും കഴിക്കും അങ്ങാടിക്കുരുവികൾ. പക്ഷേ മുട്ടവിരിഞ്ഞുവരുന്ന കുഞ്ഞുകുരുവികൾക്ക് പ്രധാന ഭക്ഷണമായി നൽകുക പുൽച്ചാടിയും ശലഭപ്പുഴുവും പോലുള്ള പ്രാണികളാണ്.\n∙ ഇംഗ്ലണ്ടിലെ കൽക്കരിഖനികളിലൊന്നിൽ, ഭൂനിരപ്പിൽ നിന്ന് 2100 അടി താഴെ, അങ്ങാടിക്കുരുവികൾ കൂടുകൂട്ടിയിരുന്നതായി റിപ്പോർട്ടുകൾ വന്നിട്ടുണ്ട്. ആദ്യം രണ്ടെണ്ണമായിരുന്നു, പിന്നെ മൂന്നായി. അവയ്ക്ക് ഖനിത്തൊഴിലാളികളാണ് ഭക്ഷണം നൽകിയത്. അങ്ങനെ അവിടെ മൂന്നു വർഷവും ജീവിച്ചു. അങ്ങാടിക്കുരുവികളുടെ ശരാശരി ആയുർദൈർഘ്യവും മൂന്നു വർഷമാണ്.\n∙ 16 സെന്റിമീറ്ററാണ് അങ്ങാടിക്കുരുവികളുടെ ശരാശരി നീളം, 24–39.5 ഗ്രാം ഭാരവും! ചുറ്റിലും നോക്കിയാൽ നമ്മുടെ തൊട്ടടുത്തു വരെ കാണാമെങ്കിലും ഇവയെ പിടികൂടാൻ അൽപം ബുദ്ധിമുട്ടാണ്. നിലത്തുകൂടെ നടക്കുകയല്ല മറിച്ച് പെട്ടെന്നു ചാടുകയാണ് അങ്ങാടിക്കുരുവികളുടെ പതിവ്. ചാടിച്ചാടി പോകാതെ നടന്നു പോകുന്നവയെ കാണുകയാണെങ്കിൽ ഉറപ്പിക്കാം അവയ്ക്ക് വയസ്സായെന്ന്. നിലനിൽപ് ഭീഷണിയാണെന്നു കണ്ടാൽ വെള്ളത്തിനടിയിലൂടെ നീന്താനുള്ള കഴിവു വരെയുണ്ട് അങ്ങാടിക്കുരുവികൾക്ക്!\n∙ 13 വർഷം വരെ ഒരു അങ്ങാടിക്കുരുവി ജീവിച്ചിരുന്നതായി കണ്ടെത്തിയിട്ടുണ്ട്. ഒരു വയസ്സാകും മുൻപ് ഇവ ചത്തുപോകാനുള്ള സാധ്യതയും ഏറെയാണ്. അതിനിടെ രക്ഷപ്പെടാനുള്ള സാധ്യത 25 ശതമാനത്തിൽ താഴെയും! ഓരോ വർഷവും പ്രായപൂർത്തിയായ അങ്ങാടിക്കുരുവികളിൽ 40 ശതമാനത്തിലേറെയും ചത്തുപോകുന്നുവെന്നാണ് കണക്ക്.\nമനുഷ്യർക്കൊപ്പം വളർന്നുവന്ന അങ്ങാടിക്കുരുവികളെ അവസാനം നാം തന്നെയാണ് ഇല്ലാതാക്കുന്നത്. കൂട് വയ്ക്കാനുള്ള ഇടംപോലും കൊടുക്കാതെ നമ്മുടെ കെട്ടിട നിർമാണ രീതി മാറി. വെള്ളം കുടിക്കാൻ ചെറു കുളങ്ങൾ പോലുമില്ലാതാക്കി. പാർക്കുകളിൽ മരങ്ങൾക്കു പകരം കുറ്റിച്ചെടികളായി. ചെടികളിൽ വ്യാപകമായി കീടനാശിനി പ്രയോഗം വന്നതോടെ പ്രാണികളെയും കിട്ടാതാക്കി. ഭക്ഷ്യവസ്തുക്കളെല്ലാം പ്ലാസ്റ്റിക്കിൽ പൊതിഞ്ഞുകെട്ടി സൂക്ഷിക്കാൻ തുടങ്ങി. വലിച്ചെറിയുമ്പോൾ പോലും അത് ‘ഭദ്രമായി’ പ്ലാസ്റ്റിക്കിൽ പൊതിയുന്നു. മനുഷ്യൻ ജീവിതശൈലി മാറ്റിയതോടെ പിടിച്ചുനിൽക്കാനാകാതെ അങ്ങാടിക്കുരുവികളും തളർന്നു തുടങ്ങി. വേൾഡ് വൈൽഡ്‌ലൈഫ് ഫണ്ടിന്റെ റിപ്പോർട്ടു പ്രകാരം വംശനാശഭീഷണി നേരിടുന്ന പക്ഷികളുടെ പട്ടികയിൽ നിലവിൽ Least Concern വിഭാഗത്തിൽ ഈ കുഞ്ഞൻകുരുവികളുമുണ്ട്. പക്ഷേ ഓരോ വർഷവും അങ്ങാടിക്കുരുവികളുടെ എണ്ണം കുറയുകയാണെന്നാണ് ഇവിടെ കേരളത്തിൽ നിന്നുപോലുമുള്ള റിപ്പോർട്ട്.


ഒരു കുറ്റവുമില്ലാതെ രണ്ട് മുന് മുഖ്യമന്ത്രിമാര് തടവിലായിട്ട് ആറു മാസം പിന്നിടുന്നു, ഇന്ത്യയിപ്പോഴും ജനാധിപത്യ രാജ്യമാണോ?- പ്രിയങ്കാ ഗാന്ധി • Suprabhaatham\nFebruary 5, 2020 | 4:08 pm IST\njammu kashmiromar abdullapriyanka gandhi\nന്യൂഡല്‍ഹി: ജമ്മു കശ്മീര് വിഷയത്തില് കേന്ദ്ര സര്‍ക്കാരിനെതിരെ കടുത്ത വിമര്‍ശനവുമായി കോണ്‍ഗ്രസ് ജനറല് സെക്രട്ടറി പ്രിയങ്കാ ഗാന്ധി. ജമ്മു കശ്മീരിലെ രണ്ട് മുന് മുഖ്യമന്ത്രിമാരെ ഒരു കുറ്റവുമില്ലാതെ തടങ്കലിലാക്കിയിട്ട് ആറു മാസം പിന്നിടുന്നുവെന്നും ഇന്ത്യയിപ്പോഴും ജനാധിപത്യ രാജ്യമാണോയെന്നും പ്രിയങ്ക ചോദിച്ചു.\nജമ്മു കശ്മീരില് രണ്ടു മുന് മുഖ്യമന്ത്രിമാരെ യാതൊരു കുറ്റവും ചുമത്താതെ തടങ്കലാക്കിയിട്ടും ദശലക്ഷക്കണക്കിന് ആളുകളെ ബന്ദികളാക്കിയിട്ടും ആറുമാസമായിരിക്കുന്നു. ഇത് എത്രകാലം നീളുമെന്ന് ആറുമാസം മുന്‍പ് നാം ചോദിച്ചിരുന്നു. ഇപ്പോള് നാം ചോദിക്കുന്നതു നമുക്ക് ഇപ്പോഴും ഒരു ജനാധിപത്യമുണ്ടോ ഇല്ലയോ എന്നാണ്- പ്രിയങ്ക ഗാന്ധി ട്വീറ്റ് ചെയ്തു.\nഓഗസ്റ്റ് അഞ്ചിന് ഭരണഘടനയിലെ ആര്‍ട്ടിക്കിള് 370 നിയമം കേന്ദ്രം റദ്ദാക്കുകയും ജമ്മു കശ്മീര് സംസ്ഥാനത്തെ രണ്ട് കേന്ദ്രഭരണ പ്രദേശങ്ങളായി വിഭജിക്കുകയും ചെയ്തതിനെത്തുടര്‍ന്ന് കശ്മീരിലെ രാഷ്ട്രീയക്കാര്, സാമൂഹിക പ്രവര്‍ത്തകര്, അഭിഭാഷകര്, വ്യവസായികള് തുടങ്ങിയവര് വീട്ടു തടങ്കലിലാണ്. ചില പ്രാദേശിക രാഷ്ട്രീയക്കാരെ മോചിപ്പിച്ചപ്പോള് മുന് മുഖ്യമന്ത്രിമാരായ ഉമര് അബ്ദുല്ല, ഫാറൂഖ് അബ്ദുല്ല, മെഹബൂബ മുഫ്തി എന്നിവര് ഇപ്പോഴും തടങ്കലിലാണ്. ജനുവരി 15 ന് ഉമര് അബ്ദുല്ലയെ ഹരി നിവാസില് നിന്ന് ഔദ്യോഗിക വസതിക്ക് സമീപമുള്ള ഒരു വീട്ടിലേക്ക് മാറ്റി.\nRead more at: പുറംലോകവുമായി ബന്ധമില്ലാതെ 173 ദിവസങ്ങള്: ഉമര് അബ്ദുല്ലയുടെ കോലം പറയും കശ്മീരിന്റെ അവസ്ഥ\nതാടി വടിക്കാതെ നീട്ടിവളര്‍ത്തിയ ഉമര് അബ്ദുല്ലയുടെ ചിത്രം കഴിഞ്ഞമാസം പുറത്തുവന്നിരുന്നു. കണ്ടാല് തിരിച്ചറിയാത്ത രൂപത്തിലായിരുന്നു ചിത്രം. ഇത് കണ്ട് മമത ബാനര്‍ജി ഉള്‍പ്പെടെയുള്ള നേതാക്കള് ഉമര് അബ്ദുല്ലയെ കണ്ടിട്ട് മനസിലായില്ലെന്ന് പറയുകയും കേന്ദ്ര സര്‍ക്കാരിനെ വിമര്‍ശിക്കുകയും ചെയ്തിരുന്നു.\nഅതേസമയം നിരവധി ബിജെപി നേതാക്കള് ഉമര് അബ്ദുല്ലയെ പരിഹസിച്ചിരുന്നു. കേന്ദ്രസര്‍ക്കാര് ആര്‍ട്ടിക്കിള് 370 മാത്രമാണ് എടുത്തു കളഞ്ഞതെന്നും ഷേവ് ചെയ്യുന്നതിന് അനുമതി നിഷേധിച്ചിട്ടില്ലെന്നുമായിരുന്നു പരിഹാസം. ബി.ജെ.പിയുടെ തമിഴ്‌നാട് യൂണിറ്റ് ഉമറിന് ആമസോണില് ഷേവിങ് സെറ്റ് ഓര്‍ഡര് ചെയ്തതിന്റെ സ്‌ക്രീന് ഷോട്ട് ട്വീറ്റ് ചെയ്തത് ഏറെ വിമര്‍ശനങ്ങള്‍ക്ക് വിധേയമായിരുന്നു.


വേലുത്തമ്പിയും പാലിയത്തച്ചനും ഇംഗ്ലീഷുകാര്‍ക്ക് എതിരെ\nമലബാറില് പഴശ്ശിസമരത്തിനുശേഷം ഇംഗ്ലീഷുകാര്‍ക്ക് നേരിടേണ്ടിവന്ന കലാപം തിരുവിതാംകൂര് ദളവ വേലുത്തമ്പിയില് നിന്നും കൊച്ചി പ്രധാനമന്ത്രി പാലിയത്തച്ചനില് നിന്നുമായിരുന്നു. തിരുവിതാംകൂറില് കാര്‍ത്തികതിരുനാള് (ധര്‍മ്മരാജാവ്) അന്തരിച്ചതിനെ തുടര്‍ന്ന് ഭരണത്തിലെത്തിയ ബാലരാമവര്‍മയുടെ ഭരണം തുടരുകയായിരുന്നു. ദുര്‍ബലനായ അദ്ദേഹത്തിന്റെ ഭരണം ഉപജാപസംഘത്തിന്റെ പിടിയിലമരുന്നു. ജയന്തന് ശങ്കരന് നമ്പൂതിരി, ശങ്കരനാരായണന് ചെട്ടി, മാത്തുതരകന് എന്നിവരുടെ പിടിയിലമരുന്ന ഭരണകൂടത്തിന്റെ നികുതിപിരിവും അഴിമതിയും കൊണ്ട് ജനം വീര്‍പ്പുമുട്ടി. ഇതേത്തുടര്‍ന്ന് ഉയര്‍ന്ന ജനരോഷത്തിന് നേതൃത്വം കൊടുത്തതാണ് വേലുത്തമ്പി എന്ന തലക്കുളത്തെ കാര്യക്കാരന്റെ രാഷ്ട്രീയ ഉയര്‍ച്ചയുടെ തുടക്കം. ആദ്യം മുതുകുമടിശീല സര്‍വാധികാര്യക്കാര് (വാണിജ്യമന്ത്രി)യായും പിന്നീട് (1800) ദളവ (പ്രധാനമന്ത്രി) ആയും വേലുത്തമ്പി ഉയര്‍ന്നു. സത്യസന്ധവും നിഷ്പക്ഷവുമായ ഭരണം നടത്തുകയും, പുതിയ പരിഷ്കാരങ്ങള്‍ക്ക് നേതൃത്വം കൊടുക്കുകയും ചെയ്ത വേലുത്തമ്പി റസിഡന്‍റ് മെക്കാളയുമായി കപ്പകുടിശ്ശികയുടെ പേരില് ഇടഞ്ഞു. ക്രമേണ അവര് തമ്മില് അകന്നു. ഇംഗ്ലീഷ് ഈസ്റ്റ് ഇന്ത്യാ കമ്പനി കേരളം മുഴുവന് കൊള്ളയടിക്കുകയാണെന്ന് ദളവയ്ക്ക് മനസ്സിലായി. അവരോട് അദ്ദേഹം കലാപം തുടങ്ങി. കൊച്ചി പ്രധാനമന്ത്രി പാലിയത്തച്ചനും ഇതേ ചിന്താഗതിക്കാരനായിരുന്നു. രണ്ടു രാജ്യങ്ങളിലെയും സംയുക്ത സൈന്യം 1808 ഡിസംബര് 18ന് കൊച്ചിയിലെ ബോള്‍ഗാട്ടി കൊട്ടാരത്തിലുണ്ടായിരുന്ന ഇംഗ്ലീഷ് റസിഡന്‍റ് മെക്കാളെയെ ആക്രമിച്ചുവെങ്കിലും അദ്ദേഹം രക്ഷപ്പെട്ടു. 1809 ജനുവരി 11ന് വേലുത്തമ്പി ദളവ കുണ്ടറയില് നടത്തിയ വിളംബരം കേട്ട് ജനം ഇളകിമറിഞ്ഞു. മലബാറില് നിന്നും മദ്രാസില് നിന്നും തിരുവിതാംകൂറിലേക്ക് ഇരച്ചുകയറിയ ഇംഗ്ലീഷ് പട്ടാളത്തിനു മുമ്പില് പാലിയത്തച്ചനും വേലുത്തമ്പിയ്ക്കും പിടിച്ചുനില്‍ക്കാന് കഴിഞ്ഞില്ല.\nപാലിയത്തച്ചനെ ഇംഗ്ലീഷ് പട്ടാളം പിടികൂടി. മണ്ണടി ക്ഷേത്രത്തില് കഴിഞ്ഞിരുന്ന വേലുത്തമ്പിയെ ഇംഗ്ലീഷ് സൈന്യം വളഞ്ഞു. ശത്രുക്കളുടെ കൈയില്‍പ്പെടാതിരിക്കാന് തമ്പി ആത്മഹത്യ ചെയ്തു. തമ്പിയുടെ മൃതദേഹം പിന്നീട് തിരുവനന്തപുരത്ത് കൊണ്ടുവന്ന് നാടുനീളെ പ്രദര്‍ശിപ്പിച്ചശേഷം ഇംഗ്ലീഷുകാര് കണ്ണംമൂല കുന്നില് "തൂക്കിലിട്ടത്" വിവാദമായി.\nഇതേത്തുടര്‍ന്ന് ഗവര്‍ണ്ണര് ജനറല് റസിഡന്‍റ് മെക്കാളയോട് സമാധാനം ചോദിച്ചു. എന്നാല് വേലുത്തമ്പിയുടെ ബന്ധുകൂടിയായ പുതിയ ദിവാന് ഇമ്മിണിത്തമ്പിയാണ് എല്ലാം ചെയ്തതെന്ന് റസിഡന്‍റ് മറുപടി നല്‍കി.\nഈ സംഭവത്തോടെ കൊച്ചിയിലും, തിരുവിതാംകൂറിലും ഈസ്റ്റ് ഇന്ത്യാ കമ്പനി പിടിമുറുക്കി. രണ്ടുസ്ഥലത്തെയും സൈന്യം പിരിച്ചുവിട്ടു. രണ്ടുസ്ഥലത്തും രാജാക്കന്മാര് സിംഹാസനത്തിലുള്ളത് പേരിനു മാത്രമായി. റസിഡന്‍റിന്റെ അനുമതി ഇല്ലാതെ അവര്‍ക്ക് ഒന്നും ചെയ്യാന് പറ്റാതെയായി.


റെയില്‍വേയ്ക്ക് 1.58 ലക്ഷം കോടി; അഞ്ചുവര്‍ഷം കൊണ്ട് ആഗോളനിലവാരത്തിലെത്തിയെന്നും മന്ത്രി | union budgt 2019 1.58 lakh crore for Railways – News18 Malayalam\nറെയില്‍വേയ്ക്ക് 1.58 ലക്ഷം കോടി; അഞ്ചുവര്‍ഷം കൊണ്ട് ആഗോള നിലവാരത്തിലെത്തിയെന്നും മന്ത്രി\nUnion Budget 2019: എല്ലാ ആളില്ലാ ലെവല്‍ക്രോസുകളും ബ്രോഡ്വേജ് പാതയില് നിന്നു നീക്കി\nന്യൂഡല്‍ഹി: പിയുഷ് ഗോയലിന്റെ 2019 ലെ കേന്ദ്ര ബജറ്റില് റെയില്‍വേയ്ക്ക് നീക്കിവെച്ചത് 1.58 ലക്ഷം കോടി രൂപ. ബജറ്റവതരണത്തില് കേന്ദ്രമന്ത്രി പിയൂഷ് ഗോയലാണ് റെയില്‍വേയ്ക്ക നീക്കിവെച്ച തുക വെളിപ്പെടുത്തിയത്. അഞ്ചുവര്‍ഷം കൊണ്ട് ആഗോളനിലവാരത്തിലെത്തിയെന്നും മന്ത്രി പറഞ്ഞു. എല്ലാ ആളില്ലാ ലെവല്‍ക്രോസുകളും ബ്രോഡ്വേജ് പാതയില് നിന്നു നീക്കിയതായും അദ്ദേഹം സഭയെ അറിയിച്ചു.\n2017 മുതല് റെയില് ബജറ്റും യൂണിയന് ബജറ്റും കേന്ദ്രസര്‍ക്കാര് ഒരുമിച്ചാണ് അവതരിപ്പിക്കുന്നത്. വിവിധ ക്ഷേമ പെന്‍ഷനുകളും പദ്ധതികളും പിയുഷ് ഗോയല് കേന്ദ്ര ബജറ്റില് പ്രഖ്യാപിച്ചിട്ടുണ്ട്. പ്രവാസികള്‍ക്കായും പുതിയ പദ്ധതികള് പരിഗണനയിലുണ്ടെന്നും മന്ത്രി പറഞ്ഞു.\nAlso Read: ആദായ നികുതി പരിധി5ലക്ഷമാക്കി; നടപ്പാക്കേണ്ടത് അടുത്ത സര്‍ക്കാര്\nപ്രവാസികളെയും ഇന്ത്യന് വംശജരേയും രാജ്യവുമായി ബന്ധിപ്പിക്കാന് പ്രത്യേക പദ്ധതി ആവിഷ്‌കരിക്കുമെന്നാണ് പിയുഷ് ഗോയാല് ബജറ്റവതരണത്തില് വ്യക്തമാക്കിയത്. ലോകമെമ്പാടുമുള്ള എല്ലാ ഇന്ത്യക്കാരേയും സഹായിക്കാനാണ് പ്രത്യേക പദ്ധതിയെന്നും മന്ത്രി പറഞ്ഞു.\nപ്രതിരോധ മേഖലയ്ക്കായി മൂന്ന് ലക്ഷം കോടി രൂപയാണ് സര്‍ക്കാര് നീക്കിവെച്ചത്. വണ് റാങ്ക് വണ് പെന്‍ഷന് പദ്ധതി സര്‍ക്കാര് നടപ്പാക്കിയെന്നും പ്രതിരോധത്തിനായി ഏറ്റവുമധികം പണം നീക്കിവച്ച ആദ്യ ബജറ്റാണിതെന്നും യോഗല് ബറ്റവതരണത്തിനിടെ പറഞ്ഞു.\nFirst published: February 01, 2019, 13:16 IST


THARBIYA: നല്ലതേ വരൂ!\n``നല്ലതേ വരൂ, എല്ലാം നല്ലതിനാവും'' എന്ന വാക്ക് ജീവിതത്തിലെ ഏറ്റവും ആശ്വാസപ്രദമായ വാക്കാണ്. ഒട്ടും അനുകൂലമല്ലാത്ത സാഹചര്യത്തിലും തീര്‍ത്തും പരാജിതമായ സന്ദര്‍ഭങ്ങളിലും ഇങ്ങനെ പറയാന് കഴിയുന്നത് മഹാഭാഗ്യമാണ്. നഷ്‌ടങ്ങളുടെയും വിരഹങ്ങളുടെയും കണ്ണീരിന്റെയും നടുവിലും `നല്ലതേ വരൂ' എന്നു പറയേണ്ടവരാണ് നമ്മള്.\nഎല്ലാം വരുത്തുന്നവനെപ്പറ്റിയുള്ള ശരിയായ അറിവില് നിന്നാണ് അവന് വരുത്തുന്നതെല്ലാം നല്ലതേ ആയിത്തീരുവെന്ന ദൃഢനിശ്ചയത്തിലേക്ക് നമ്മെയെത്തിക്കുന്നത്. കാരുണ്യവാന്മാരില് വെച്ചേറ്റവും വലിയ കാരുണ്യവാന് (അര്‍ഹമുര്‍റഹിം) തീരുമാനിക്കുന്നതും നടപ്പില് വരുത്തുന്നതുമെല്ലാം അത്യുദാരമായ ആ കാരുണ്യത്തിന്റെ ഭാഗം മാത്രമല്ലേ ആകൂ?\nഓരോ സങ്കടവും ഓരോ നഷ്‌ടവും ഒന്നിലേറെ ഓര്‍മപ്പെടുത്തലുകളും താക്കീതുകളുമാണ്. ``ഇടയ്‌ക്കു കണ്ണീരുപ്പു കലരാതെന്തിനീ ജീവിത പലഹാരം?'' എന്ന കവിവചനം പോലെ ജീവിതത്തെ സമീപിക്കുവാന് നമുക്കു കഴിയണം. പക്ഷിക്ക് ഇരുഭാഗത്തുമുള്ള ചിറകുകള് ഭാരമാണെങ്കിലും ആ ചിറകുണ്ടെങ്കിലേ അതിന് പറന്നുയരാന് കഴിയൂ. നമ്മുടെ ഭാരങ്ങളും സങ്കടങ്ങളും കൂടുതല് ഉയരങ്ങളിലേക്ക് പറന്നുയരാനുള്ള ചിറകുകളാവണം. സര്‍കസ് കൂടാരത്തില് നൂലിനു മുകളിലൂടെ നടക്കുന്ന കുട്ടിയുടെ കൈയില് വലിയൊരു മുളക്കമ്പ് പിടിച്ചിട്ടുണ്ടാവും. ആ മുളക്കമ്പ് ഭാരമാണെങ്കിലും ബാലന്‍സ് തെറ്റാതെ നൂലിലൂടെ നടക്കണമെങ്കില് അതു വേണം. ജീവിതത്തിലൂടെ നിവര്‍ന്ന് നടക്കാനുള്ള കരുത്തും പ്രേരണയുമായി സങ്കടങ്ങളെ നാം സ്വീകരിക്കുക. ``നിങ്ങള് ഒരു കാര്യത്തെ വെറുക്കുന്നുണ്ട്.\nസത്യത്തില് അതു നിങ്ങള്‍ക്ക് ഗുണകരമായിത്തീരാം. മറ്റൊരു കാര്യത്തെ നിങ്ങള് ഇഷ്‌ടപ്പെടുന്നുണ്ട്. പക്ഷേ അത് നിങ്ങള്‍ക്ക് ദോഷകരമാകാനും സാധ്യതയുണ്ട്. അല്ലാഹു അറിയുന്നു. നിങ്ങള് അറിയുന്നില്ല.'' (2:216)


ഇനി ഉൗട്ടിയിലെ കാഴ്ചകൾ ആസ്വദിക്കാം |Reopens for Tourism Nilgiri Tourism Ooty\nഇനി ഉൗട്ടിയിലെ കാഴ്ചകൾ ആസ്വദിക്കാം; സഞ്ചാരികൾക്ക് പാസ് വേണം\nമനോരമ ലേഖകൻ September 10, 2020 12:23 PM IST\nകൊറോണയെ തുടർന്ന് അടച്ചുപൂട്ടിയ മിക്ക വിനോദസഞ്ചാര കേന്ദ്രങ്ങളും സഞ്ചാരികൾക്കായി തുറന്നുകൊണ്ടിരിക്കുന്നു. പ്രിയപ്പെട്ട ഡെസ്റ്റിനേഷനായ ഉൗട്ടി സഞ്ചാരികൾക്കായി ഒരുങ്ങികഴിഞ്ഞു. സെപ്റ്റംബർ ഒൻപത് മുതൽ കുളിരുള്ള ഇൗ സ്ഥലത്തേക്ക് സന്ദർശകർക്ക് എത്തിച്ചേരാം. വിനോദസഞ്ചാരത്തിനു വരുന്നവർക്ക് ഇ പാസ് വേണം. ടൂറിസത്തിനായി പ്രത്യേക ഇ പാസാണു വേണ്ടത്. കോവിഡ് പ്രോട്ടോക്കോൾ അനുസരിച്ചുള്ള നിയന്ത്രണങ്ങൾ സന്ദർശകർക്കു ബാധകമാണെന്നു കലക്ടർ ജെ. ഇന്നസന്റ് ദിവ്യ അറിയിച്ചു. പരിമിതമായി മാത്രമേ പാസ് അനുവദിക്കുകയുള്ളുവെന്നും കലക്ടർ വ്യക്തമാക്കി.\nകാഴ്ചകൾ ആസ്വദിച്ച് കുറച്ചു ദിവസം താമസിക്കണമെങ്കിൽ അതുമാവാം. സഞ്ചാരികൾക്കായി മിക്ക ഹോട്ടലുകളിലും റിസോർട്ടുകളിലും താമസിക്കുവാനുള്ള അനുമതിയുമുണ്ട്. ഊട്ടി ബൊട്ടാണിക്കല് ഗാര്‍ഡന്, റോസ് ഗാര്‍ഡന്, കുന്നൂര് സിംസ്പാര്‍ക്ക്, കോത്തഗിരി നെഹ്‌റു പാര്‍ക്ക്, മേട്ടുപാളയം ചുരത്തിലെ കാട്ടേരി പാര്‍ക്ക് എന്നിവിടങ്ങളിലേക്കാണ് സഞ്ചാരികള്‍ക്ക് പ്രവേശനം അനുവദിച്ചിരിക്കുന്നതെന്ന് ജില്ല കലക്ടര് ജെ. ഇന്നസെന്റ് ദിവ്യ അറിയിച്ചു.\nനീലഗിരിയിലെ ഉദ്യാനങ്ങൾ തുറന്നു\nനീലഗിരിയിലെ ഉദ്യാനങ്ങൾ ഇന്നലെ വിനോദസഞ്ചാരികൾക്കായി തുറന്നു കൊടുത്തു. ഊട്ടി സസ്യോദ്യാനം, റോസ് ഗാർഡൻ, ടി പാർക്ക്, കുനൂർ സിംസ് പാർക്ക്, കാട്ടേരി പാർക്ക് എന്നിവയാണ് തുറന്നത്. കോവിഡിനെ തുടർന്ന് മാർച്ച് 22 ന് അടച്ചതാണ് ഇവ. സസ്യോദ്യാനത്തിൽ 8 കുട്ടികളടക്കം 115 പേരാണ് ഇന്നലെയെത്തിയത്.\nറോസ് ഗാർഡനിൽ 52, കുനൂർ സിംസ് പാർക്കിൽ 21 പേരും ആദ്യദിനത്തിൽ എത്തിയതായി ഹോർട്ടികൾച്ചർ ജോയിന്റ് ഡയറക്ടർ ശിവസുബ്രഹ്മണ്യം ചാമരാജ് അറിയിച്ചു. കോവിഡ് മാനദണ്ഡങ്ങൾ അനുസരിച്ച് മാത്രമേ ഉദ്യാനങ്ങളിൽ പ്രവേശനമുള്ളുവെന്നും അദ്ദേഹം അറിയിച്ചു.ഊട്ടിയിലെ വിനോദസഞ്ചാരകേന്ദ്രങ്ങൾ വീണ്ടും തുറന്നത് പ്രതീക്ഷയോടെ ഉറ്റുനോക്കുകയാണ് ടൂറിസം മേഖല. വരും ദിവസങ്ങളിൽ സഞ്ചാരികളുടെ വരവ് വർധിക്കുമെന്ന വിശ്വാസത്തിലാണിവർ. ഭക്ഷണത്തിന് തന്നെ ബുദ്ധിമുട്ടിയ നാളുകളാണ് ലോക്ഡൗണിൽ കടന്നു പോയതെന്ന് ഊട്ടി ഉദ്യാനത്തിനു സമീപം കട വച്ചിരിക്കുന്ന സ്വപൻ കുമാർ പറഞ്ഞു.\nEnglish Summary: Reopens for Tourism Nilgiri Tourism Ooty


India vs South Africa 3rd t20 ind vs sa match preview-ദക്ഷിണാഫ്രിക്കക്കെതിരെ ഇന്ത്യ ഇറങ്ങുന്നത് നാണക്കേടിന്റെ റെക്കോർഡ് തിരുത്താൻ\nപരമ്പരയിൽ 1-0ന് മുന്നിലുള്ള ഇന്ത്യ അവസാന മത്സരവും ജയിച്ച് പരമ്പര സ്വന്തമാക്കാമെന്ന പ്രതീക്ഷയിലാണ്\nUpdated: September 22, 2019 6:39:16 pm\nദക്ഷിണാഫ്രിക്കയുടെ ഇന്ത്യൻ പര്യടനത്തിലെ മൂന്നാം മത്സരത്തില് ടോസ് ഇന്ത്യയ്ക്ക്. ഇന്ത്യന് നായകന് വിരാട് കോഹ്ലി ബാറ്റിങ് തിരഞ്ഞെടുത്തു. പരമ്പരയിൽ 1-0ന് മുന്നിലുള്ള ഇന്ത്യ അവസാന മത്സരവും ജയിച്ച് പരമ്പര സ്വന്തമാക്കമെന്ന പ്രതീക്ഷയിലാണ്. അങ്ങനെ പരമ്പര നേടുകയാണെങ്കിൽ ദക്ഷിണാഫ്രിക്കക്കെതിരെ ഇന്ത്യ സ്വന്തം നാട്ടിൽ നേടുന്ന ആദ്യ പരമ്പര ജയം കൂടിയാകും അത്. ഇന്ത്യയിൽ ഇതുവരെ ദക്ഷിണാഫ്രിക്കക്കെതിരെ ടി20 പരമ്പര നേടാൻ നീലപ്പടയ്ക്ക് സാധിച്ചിട്ടില്ല. നാണക്കേടിന്റെ ഈ റെക്കോർഡ് തിരുത്താനാകും കോഹ്‌ലിയും സംഘവും ഇന്നിറങ്ങുക.\nAlso Read: വെറും എട്ട് റണ്‍സ്; രോഹിത്തിന് മുന്നില് കോഹ്‌ലിയും റെക്കോര്‍ഡും വഴിമാറും\nനായകൻ വിരാട് കോഹ്‌ലിയുടെ ബാറ്റിങ് മികവിൽ മൊഹാലിയിൽ നടന്ന രണ്ടാം ടി20 മത്സരത്തിൽ ഏഴ് വിക്കറ്റിന്റെ തകർപ്പൻ ജയമാണ് ഇന്ത്യ നേടിയത്. ധർമ്മശാലയിൽ നടത്താൻ നിശ്ചയിച്ചിരുന്ന ആദ്യ ടി20 മത്സരം കനത്ത മഴയെ തുടർന്ന് ഒരു പന്ത് പോലും എറിയാതെ ഉപേക്ഷിച്ചിരുന്നു.\nകഴിഞ്ഞ മത്സരത്തിലെ ടീമിനെ ഇന്ത്യ നിലനിർത്തിയിട്ടുണ്ട്. ബോളിങ്ങിൽ ഓപ്പണറായി എത്തിയ ദീപക് ചാഹർ ഇന്ത്യക്ക് മികച്ച തുടക്കമാണ് നൽകിയത്. ഒപ്പം യുവതാരം നവ്ദീപ് സൈനിക്കാകും പേസിന്റെ ചുമതല. സ്‌പിന്നിൽ സീനിയർ താരം രവീന്ദ്ര ജഡേജയും ക്രുണാൽ പാണ്ഡ്യയും ഇന്ത്യൻ കുപ്പായത്തിലെത്തും. ഹാർദിക് പാണ്ഡ്യയുടെയും വാഷിങ്ടൺ സുന്ദർ ഓൾറൗണ്ട് മികവും ഇന്ത്യക്ക് ഗുണം ചെയ്യും. ബാറ്റിങ്ങിൽ രോഹിത് ശർമ്മയും ശിഖർ ധവാനും തന്നെ ഇന്ത്യൻ ഇന്നിങ്സ് ഓപ്പൺ ചെയ്യും. മൂന്നാം നമ്പർ നായകന്റെ കൈയ്യിൽ ഭദ്രമാണ്. ശ്രേയസ് അയ്യർ ഇന്നും ടീമിലുണ്ട്.\nAlso Read: ‘പന്തിന് പകരക്കാരെ തേടുകയാണ്’; സഞ്ജുവും പരിഗണനയിലെന്ന് എം.എസ്.കെ.പ്രസാദ്\nവിക്കറ്റ് കീപ്പർ ബാറ്റ്സ്മാൻ ഋഷഭ് പന്തിന് ഇന്നും പരീക്ഷണത്തിന്റെ ദിവസമാകും. ഇന്നത്തെ മത്സരത്തിലും തിളങ്ങാനായില്ലെങ്കിൽ പന്തിന്റെ ഭാവി അനിശ്ചിതത്വത്തിലാകും. പന്തിന്റെ ഭാവിയെ സംശയത്തിലാക്കുന്ന തരത്തില് പ്രതികരണവുമായി മുഖ്യ സെലക്ടര് എം.എസ്.കെ.പ്രസാദ് രംഗത്തെത്തിയിരുന്നു. പന്ത് ഫസ്റ്റ് ചോയ്‌സായിരിക്കെ തന്നെ മറ്റ് താരങ്ങളെ വളര്‍ത്തിയെടുക്കുന്നതിനെ കുറിച്ച് ചിന്തിക്കുന്നുണ്ടെന്നാണ് എംഎസ്കെ പ്രസാദ് പറഞ്ഞത്. കെ.എസ്.ഭാരതി, ഇഷാൻ കിഷൻ, സഞ്ജു സാംസൺ എന്നീ താരങ്ങളാണ് ഇന്ത്യൻ മാനേജ്മെന്റിന്റെ പരിഗണനയിൽ ഉള്ളത്.\nIndian Cricket TeamRishabh PantSouth Africa Cricket Team\nWeb Title: India vs south africa 3rd t20 ind vs sa match preview